
«ΔΕΝ ΠΛΗΡΩΝΩ» 

Κίνημα 

ανυπακοής 

σελ. 5 


Σύμφωνο 

Ανταγων ιστικότητας 

Ο δρόμος προς 
τον Μεσαίωνα 

σελ. 7 

Ιδεολογία 
Τα αδιέξοδα του 
αναρχικού χώρου 

σελ. 14 

Παρισινή Κομμούνα 

140 χρόνια από την 
πρώτη εργατική 
επανάσταση 

σελ. 15 


Ασκήσεις καταστολής ενάντια στον «εχθρό λαό» 


Το βίντεο που διέρρευ- 
σε από την άσκηση κατα¬ 
στολής πλήθους με την κω- 
δική ονομασία «Καλλίμα¬ 
χος» στις 3 και 4 Φεβρουά¬ 
ριου στο Κιλκίς, αποκάλυ¬ 
ψε στα μάτια όλων τα μα¬ 
κάβρια σχέδια της κυβέρ¬ 
νησης, της αστικής τάξης 
και των ιμπεριαλιστών, μιας 
και παρουσιάστηκε με τον 
πιο ανάγλυφο τρόπο ποιος 
είναι ο πραγματικός τους 
εχθρός. Στο βίντεο απεικο¬ 
νίζεται στρατιωτική επιχεί¬ 
ρηση εναντίον διαδηλωτών 
που ζητούν «ειρήνη και ερ¬ 
γασία»! 

Το ζήτημα έφτασε στη 
Βουλή με ερωτήσεις βου¬ 
λευτών του ΣΥΡΙΖΑ και του 
ΚΚΕ, όπου και αποκαλύ¬ 
φθηκε η πλήρης υποκρισία 
του υπουργείου Άμυνας και 


η μετατροπή του σε εντο- 
λοδόχο του ΝΑΤΟ και της 
ΕΕ. Ο αν. υπουργός Μπε- 
γλίτης δήλωσε άγνοια, λέ¬ 
γοντας ότι «καθημερινά γί¬ 
νονται ασκήσεις και δεν 
απαιτείται η διαρκής ενημέ¬ 
ρωση της πολιτικής ηγεσί¬ 
ας». Η απάντηση πέρα από 
γελοία είναι και επικίνδυ¬ 
νη. Είναι αδύνατον η πολι¬ 
τική ηγεσία να μην γνώριζε 
για ασκήσεις προετοιμασί¬ 
ας της συμμετοχής ελλήνων 
φαντάρων σε επιχειρήσεις 
των Σχηματισμών Μάχης 
της ΕΕ, της Δύναμης Ταχεί¬ 
ας Αντίδρασης του ΝΑΤΟ 
και στο Σχηματισμό Μάχης 
ΗΕΕΒΚΟΟ, του οποίου το 
Στρατηγείο είναι στη Λάρι¬ 
σα. Η ΗΕΕΒΚΟΟ μάλιστα 
τίθεται σε κατάσταση ετοι¬ 
μότητας το 2° εξάμηνο του 


2011 και σε περίπτωση ενερ¬ 
γοποίησής της η κυβέρνηση 
έχει δηλώσει ότι θα συμμε- 
τάσχει η 71 η Αερομεταφερό- 
μενη Ταξιαρχία. 

Από το 2003, η ΕΕ έχει 
δημιουργήσει τους Σχημα¬ 
τισμούς Μάχης, ευέλικτα 
στρατιωτικά τμήματα για 
άμεση επέμβαση, «διαχείρι¬ 
ση κρίσεων» και καταστο¬ 
λή πλήθους. Από το 2006, 
σύμφωνα με το βασικό κεί¬ 
μενο έγκρισης της συγκρό¬ 
τησης και λειτουργίας τους, 
η ΕΕ θα μπορεί να εκτελεί 
επιχειρήσεις ταχείας αντί¬ 
δρασης μέσα σε 5 μέρες από 
την έγκριση της εμπλοκής 
της σε μια κρίση. Ύστερα 
από απόφαση του Ευρωπα¬ 
ϊκού Συμβουλίου, οι Σχημα¬ 
τισμοί εντός 10 ημερών θα 
αναπτύσσονται για την επι¬ 


βολή της «τάξης». Με δυνα¬ 
μικό 1.500 ατόμων, θα έχουν 
δυνατότητα ανάπτυξης σε 
ακτίνα 6.000 χλμ. από τις 
Βρυξέλες. 

Οι λαϊκές επαναστάσεις 
στον αραβικό κόσμο, αλλά 
και οι κοινωνικές εκρήξεις 
ενάντια στις επιπτώσεις της 
καπιταλιστικής κρίσης, επι¬ 
σπεύδουν την προετοιμα¬ 
σία της ευρωπαϊκής μπουρ¬ 
ζουαζίας για να κατεβά¬ 
σει τα τανκς στους δρόμους 
ενάντια στην εργατική τάξη 
και τη νεολαία. Και κάνουν 
ακόμα πιο επιτακτική την 
ανάγκη της ανασυγκρότη- 
σης-ανασύνθεσης του ερ¬ 
γατικού κινήματος, για την 
αποτροπή αυτής της ζο¬ 
φερής προοπτικής και την 
ανατροπή του καπιταλιστι¬ 
κού συστήματος. 

Να οργανώσουμε την αντίσταση 

Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς, οι εργαζόμενοι, οι νέοι, τα φτωχά λαϊκά στρώ¬ 
ματα, βιώνουμε καθημερινά την απίστευτα σκληρή επίθεση 
του κεφαλαίου στα κοινωνικά και πολιτικά δικαιώματα, στις 
ατομικές ελευθερίες και την ποιότητα ζωής. Με την ιδιωτικοποί¬ 
ηση των δημόσιων υπηρεσιών και των κοινωνικών αγαθών, την 
εμπορευματοποίηση/διάλυση των συστημάτων υγείας, παιδείας 
και κοινωνικής ασφάλισης. Τις φαραωνικές ανισότητες με τον 
ανεξέλεγκτο πλουτισμό μιας δράκας καπιταλιστών και χρυσοδά- 
κτυλων της αγοράς χάρη στην υπερεκμετάλλευση και καταπίεση 
της εργασίας, στην λεηλασία της δημόσιας περιουσίας και των 
λαϊκών αποταμιεύσεων. Την καταπάτηση της ανθρώπινης αξιο¬ 
πρέπειας, τον εκφυλισμό των ηθικών, πνευματικών και πολιτιστι¬ 
κών αξιών και συνολικά την αποσύνθεση της οικονομίας και της 
κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον 
νεοφιλελευθερισμό, την εκμετάλλευση, την καταστολή, την κα¬ 
ταστροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσουμε 
το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγάλες 
επιλογές -ενέργεια, βιομηχανία, διατροφή, περιβάλλον, πολι¬ 
τισμός- σ' ένα δημοκρατικό σχεδιασμό. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές 
αξίες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. Να 
στρατευτούμε στον αγώνα για να υπερασπιστούμε την εργασία, 
το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές 
των αστικών κομμάτων (Ν.Δ., ΠΑΣΟΚ) και του καπιταλισμού/ 
ιμπεριαλισμού. Να παλέψουμε για την ενότητα του κινήματος 
μέσα στους αγώνες στη βάση της ταξικής ανεξαρτησίας. Να 
δημιουργήσουμε και να στηρίξουμε συσπειρώσεις αντίστασης 
και επιτροπές αγώνα σε κάθε σωματείο, σύλλογο, τόπο δουλειάς, 
σχολείο, σχολή, γειτονιά και κοινότητα. Να οικοδομήσουμε 
μια ισχυρή αντικαπιταλιστική δύναμη μέσα στο εργατικό/ 
συνδικαλιστικό κίνημα και τα κοινωνικά κινήματα. Να χτίσουμε 
την δική μας μαζική εργατική, επαναστατική οργάνωση, πραγ¬ 
ματικό εργαλείο στην πάλη μας για την σωτηρία από τους νεοφι¬ 
λελεύθερους καπιταλιστές και ιμπεριαλιστές. Να στρατευτούμε 
στην υπόθεση της Ο.Κ.Δ.Ε. και του επαναστατικού μαρξισμού, 
στην οικοδόμηση του παγκόσμιου κόμματος της σοσιαλιστικής 
επανάστασης, την 4 η Διεθνή. 

Κυκλοφορεί από τις εκδόσεις ΕΡΓΑΤΙΚΗ ΠΑΛΗ 

Αντιπολεμικά Κείμενα 

Συγγραφέας: Λένιν, Γ. Ζηνόβιεφ, Λ. Τρότσκι 
Χρονολογία έκδοσης: Απρίλιος 2002 
Σελίδες: 60 
Τιμή: 6 ευρώ 

Περιεχόμενα 

- Οι σοσιαλιστικές αρχές και ο πόλεμος (1914-16) 

- Ο πόλεμος και η Διεθνής 

- Το Μανιφέστο του Τσίμερβαλντ 

- Ο πατσιφισμός και οι εργάτες 


- Ενάντια στον Ιμπεριαλιστικό Πόλεμο 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 



Πού θα βρείτε την εφημερίδα 

ΕΡΓΑΤΙΚΗ ΠΑΛΗ 


Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ισκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ο-πιαίΠ €τξ&ύ\άρ&Ιϊ@ο\αά€.ξτ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.£Γ, σ-ιηαΐΐ: €Γ§αΙΐΚΐρα1ΐ@ο1ν(ΐ€.§Γ 

Η άΠΟΨή ΜΑΣ 


Εργατική Πάλη 3 


Έγκλημα 

ίο ξεπούλημα της 
δημόσιας περιουσίας 


Σ τη συνέντευξη τύ¬ 
που της Τρόικας 
στις 11/2 ανακοι¬ 
νώθηκε μεταξύ άλ¬ 
λων και η λεγάμενη 
«αξιοποίηση» (βλ. 
αποκρατικοποίηση 
ή ιδιωτικοποίηση ή ΞΕΠΟΥΛΗΜΑ) 
δημόσιας περιουσίας, από την οποία 
πρέπει να αντληθούν ως το 2015 50 
δισ. ευρώ, για να δοθούν στους δα¬ 
νειστές του ελληνικού καπιταλισμού. 
Αυτό το έγκλημα περιγράφεται από 
το Υπουργείο Οικονομικών ως «ολο¬ 
κλήρωση της καταγραφής και της δη¬ 
μιουργίας ενός χαρτοφυλακίου συμ¬ 
μετοχών και εμπορικά αξιοποιήσιμων 
ακινήτων ύψους τουλάχιστον 50 δισ. 
ευρώ την περίοδο 2011-2015, εκ των 
οποίων τα 15 δισ. ως το 2012»! 

Τρόικα και τοκογλύφοι δείχνουν 
στον ελληνικό λαό πως είναι απο¬ 
φασισμένοι να μαζέψουν και το τε¬ 
λευταίων ευρώ από τη δημόσια περι¬ 
ουσία. Πενήντα δισ. ευρώ (τουλάχι¬ 
στον!) είναι ένα ασύλληπτο ποσό, αν 
σκεφτεί κανείς πως η συμμετοχή του 
δημοσίου σε μεγάλες επιχειρήσεις σή¬ 
μερα κοστολογείται στα 7,5 δισ. Για να 
μαζευτούν πενήντα, πρέπει να πουλη¬ 
θούν τα πάντα. Ήδη πωλητήριο μπή¬ 
κε σε ΕΥΔΑΠ, ΕΥΑΘ, Ταχυδρομικό 
Ταμιευτήριο, Αγροτική Τράπεζα, Τρά¬ 
πεζα Αττικής, Κρατικά Λαχεία, αερο¬ 
δρόμιο Ελ. Βενιζέλος, ΔΕΠΑ, ΕΛΤΑ, 
το πρώην Ελληνικό, Ρίο Αντίρριο, 
εκτάσεις σε Σιθωνία, Πρασονήσι Ρό¬ 
δου κλπ. Κάθε επιχείρηση και υποδο¬ 
μή, που στήθηκαν με τη δουλειά και 
τα χρήματα του ελληνικού λαού, θα 
ξεπουληθεί, ακόμη και κάθε σπιθαμή 
εδάφους εμπορικά εκμεταλλεύσιμου. 

Θα υπάρξει κάποιο όφελος για την 
καπιταλιστική οικονομία; Θα απαλ¬ 
λαγούμε από νέες αντι-κοινωνικές πε¬ 


ρικοπές; Θα βελτιωθεί η «ανταγωνι¬ 
στικότητα» και «ανάπτυξη» του ελλη¬ 
νικού καπιταλισμού; ΟΧΙ. 

Καταρχήν, το γενικό ξεπούλημα 
θα σημάνει ραγδαία πτώση των προ- 
σφερόμενων τιμών για ό,τι ξεπουλά¬ 
ει το δημόσιο. Το μεγάλο κεφάλαιο, 
διεθνές και ντόπιο, θα αγοράζει κο- 
ψοχρονιά. Αυτό σημαίνει ότι για να 
μαζευτούν 50 δισ. πρέπει να πουλη¬ 
θούν τα πάντα. Ο ελληνικός καπιταλι¬ 
σμός δεσμεύεται πως πρέπει διαρκώς 
να πουλάει, σύμφωνα και με το Μνη¬ 
μόνιο. Δεύτερο, τα 50 δισ. είναι ξε¬ 
καθαρισμένο πως θα πάνε απευθείας 
στην αποπληρωμή του χρέους. Ούτε 
ένα ευρώ δεν θα διατεθεί για οποια¬ 
δήποτε ανάγκη και έξοδο του ελληνι¬ 
κού δημοσίου. Έτσι, θα συνεχιστούν 
οι διαρκείς περικοπές μισθών, συντά¬ 
ξεων και κοινωνικών δικαιωμάτων. 
Εξάλλου, τα ήδη ανακοινωμένα μέ¬ 
τρα για την περίοδο 2011-2015 αγ¬ 
γίζουν τα 22 δισ. και θα μαζευτούν 
με νέες βάρβαρες περικοπές και φο¬ 
ροληστεία. Τρίτο, το απόλυτο πια ξε¬ 
πούλημα των δημόσιων επιχειρήσεων 
και υποδομών (να σημειώσουμε πως η 
Τρόικα ξεκαθαρίζει πως σε καμία περί¬ 
πτωση το κράτος δεν θα κρατά το μά¬ 
νατζμεντ, δηλ. τη διοίκηση), θα μειώ¬ 
σει σημαντικά τα κρατικά έσοδα μα¬ 
κροχρόνια, θα ανεβάσει τις τιμές των 


προσφερόμενων αγαθών και υπηρεσι¬ 
ών, με αποτέλεσμα σημαντικό πληθω¬ 
ρισμό και μείωση της γενικής κατανα¬ 
λωτικής δύναμης. Σε άλλους σημαντι¬ 
κούς κλάδους (και με βάση το παρά¬ 
δειγμα όσων ήδη ιδιωτικοποιήθηκαν) 
θα δημιουργηθούν καρτέλ με κορυφή 
της πυραμίδας τις τράπεζες. Τέταρτο, 
καμία βελτίωση της ελληνικής καπι¬ 
ταλιστικής οικονομίας δεν θα προκό¬ 
ψει. Αν τα πενήντα δισ. μαζευτούν και 
κατευθυνθούν στο χρέος, τότε υπολο¬ 
γίζεται πως -αντί για περίπου 400 δισ.- 
θα χρωστάμε «μόλις» 350 δισ.! Στο με¬ 
ταξύ, ο ελληνικός καπιταλισμός, λόγω 
του συνδυασμού όλων των μέτρων 
του Μνημονίου και των ιδιωτικοποι- 
ήσεων, δεν θα εμφανίζει καμία ουσια¬ 
στική ανάπτυξη, που να δίνει έστω και 
την παραμικρή ελπίδα για μείωση του 
ελλείμματος, ώστε να μπορεί να συ¬ 
νεχίζει την εξυπηρέτηση ενός τέτοιου 
χρέους. Πόσο μάλλον την στιγμή που 
το παγκόσμιο καπιταλιστικό σύστημα 
τρίζει, που η κρίση ετοιμάζεται να ρί¬ 
ξει και άλλες χώρες στην κόλαση του 
ΔΝΤ, ενώ οι λαϊκές επαναστάσεις στις 
αραβικές χώρες εκτοξεύουν τις τιμές 
του πετρελαίου. 

Ενόψει και της επερχόμενης Συνό¬ 
δου Κορυφής της ΕΕ, όλα αυτά που 
αντικειμενικά φέρνουν οι συμφωνίες 
του ΠΑΣΟΚ με την Τρόικα και ειδι¬ 


κά με την ΕΕ, σε καμία περίπτωση δεν 
αμβλύνουν την κρίση του ελληνικού 
καπιταλισμού. Το αντίθετο, την οξύ¬ 
νουν και οδηγούν σε διαρκή πτώση 
της παραγωγής. Η ανεργία και η υπο¬ 
απασχόληση θα αποτελέσουν πραγ¬ 
ματικότητα τουλάχιστον για τη μισή 
εργατική τάξη. Τα μικροαστικά στρώ¬ 
ματα (ελεύθεροι επαγγελματίες, επι¬ 
στημονικά επαγγέλματα, μικροί έμπο¬ 
ροι, αγρότες κλπ.) θα τσακιστούν και 
θα προλεταριοποιηθούν απότομα και 
οριστικά. Η υγεία, η παιδεία και κάθε 
κοινωνική μέριμνα θα απαγορευτούν 
για την πλειοψηφία της κοινωνίας. 

Την ίδια στιγμή, συνεχίζουν να κα¬ 
τευθύνουν πακτωλούς δισεκατομμυ¬ 
ρίων από δημόσιο χρήμα στα ταμεία 
των τραπεζών. Από το 2009, οι τράπε¬ 
ζες στην Ελλάδα έχουν πάρει 83 δισ. 
ευρώ σε εγγυήσεις και 5 δισ. ευρώ σε 
μετρητά. Τώρα η κυβέρνηση θα τους 
δώσει άλλα 30 δισ. εγγυήσεις. Χρήμα¬ 
τα για Υγεία, Παιδεία, μισθούς, κοινω¬ 
νική πολιτική «δεν υπάρχουν» - αλλά 
υπάρχουν για να σώζουν τις τράπε¬ 
ζες, το πιο σαθρό κομμάτι από το σά¬ 
πιο καπιταλιστικό σύστημα. Οι έλλη- 
νες καπιταλιστές, δεμένοι με τα δεσμά 
του Μνημονίου, θα επιχειρήσουν να 
μας επιβάλουν ένα καθεστώς δουλο¬ 
κτησίας και σιωπής - και από την υπε¬ 
ραξία που παράγουμε, να ακουμπούν 
το μεγαλύτερο μέρος στα πόδια του 
μεγάλου ιμπεριαλιστικού κεφαλαίου. 
Όση δημόσια περιουσία κι αν ξεπου¬ 
λήσουν, ποτέ η Ελλάδα, αν παραμεί- 
νει καπιταλιστική, δεν πρόκειται να 
απαλλαγεί από τα συσσωρεμένα χρέη 
προς τοκογλύφους και καπιταλιστές, 
που θα πνίγουν κάθε προσπάθεια πα¬ 
ραγωγικής ανάπτυξης και κοινωνικής 
ευημερίας. Αν δεν ανατρέψουμε τον 
καπιταλισμό, αυτός θα μας καταδικά¬ 
σει σε ανείπωτη εξαθλίωση... 



Η καπιταλιστική βαρβαρότητα... 

με ιην γλώσσα ίων αριθμών 


Η Κίνα αυξάνει τις στρατιωτικές της 
δαπάνες το 2011, κατά 12,7% σε 
601 δισ. γιουάν (91,5 δισ. δολά¬ 
ρια) από 532,1 δισ. γιουάν πέρυσι. 
Η αύξηση είναι πολύ σημαντική, όχι μόνο γιατί 
το ποσοστό έφτασε διψήφιο αριθμό, αλλά και 
γιατί αυτό το ποσοστό υπολογίζεται επί ενός 
προϋπολογισμού που ενισχύεται με ρυθμό ανά¬ 
πτυξης 10% περίπου. Άλλωστε πολλοί αναλυ¬ 
τές εκτιμούν ότι ο πραγματικός στρατιωτικός 
προϋπολογισμός της Κίνας είναι πολύ ανώτε¬ 
ρος από αυτόν που αποκαλύπτει η κυβέρνηση. 
Οι στρατιωτικές δαπάνες αυτές αντιπροσωπεύ¬ 
ουν το 6% του εθνικού προϋπολογισμού για το 
2011. Είχε προηγηθεί μια περιορισμένη αύξηση 
πέρυσι στο +7,5%. Ο στρατός της Κίνας, ο με¬ 
γαλύτερος στον κόσμο, εξοπλίζοντας τις δυνά¬ 
μεις του με όλο και πιο εξελιγμένο τεχνολογι¬ 
κά υλικό, απειλεί την ηγεμονία των ΗΠΑ στον 
Ειρηνικό και προκαλεί ανησυχία στους γείτο- 
νές της. 


Σ το όριο των κοινωνικών αντοχών 
έχει εκτιναχθεί ο δείκτης μιζέριας 
(πιίδετγ ϊηάεχ), που συνυπολογί¬ 
ζοντας τα ποσοστά ανεργίας και 
πληθωρισμού μετρά τον βαθμό δυσαρέσκει¬ 
ας μιας κοινωνίας. Ο δείκτης μιζέριας στην 
Ελλάδα έχει αρχίσει και «χτυπά κόκκινο», 
πλησιάζοντας τα όρια συναγερμού που είχαν 
ανάλογοι δείκτες για την Τυνησία και την Αί¬ 
γυπτο πριν από περίπου ένα μήνα. 

Ο δείκτης είναι υψηλός για όλες τις χώρες 
της ευρωπαϊκής περιφέρειας συμπεριλαμβα- 
νόμενης της Ισπανίας, ενώ σε ανησυχητικά 
επίπεδα μετράται και για χώρες όπως η Βενε¬ 
ζουέλα, το Πακιστάν ή η Νότια Αφρική. 

Για τη χώρα μας ο δείκτης επιβαρύνεται δρα¬ 
ματικά τα τελευταία χρόνια, καθώς από το 
11,3 (το 2009) εκτινάχθηκε στο 17,3 πέρυσι, 
ξεπερνώντας το 19 στις αρχές του έτους. 


Η χρήση συνθετικών ναρκωτι¬ 
κών, δηλαδή ουσιών που σχεδι¬ 
άστηκαν να μιμούνται τη δρά¬ 
ση γνωστών ναρκωτικών, χω¬ 
ρίς να καλύπτονται από την ίδια νομοθεσία, 
«κλιμακώνεται εκτός ελέγχου», προειδο¬ 
ποιεί αρμόδια υπηρεσία του ΟΗΕ. Σύμφωνα 
με έκθεση του Διεθνούς Συμβουλίου Ελέγ¬ 
χου Ναρκωτικών, τα συνθετικά ναρκωτικά 
και οι οδηγίες για την παρασκευή τους είναι 
διαθέσιμες στο Διαδίκτυο, και η χρήση τους 
είναι ευρεία σε πολλές χώρες του κόσμου. 
Χαρακτηριστικό παράδειγμα η «μεφεδρό- 
νη», που μιμείται τη δράση του φυτικού 
ναρκωτικού κατ. Διαθέσιμη σε μορφή σκό¬ 
νης ή σε ταμπλέτες, η μεφεδρόνη έχει δρά¬ 
ση παραπλήσια με της κοκαΐνης, των αμφε¬ 
ταμινών και του ΜϋΜΑ, περισσότερο γνω¬ 
στού ως εοεΐαογ. Συχνά διαφημίζεται σε κα¬ 
ταστήματα ως «άλατα μπάνιου», ως «τροφή 
για φυτά», ή ως «υλικό για έρευνα», ώστε οι 
πωλητές να ξεφεύγουν από τη νομοθεσία. 

Με το κεφάλι ψηλά 

Δικαίωση για τους 300 
μετανάστες απεργούς πείνας 



Υ στερα από 44 μέρες, οι μετα¬ 
νάστες απεργοί πείνας απο¬ 
φάσισαν να σταματήσουν 
αυτό τον ηρωικό αγώνα, μιας 
και σε συνάντηση στις 9/3 
στο κτίριο της ΓΣΕΕ με τους 
υπουργούς Υγείας, Προστα¬ 
σίας του Πολίτη και την υφυπουργό Εργασίας κα¬ 
τέληξαν σε συμφωνία που θεώρησαν ως μερική 
ικανοποίηση των αιτημάτων τους. 

Η συμφωνία προβλέπει: α) Καθεστώς ανοχής 
απεριόριστης διάρκειας και εξέταση κατά περί¬ 
πτωση ανά εξάμηνο, β) Δυνατότητα παροχής τα¬ 
ξιδιωτικών εγγράφων για να ταξιδέψουν στις χώ¬ 
ρες τους, γ) Νομιμοποίηση για όλους τους μετα¬ 
νάστες που βρίσκονται στην Ελλάδα πάνω από 8 
χρόνια, αντί για 12 που ίσχυε έως τώρα, δ) Μείωση 
του αριθμού των ενσήμων για την έκδοση άδειας 
παραμονής σε 120, επίσης για όλους τους μετανά¬ 
στες. 

Η κυβέρνηση χρησιμοποίησε όλα τα μέσα για 
να συκοφαντήσει, να τρομοκρατήσει και να χτυ¬ 
πήσει αυτό τον αγώνα. Πληρωμένοι εντολοδόχοι 
της και παπαγαλάκια των ΜΜΕ έστησαν ένα θέ¬ 
ατρο του παραλόγου, όπου οι μετανάστες και οι 
αλληλέγγυοι υποστηρικτές τους παρουσιάστη¬ 
καν ούτε λίγο ούτε πολύ σαν αιμοδιψείς τρομο¬ 
κράτες και εκβιαστές της ελληνικής πολιτείας. 
Έφτασε ακόμα στο κατάπτυστο σημείο να «δελε¬ 
άσει» τους απεργούς πείνας για να φάνε και προ¬ 
σπάθησε να σπάσει το φρόνημα τους με κάθε εί¬ 
δους δολιότητες και αίσχη στα νοσοκομεία όπου 
νοσηλεύονταν. Έσυρε ακόμα μια φορά στη ΓΑΔΑ 


μέλη της επιτροπής αλληλεγγύης, που εναντιώθη- 
καν σ’ αυτή τη χυδαία αντιμετώπιση των απεργών. 
Στις 11/3 παραπέμπονται στο Αυτόφωρο δυο συ¬ 
νοδοί των απεργών, με ποινική δίωξη για «απόπει¬ 
ρα επικίνδυνης σωματικής βλάβης δια παραλείψε- 
ως τελούμενης κατά συναυτουργία και παράνομη 
βία»(!), ύστερα από κατευθυνόμενη μήνυση του 
διευθυντή της Β 5 Παθολογικής Κλινικής του Ερυ¬ 
θρού Σταυρού. 

Η αποφασιστικότητα όμως του αγώνα τελικά 
δικαιώθηκε, δείχνοντας σε όλη την εργατική τάξη 
ότι η χούντα κυβέρνησης και τρόικας δεν είναι ανί¬ 
κητη, αν πιστέψουμε στο δίκιο των αγώνων μας 
και τους δώσουμε μέχρι τέλους. 

Πρόκειται αναμφίβολα για μια πρώτη δικαίω¬ 
ση ή και νίκη, όχι μόνο στον αγώνα για νομιμο¬ 
ποίηση όλων των μεταναστών και τη διεκδίκηση 
ίσων δικαιωμάτων, αλλά και στο δύσκολο δρόμο 
για το ξήλωμα της λαομίσητης χούντας κυβέρνη- 
σης-τρόικας που έχει καθίσει στο σβέρκο της ερ¬ 
γατικής τάξης. 

Οπλισμένοι απ’ αυτό τον αγώνα, από τις ιδι¬ 
αιτερότητες και αδυναμίες του, σε κάποιο βαθμό 
αναπόφευκτες σε κάθε μεγάλη μάχη (αν και αξί¬ 
ζει να τονιστεί η κραυγαλέα απουσία του μεγαλύ¬ 
τερου μέρους της άκρας αριστεράς απ’ αυτό τον 
αγώνα, που συνοδεύτηκε ακόμα και από απαρά¬ 
δεκτες θέσεις για το θέμα της μετανάστευσης), να 
οδηγηθούμε σε μια πλατύτερη ενοποίηση της ερ¬ 
γατικής τάξης, ντόπιων και μεταναστών εργατών, 
για να ανατρέψουμε τον μεσαίωνα που μας επι¬ 
βάλλουν οι καπιταλιστές και οι κυβερνήσεις τους. 


Η δικαίωση των 300 μεταναστών, ελπίδα για όλη την κοινωνία 

Η σημερινή απόφαση της κυβέρνησης να ικανοποιήσει μέρος των αιτημά¬ 
των των 300 μεταναστών απεργών πείνας, απέδειξε ότι ο μόνος χαμένος αγώνας εί¬ 
ναι αυτός που δεν δίνεται. Επίσης, έδειξε σε όλους τους εργαζόμενους και τις εργαζόμε¬ 
νες ότι η κυβέρνηση του Μνημονίου δεν είναι ανίκητη. Το άκαμπτο αγωνιστικό φρόνη¬ 
μα και πλατιά κοινωνική αλληλεγγύη μπορούν να φέρουν χειροπιαστά αποτελέσματα. 
Είναι προφανές ότι θα χρειαστούν μακροχρόνιοι σκληροί αγώνες για να αρθεί το απρατ- 
χάιντ σε βάρος των ξένων εργατών που ζουν στην Ελλάδα και την Ευρώπη. Ωστόσο, δεν πρέ¬ 
πει να χωρεί αμφιβολία ότι η αυταπάρνηση των 300 άνοιξε έναν καινούργιο δρόμο ελπίδας. 
Θα θέλαμε να ευχαριστήσουμε όλους όσοι (και ήταν πολλοί) στήριξαν αυτό το δύσκολο αγώνα 
από τη Νομική έως τα νοσοκομεία. Μα πάνω απ’ όλα, θα θέλαμε να χαιρετίσουμε με σεβασμό τους 
300 αγωνιστές για τους οποίους μπορεί να περηφανεύεται όλη η εργατική τάξη. 

Αθήνα 9/3/11 

Πρωτοβουλία Αλληλεγγύης στους 300 μετανάστες απεργούς πείνας 


επίκαιρα... 

Αμεση απελευθέρωση του Αρη Σειρινίδη 

Στις 9 Μαρτίου δικάζεται ο αγωνιστής Αρης Σειρηνί- 
δης, ο οποίος παραμένει προφυλακιστέος από τις 3 Μα- 
ΐου 2010 με την κατηγορία της απόπειρας ανθρωποκτο¬ 
νίας, χωρίς κανένα στοιχείο που να στηρίζει τις κατηγο¬ 
ρίες εναντίον του. Συλλαμβάνεται αρχικά κατηγορού¬ 
μενος για συμμετοχή σε ένοπλη ληστεία σε κατάστη¬ 
μα ΡιπΕίίΕεΓ στην οδό Πειραιώς, κατηγορία που τελικά 
κατέρρευσε παρά τις προσπάθειες ΜΜΕ και Ασφάλει¬ 
ας να του «φορτώσουν» την ληστεία. Λίγο προτού αφε- 
θεί ελεύθερος εκδίδεται νέο ένταλμα σύλληψής του, και 
αυτή τη φορά προφυλακίζεται ως κατηγορούμενος για 
μια υπόθεση πυροβολισμού κατά κλούβας των ΜΑΤ στα 
Εξάρχεια το καλοκαίρι του 2009, γνωστή ως η υπόθεση 
του «ανθρώπου με τις παντόφλες και το σομπρέρο». Το 
μοναδικό «στοιχείο» πάνω στο οποίο στηρίζουν την κα¬ 
τηγορία οι ανακριτικές αρχές είναι μια έκθεση των βιολο¬ 
γικών εργαστηρίων της ΓΑΔΑ, η οποία ταυτίζει το ΌΝΑ 
από μια χειρουργική μάσκα που περισυλλέχθηκε στην 
γύρω περιοχή των Εξαρχείων μετά το συμβάν με γενε¬ 
τικό υλικό που πάρθηκε από το πορτοφόλι του. Ενώ δεν 
προκύπτει από πουθενά ότι η μάσκα ανήκε σε αυτόν που 
πυροβόλησε, ενώ ο σωματότυπος και τα χαρακτηριστι¬ 
κά του δράστη όπως περιγράφτηκαν απο τους αυτόπτες 
μάρτυρες είναι εντελώς διαφορετικά με τα δικά του, και 
επίσης η μάσκα περιείχε γενετικό υλικό περισσότερων 
ατόμων, ο Αρης Σειρινίδης παραμένει προφυλακισμένος. 

Η δίωξή του έρχεται από το μέλλον. Στο πρόσωπό του 
διώκεται όποιος αγωνίζεται ενάντια στην καπιταλιστική 
βαρβαρότητα, για έναν κόσμο χωρίς εκμετάλλευση. Η 
δήλωση του ανακριτή που διέταξε την προφυλάκιση εί¬ 
ναι αποκαλυπτική για το εύρος και την έκταση της θηρι- 
ωδείας που κράτος και καπιταλιστές ετοιμάζουν ενάντια 
στο κίνημα: «Απολογούμενος ο κατηγορούμενος, κατά 
τη δική του φρασεολογία, δηλώνει αναρχικός, [...] θεω¬ 
ρεί τον εαυτό του επαναστάτη και επιθυμεί να ανατρέ¬ 
ψει αυτόν τον κόσμο, όντας ενταγμένος στον καθημερι¬ 
νό αγώνα ενάντια στο κράτος και τον καπιταλισμό». Η 
νέα εποχή της χούντας του μνημονίου και του ΔΝΤ μας 
φέρνει αντιμέτωπους με ένα κράτος-τρομοκράτη των 
αγώνων και όσων αγωνίζονται. Η χούντα αυτή ψήφισε 
πριν λίγους μήνες το αντιτρομοκρατικό νόμο-έκτρωμα 
που ποινικοποιεί το φρόνημα και κάθε είδους συνδικαλι¬ 
στική ή πολιτική δράση, με απώτερο σκοπό ένα πογκρόμ 
διώξεων ενάντια σε αγωνιστές, οργανώσεις, πολιτικούς 
χώρους και κινήματα που αμφισβητούν την χούντα και 
αγωνίζονται στο δρόμο της ανατροπής της. 

Κάτω τα χέρια απο τους αγωνιστές! Να σταμα¬ 
τήσει η προσχηματική δίωξη του Α. Σειρινίδη. 
Κατάργηση του Τρομονόμου. 

Εγκατάλειψη των προγραμμάτων απεξάρτησης 

Σκοτεινή διαγράφεται η κατάσταση στην αντιμετώ¬ 
πιση της τοξικοεξάρτησης στη χώρα, καθώς πλήρης στα¬ 
σιμότητα παρατηρείται στην ανάπτυξη προγραμμάτων 
του Οργανισμού Κατά των Ναρκωτικών (ΟΚΑΝΑ). Ο 
οργανισμός, όταν ανέλαβε η νέα διοίκηση το Μάρτιο του 
2010, βρέθηκε χρεωμένος με 35 εκατομμύρια ευρώ. Στο 
μεταξύ το Κέντρο Θεραπείας Εξαρτημένων Ατόμων (ΚΕ- 
ΘΕΑ) με καθηλωμένο τον προϋπολογισμό του, ύστερα 
από περικοπή του 8% το 2010 (μείον 1,9 εκατ. ευρώ) και 
επιπλέον έλλειμμα 1.933.700 ευρώ που προορίζονται για 
ανελαστικές δαπάνες των ήδη υπαρχόντων προγραμμά¬ 
των για το 2011 -χρήματα τα οποία και διεκδικεί από την 
Πολιτεία- αδυνατεί να ανταποκριθεί στα αιτήματα των 
κοινωνιών για παροχή θεραπείας μέσα από εξειδικευμέ- 
να προγράμματα. «Παγωμένες» παραμένουν οι προσλή¬ 
ψεις από το 2006 παρά την εξαίρεση που έχουν λάβει οι 
οργανισμοί θεραπείας από την αναστολή προσλήψεων. 
Ακόμη και οι 185 προσλήψεις, εκ των οποίων οι 90 συ- 
μπεριλαμβάνονται στον προϋπολογισμό του 2011 και οι 
οποίες έχουν εγκριθεί από το υπ. Υγείας, παραμένουν με¬ 
τέωρες καθώς εκκρεμεί στα συναρμόδια υπουργεία η έκ¬ 
δοση της αναγκαίας Πράξης Υπουργικού Συμβουλίου. 

Η όξυνση της οικονομικής κρίσης ενισχύει την εξά- 
πλωση κάθε μορφής εξαρτησιογόνων ουσιών, παράνο¬ 
μων και νόμιμων, αλλά και κάθε μορφής εθισμού (τζό¬ 
γος, αλκοόλ κλπ). 

Νίκη στον Αγώνα ίων Κατοίκων της Κερατέας 



Ο α γ ώ ν α ς 
των κατοί¬ 
κων της 
Κερατέ¬ 
ας ενάντια 
στην κα¬ 
τασκευή ΧΥΤΑ στην περιοχή 
του Οβριοκάστρου συνεχίζε¬ 
ται από τις 11/12/2010, παρά 
τη μανία της κυβέρνησης να 
τον τσακίσει και να ξεκινή¬ 
σει την κατασκευή του έργου. 
Η κυβέρνηση από την πρώτη 
στιγμή έχει εξαπολύσει τα κα¬ 
τοχικά ΜΑΤ, που έχουν στρα- 
τοπεδεύσει στην Κερατέα 
και το Οβριόκαστρο και όλο 
αυτό το διάστημα έχουν επι- 
δοθεί σ’ ένα όργιο καταστο¬ 
λής με ξύλο, δακρυγόνα, συλ- 
λήψεις-διώξεις κατοίκων και 
με αποκορύφωμα την εισβο¬ 
λή σε σπίτια στις 8/2. Παράλ¬ 
ληλα, σύσσωμα τα καθεστωτι¬ 
κά ΜΜΕ χύνουν τόνους δη¬ 
λητήριο για να συκοφαντή¬ 
σουν τον αγώνα, ενώ κυβέρ¬ 
νηση και εργολάβος (ΜΕΣΟ¬ 
ΓΕΙΟΣ Α.Ε.) πέτυχαν μια θε¬ 
τική γι’ αυτούς απόφαση του 
ΣτΕ για τη συνέχιση της κατα¬ 
σκευής του ΧΥΤΑ. 


Ωστόσο, οι κάτοικοι εί¬ 
ναι αποφασισμένοι να παρα¬ 
μείνουν στα μπλόκα, χωρίς 
ν 5 αφήνουν μέρα ανενόχλη¬ 
τες τις δυνάμεις των ΜΑΤ και 
αντιμετωπίζουν την καταστο¬ 
λή χωρίς να υποχωρούν. Μά¬ 
λιστα σε αρκετές περιπτώσεις 
φαίνεται ότι καταφέρνουν και 
δημιουργούν σοβαρά προβλή¬ 
ματα στις δυνάμεις καταστο¬ 
λής. Στις 2/2 πραγματοποιή¬ 
θηκε ογκώδης διαδήλωση στο 
Λαύριο, μετά την παρουσία 
εκατοντάδων κατοίκων στο 
ειρηνοδικείο για την εκδίκα¬ 
ση της προσφυγής του εργο¬ 
λάβου, ενώ χτίσθηκε με τσιμε¬ 
ντόλιθους η είσοδος της ΔΟΥ. 

Την 1η Μαρτίου κερδήθη- 
κε για δεύτερη φορά μια από¬ 
φαση στο Ειρηνοδικείο Λαυ¬ 
ρίου, μετά από προσφυγή του 
εργολάβου σε βάρος της πρώ¬ 
της απόφασης του ίδιου δικα¬ 
στηρίου, το οποίο απαγόρευ¬ 
σε την έναρξη οποιασδήποτε 
εργασίας στην επίμαχη περι¬ 
οχή μέχρι (α) να συντελεσθεί 
η αναγκαστική απαλλοτρίωση 
της έκτασης, (β) να εκπονη¬ 
θούν οι κατάλληλες μελέτες, 


(γ) να αποφανθούν οι αρμό¬ 
διες αρχαιολογικές υπηρεσίες 
περί της μη ύπαρξης αρχαιο¬ 
λογικών ευρημάτων στο χώρο 
και (δ) να εκδοθούν οι σχετι¬ 
κές πολεοδομικές άδειες. 

Ήδη κάποια πρώτα συ¬ 
μπεράσματα μπορούν να εξα¬ 
χθούν από τον αγώνα στην 
Κερατέα: α) Αποτελεί έναν 
από τους πρώτους σκληρούς 
και ανυποχώρητους αγώνες 
στην εποχή του ΔΝΤ, που βά¬ 
ζει φρένο στα σχέδια κυβέρ- 
νησης-εργολάβου. β) Έχει 
αντιμετωπίσει επιτυχώς τις 
δυνάμεις καταστολής και μά¬ 
λιστα σημαντική δύναμη της 
αστυνομίας είναι αναγκασμέ¬ 
νη να βρίσκεται συνεχώς στην 
περιοχή, γ) Είναι οργανωμέ¬ 
νος από τους ίδιους τους κα¬ 
τοίκους, που δρουν συλλογι¬ 
κά και ενιαία (οργάνωση των 
μπλόκων, περιφρουρήσεις, 
υπεράσπιση διωκόμενων- 
συλληφθέντων κλπ.). δ) Έχει 
καταφέρει να ξεπεράσει τις δι¬ 
άφορες διαιρέσεις και αγκα¬ 
λιάζει το σύνολο της τοπι¬ 
κής κοινωνίας, με συμμετοχή 
όλων λίγο-πολύ των στρωμά¬ 


των και ηλικιών και με συμμε¬ 
τοχή και μεταναστών, ε) Έχει 
δημιουργήσει ένα κίνημα αλ¬ 
ληλεγγύης πολιτικών και κοι¬ 
νωνικών οργανώσεων, συλ- 
λογικοτήτων και αγωνιστών, 
που έχουν και παρουσία στην 
περιοχή. 

Πρόκειται λοιπόν για μια 
τοπική εξέγερση, που έχει φέ¬ 
ρει σε δύσκολη θέση την κυ¬ 
βέρνηση και τον εργολάβο 
(πχ. το έργο έπρεπε να είχε 
ξεκινήσει από την 1/1/2011, 
η ωμή καταστολή της αστυ¬ 
νομίας αλλά και ο αγώνας 
των κατοίκων έχουν κάνει το 


γύρο του κόσμου, η κυβέρνη¬ 
ση μέσω της υπουργού Περι¬ 
βάλλοντος αναγκάστηκε να 
έρθει σε επαφή με τον δήμαρ¬ 
χο Κερατέας, ενώ στις 11/12 
είχε εισβάλλει αιφνιδιαστι¬ 
κά στην περιοχή με ΜΑΤ και 
μπουλντόζες). Τίποτα ωστό¬ 
σο δεν έχει τελειώσει ακόμα. 
Ο αγώνας στην Κερατέα έχει 
ανάγκη την υποστήριξη από 
όλους μας με κάθε τρόπο για 
να νικήσει. 

Μ.Ν. 


Κίνημα Ανυπακοής «ΑΙΝ ΠΛΗΡΟΝΟ»! 



ψ λο και μεγαλύτερη 

Λ απήχηση δείχνει να 

■ ■ έχει το κίνημα «Δεν 

V πληρώνω», στο 
Μ οποίο εμπλέκονται 
όλο και περισσότε¬ 
ρα κομμάτια της κοινωνίας. Ενώ είχε 
ξεκινήσει ως μια ατομική πρακτική, 
κυρίως στα μέσα μαζικής μεταφοράς, 
παίρνει το τελευταίο διάστημα χαρα¬ 
κτήρα κινήματος ανυπακοής απέναντι 
στα απανωτά χαράτσια και τις αυξή¬ 
σεις (στα τιμολόγια των ΔΕΚΟ, εισιτή¬ 
ρια στα ΜΜΜ, ΦΠΑ, διόδια, κ.α.). Με 
τις επιτροπές και τις πρωτοβουλίες να 
αυξάνονται μέρα με τη μέρα, όλο και 
περισσότερος κόσμος εμπλέκεται σε 
αυτές. Οι δράσεις πληθαίνουν, με κα¬ 
ταλήψεις λεωφορείων ώστε να μην κό¬ 
βει κανένας επιβάτης εισιτήριο, μπλο- 
κάρισμα ακυρωτικών μηχανημάτων, 
σήκωμα των μπαρών των διοδίων και 


ελεύθερη διέλευ¬ 
ση των οχημάτων, 
καταλήψεις στα 
ταμεία των νοσο¬ 
κομείων ώστε να 
μην πληρώνουν 
οι ασθενείς το χα¬ 
ράτσι των 5 ευρώ, 
κλπ. 

Οι αιτίες του 
κινήματος είναι: 
α) Η όξυνση και 
το βάθεμα της οι¬ 
κονομικής κρίσης 
και τα λυσσαλέα 
μέτρα που παίρ- 
νονται στην εποχή του μνημονίου δι¬ 
άρκειας, εις βάρος της εργατικής τάξης 
και των φτωχών λαϊκών στρωμάτων, 
έχουν δημιουργήσει στρατιές ανέργων 
και νεόπτωχων που αντικειμενικά δεν 
μπορούν να πληρώσουν, β) Η αηδία 
των μαζών απέναντι στη σήψη και τη 
διαφθορά του πολιτικού συστήματος 
με τα απανωτά σκάνδαλα και τις μί- 
ζες, έχουν απονομιμοποιήσει εντελώς 
στη συνείδηση των μαζών το δικαίω¬ 
μά τους να νομοθετούν και να επιβάλ¬ 
λουν αυξήσεις-χαράτσια. Έτσι, ακόμη 
και κομμάτια της κοινωνίας που ενδε¬ 
χομένως να έχουν να πληρώσουν, αρ- 
νούνται να το κάνουν. 

Η αντιμετώπιση από τη με¬ 
ριά της κυβέρνησης και των ΜΜΕ 
ήταν άμεση: χαρακτήρισε «τζαμπα¬ 
τζήδες» όσους αρνούνται να πλη¬ 
ρώσουν και «άτομα που λειτουρ¬ 


γούν εναντίον του κοινωνικού συ¬ 
νόλου», και νομοθέτησε την επιβο¬ 
λή εξοντωτικών προστίμων και τη 
μετατροπή της άρνησης πληρωμής 
σε πταίσμα! 

Οι κύριες αδυναμίες που εμφα¬ 
νίζει αυτό το κίνημα είναι: α) η έλ¬ 
λειψη καθαρής γραμμής απέναντι 
στο «δεν πληρώνω»· πολλές φο¬ 
ρές συναγωνιστές εμφανίζονται να 
λένε «δεν είμαστε τζαμπατζήδες, 
δεν είναι ότι δεν θέλουμε να πλη¬ 
ρώνουμε γενικά αλλά να μην υπάρ¬ 
χουν αυξήσεις», ή μιλώντας για τα 
διόδια λένε ότι «αφού είναι ημιτε¬ 
λείς και κακής ποιότητας οι δρόμοι 
γιατί να πληρώσουμε», β) εγκλω¬ 
βίζεται μεγάλο κομμάτι συναγωνι¬ 
στών στο νομικό κομμάτι, το οποίο 
είναι ένα αστικό κατεξοχήν πεδίο 
και ιδιαίτερα στη εποχή του μνη¬ 
μονίου, όπου το σύνταγμα έχει με¬ 
τατραπεί σε κουρελόχαρτο. Όχι ότι 
δεν θα χρησιμοποιήσουμε οποιοδή- 
ποτε συνταγματικό δικαίωμα ή νο¬ 
μοθετική κατάκτηση του εργατι¬ 
κού κινήματος, αλλά δεν θα πρέπει 
να δίνουμε τόσο βάρος σ’ αυτό, τη 
στιγμή που η κατοχική κυβέρνηση 
και η τρόικα νομοθετούν καθημερι¬ 
νά την εξόντωσή μας. 

Το κίνημα στη Θεσσαλονίκη 

Στη Θεσσαλονίκη από την πρώτη 


στιγμή πήραμε μέρος στις κινητοποι¬ 
ήσεις, με την Σοσιαλιστική Σπουδα¬ 
στική Πάλη να πρωταγωνιστεί από τις 
πρώτες μέρες στις καταλήψεις λεωφο¬ 
ρείων του ΟΑΣΘ και το μπλοκάρισμα 
των ακυρωτικών μηχανημάτων ενά¬ 
ντια στο νέο χαράτσι που επέβαλαν η 
διοίκηση του ΟΑΣΘ και η κυβέρνηση. 
Η Επιτροπή Ανέργων Θεσσαλονίκης 
συμμετέχει ενεργά με τις συνεχείς δρά¬ 
σεις της (συγκέντρωση στα γραφεία 
του ΟΑΣΘ, καταλήψεις λεωφορείων, 
κ.α.) καθώς και με τη συμμετοχή της 
στις κινητοποιήσεις που πραγματοποι¬ 
ούνται κάθε Σάββατο για τις παράλο¬ 
γες αυξήσεις του ΟΑΣΘ (συμμετείχε 
και στη συγκέντρωση στο γραφείο του 
υφυπουργού Μεταφορών Βούγια). Η 
δημοτική κίνηση Εργατική Αντεπίθεση 
στο δήμο Αμπελόκηπων-Μενεμένης 
συμμετέχει στο κίνημα με παρεμβάσεις 
στην τοπική κοινωνία και συμμετοχή 
στις κινητοποιήσεις (καταλήψεις λεω¬ 
φορείων των γραμμών του ΟΑΣΘ που 
καλύπτουν τις ανάγκες των κατοίκων 
του δήμου). 

Το επόμενο διάστημα θα πρέπει να 
εντείνουμε τη δράση μας και να παλέ¬ 
ψουμε για την επιβολή ενός προγράμ¬ 
ματος σωτηρίας, που μεταξύ άλλων θα 
περιλαμβάνει: εθνικοποίηση όλων των 
συγκοινωνιών και των ΔΕΚΟ και λει¬ 
τουργία τους κάτω από εργατικό έλεγ¬ 
χο, κατάργηση των διοδίων και απο¬ 
κλειστικά δημόσια και δωρεάν υγεία. 

Ηλίας Β. 

Όχι στη Διάλυση ιης Υγείας 


τ 


ο νομοσχέδιο 
για την υγεία 
υπό τον τίτλο 
«Διαρθρωτικές 
αλλαγές στο 
Σύστημα Υγεί¬ 
ας και άλλες διατάξεις» έχει ήδη 
ψηφιστεί. Στην ουσία του πρό¬ 
κειται για τις επιταγές του Μνη¬ 
μονίου στο χώρο της Υγείας, για 
μια ωμή και απροκάλυπτη επίθε¬ 
ση στη Δημόσια «Δωρεάν» Υγεία, 
παρόμοια με εκείνη που έχει εξα¬ 
πολυθεί από την Τρόικα και την 
κατοχική κυβέρνηση στους υπό¬ 
λοιπους τομείς της ζωής μας (παι¬ 
δεία, εργασία, δικαιώματα, κ.α.). 

Μετά τις αποφάσεις για την 
εφαρμογή του «Καλλικράτη» και 
στα νοσοκομεία με συγχωνεύσεις 
και κλεισίματα, μετά τις αποφά¬ 
σεις για ολοήμερη λειτουργία των 
νοσοκομείων, μετά το ενιαίο μι¬ 
σθολόγιο που πρόκειται να μει¬ 
ώσει περαιτέρω τους ήδη μειωμέ¬ 
νους μισθούς κατά περίπου 40%, 
μετά την εφαρμογή της αναλο¬ 
γίας 5:1 για τις προσλήψεις και 
στο χώρο της υγείας (όταν οι ελ¬ 
λείψεις σε προσωπικό ξεπερνούν 
τις 30.000), ήρθε ο νέος νόμος 
(Μνημόνιο στην Υγεία) να διαλύ¬ 
σει την Υγεία. Και βέβαια η επί¬ 
θεση δεν έχει ακόμη ολοκληρω¬ 
θεί αφού το Μνημόνιο είναι πλέ¬ 
ον ένα σήριαλ: Μνημόνιο 1,2,3,4 
και ακολουθεί το 5,6... 


Σύμφωνα με το νόμο: 

— Ενοποιούνται οι κλάδοι υγείας 
όλων των ασφαλιστικών ταμεί¬ 
ων με τη δημιουργία νέου φορέα 
(ΕΟΠΥΥ), ενός οργανισμού που 
θα χρηματοδοτείται με το 0,6% 
του ΑΕΠ (μόνο το ΙΚΑ παίρνει 
σήμερα το 1% του ΑΕΠ)! 

— Τα δημόσια κέντρα υγείας 
απαξιώνονται, μένουν χωρίς προ¬ 
σωπικό, οδηγούνται στο κλείσιμο. 
Αυτό θα φέρει ραγδαία επιδείνω¬ 
ση στην ποιότητα παρεχόμενης 
πρωτοβάθμιας περίθαλψης. 

— Το σύστημα προμηθειών των 
δημόσιων νοσοκομείων παρα¬ 
δίνεται σε ιδιωτικές εταιρείες 
ιηαηα§6Γδ. «Κακές γλώσσες» λένε 
ότι οι σχετικές διατάξεις είναι φω¬ 
τογραφικές για εταιρεία συμφε¬ 
ρόντων του Βγενόπουλου. 

— Οι φοιτητές με τις πανελλήνι¬ 
ες θα εισάγονται στο Ιο έτος της 
σχολής επιστημών υγείας και στο 
τέλος του πρώτου έτους ανάλο¬ 
γα με τη βαθμολογία θα αποφα- 
σίζεται σε ποιο τμήμα θα συνεχί- 
σουν. Στην ουσία δηλαδή το κα¬ 
τεστημένο των μεγαλοκαθηγη- 
τών θα αποφασίζει ποιοι θα φοι¬ 
τούν στην ιατρική σχολή. 

— Η χρέωση στις τακτικές υπη¬ 
ρεσίες των εξωτερικών ιατρείων 
σε όλα τα δημόσια νοσοκομεία 
και Κέντρα Υγείας αυξάνεται από 
3 σε 5 ευρώ με προοπτική να αυ¬ 
ξηθεί ακόμα περισσότερο. Ακόμη 


πιο σημαντικό, μια σειρά εξετά¬ 
σεων (μαγνητικές, κ.α.) δεν πλη¬ 
ρώνονται πλέον από τα ασφαλι¬ 
στικά ταμεία με αποτέλεσμα να 
υποχρεώνονται οι ασθενείς να τις 
πληρώνουν. Αυτή η βαρβαρότητα 
σημαίνει ότι ο ασθενής δεν θα θε¬ 
ραπεύεται αν δεν έχει λεφτά και 
δεν θα εισάγεται στο νοσοκομείο 
αν δεν πληρώσει!!! 

— Λαμβάνονται μέτρα ώστε να 
διασφαλιστεί ότι τουλάχιστον το 
50% του όγκου των φαρμάκων 
που χρησιμοποιούνται από τα δη¬ 
μόσια νοσοκομεία έως το τέλος 
του 2011, θα αποτελείται από γε- 
νόσημα φάρμακα και από φάρμα¬ 
κα των οποίων έχει λήξει η πατέ¬ 
ντα, καθιστώντας υποχρεωτική 
την προμήθεια φαρμακευτικών 
σκευασμάτων απ’ όλα τα δημόσια 
νοσοκομεία με κριτήριο τη δρα¬ 
στική ουσία. Πράγμα που σημαί¬ 
νει ότι τα «φασόν» φάρμακα, για 
τη συνταγογράφηση των οποίων 
σήμερα οι φαρμακοβιομηχανίες 
χρυσώνουν τους γιατρούς, θα κυ¬ 
ριαρχήσουν. 

— Τελευταίο, αλλά όχι μικρότε¬ 
ρο σε σημασία, το αντίθετο μά¬ 
λιστα, ο βασικός στόχος είναι να 
διατηρηθούν οι δημόσιες δαπά¬ 
νες για την Υγεία κάτω από το 6% 
του ΑΕΠ (σήμερα βρίσκονται στο 
10%, με την Ελλάδα να κρατάει 
τα παγκόσμια πρωτεία στις ιδιω¬ 
τικές δαπάνες για την υγεία). 


Το Μνημόνιο ζητά και μειώ¬ 
σεις στις καθαρές λειτουργικές 
δαπάνες των νοσοκομείων, μέσω 
της πλήρους εφαρμογής των συγ- 
χρηματοδοτήσεων. Όλα αυτά 
υποτίθεται πως στοχεύουν στη 
«μείωση του κόστους και τη βελ¬ 
τίωση της ποιότητας περίθαλψης 
των ασθενών». Πράγμα αδύνατον 
με την μείωση της χρηματοδότη¬ 
σης. Όταν η υγεία από κοινωνικό 
αγαθό γίνεται εμπόρευμα προς 
πώληση, χωρίς αμφιβολία θα γί¬ 
νει προνόμιο μιας χούφτας καπι¬ 
ταλιστών, ενώ οι εργαζόμενοι θα 
έχουν εντελώς περιορισμένη ή 
καθόλου πρόσβαση σε αυτή. 

Οι κινητοποιήσεις των γιατρών 

Οι κινητοποιήσεις των για¬ 
τρών το προηγούμενο διάστημα 
ήταν εντυπωσιακές, και ενδεικτι¬ 
κές για το τι θα ακολουθήσει: 11 
ημέρες κατάληψης του Υπουργεί¬ 
ου Υγείας στην οποία συμμετεί¬ 
χαν γιατροί όλων των κλάδων, 
που αρνούνταν την υποβάθμι- 
ση της υγείας. Στις μαζικές συνε¬ 
λεύσεις στο χώρο του υπουργεί¬ 
ου, αποφασίστηκε ένα πλαίσιο αι¬ 
τημάτων 12 σημείων και έγινε μια 
μαζική διαδήλωση στις 9 Φλεβά¬ 
ρη, 5.000 περίπου γιατρών μαζί με 
εκπαιδευτικούς και εργαζόμενους 
στις συγκοινωνίες, η οποία κα¬ 
τέληξε στο μέγαρο Υπατία όπου 
βρίσκονται οι μετανάστες απερ¬ 


γοί πείνας. Ιδιαίτερα σημαντικλη 
ήταν η αποτυχία της κυβέρνησης 
να οργανώσει απεργοσπαστικό 
μηχανισμό με λίστες γιατρών που 
θα εξυπηρετούσαν τους ασφαλι¬ 
σμένους εν μέσω απεργίας. Επί¬ 
σης, συνεχίζονται οι καταλήψεις 
των ταμείων των νοσοκομείων 
και οι προτροπές προς τους ασθε¬ 
νείς να μην πληρώνονται τα 5 
ευρώ.Ένα σημαντικό προηγούμε¬ 
νο στον χώρο, που μένει στα χέ¬ 
ρια των πιο ριζοσπαστικών κομ- 
ματιών των γιατρών να το ανα¬ 
πτύξουν και να το εμβαθύνουν. 

Καθήκον των εργαζόμενων 
στην υγεία είναι να συγκροτή¬ 
σουμε Επιτροπές Αγώνα που θα 
απαντάνε στα άμεσα προβλήματά 
μας. Οι επιτροπές θα αναλάβουν 
το καθήκον να ενημερώσουν τους 
συναδέλφους για τα μέτρα και τις 
συνέπειες της κρίσης, θα παρακι¬ 
νούν σε Γενικές Συνελεύσεις, θα 
«ξυπνήσουν» τα Σωματεία και 
θα προετοιμάσουν έναν ισχυ¬ 
ρό απεργιακό αγώνα. Θα παρα¬ 
κινούν σε δυναμικές κινητοποιή¬ 
σεις, καταλήψεις στα νοσοκο¬ 
μεία, απαιτώντας σύστημα υγείας 
δημόσιο και δωρεάν, και με στό¬ 
χο να ακυρωθούν όλα τα βάρβα¬ 
ρα μέτρα, να διαγράφει το χρέος, 
να φύγει η άθλια κυβέρνηση του 
ΠΑΣΟΚ και η χούντα του μνημο¬ 
νίου και της τρόικας. 

Γεωργία Β. 


Ημέρα της Γυναίκας 

100 χρόνια μετά συνεχίζουμε 

τους αγώνες 




£ 


ταν ακριβώς πριν 100 χρό¬ 
νια, το Μάρτη του 1911, 
όταν εκατομμύρια γυναί¬ 
κες συγκεντρώνονταν για 
να διαδηλώσουν για την πρώτη Ημέ¬ 
ρα της Γυναίκας στην Ευρώπη και στις 
ΗΠΑ, που ορίστηκε το 1910 στη 2η Συν¬ 
διάσκεψη Σοσιαλιστριών Γυναικών. Την 
πρόταση έκανε η Κλάρα Τσέτκιν προς 
τιμήν των 129 εργατριών υφαντουργί¬ 
ας της Ν. Υόρκης, που κάηκαν ζωντανές 
μέσα στο εργοστάσιο κατά τη διάρκεια 
της απεργίας τους. Διεκδικούσαν μείωση 
των ωρών εργασίας, εξίσωση μισθών αν- 
δρών και γυναικών, ανθρώπινες συνθή¬ 
κες δουλειάς, ασφάλιση και ζωή σε αντί¬ 
θεση με τον ιμπεριαλιστικό πόλεμο που 
ξεκινούσε. 

Σήμερα, όσα δικαιώματα κατέκτησαν 
οι γυναίκες τα προηγούμενα χρόνια με 
τους αγώνες τους απειλούνται. Οι καπι¬ 
ταλιστές και τα τσιράκια τους - οι αστι¬ 
κές κυβερνήσεις - καταργούν στο όνο¬ 
μα της καπιταλιστικής κρίσης κάθε κα- 
τάκτηση των εργαζομένων. Φτωχοποι- 


ούν κι εξαθλιώνουν όχι μόνο την εργατι¬ 
κή τάξη αλλά και κομμάτια των μεσαίων 
στρωμάτων, προκειμένου να σώσουν το 
σύστημά τους από μια οικονομική κρίση 
που οι ίδιοι δημιούργησαν. 

Οι γυναίκες, που παρά την καλυτέ¬ 
ρευση της θέσης τους όλα αυτά τα χρό¬ 
νια ήταν πάντα σε χειρότερη θέση από 
τους άντρες, ήδη πλήττονται και θα 
πλήττονται όλο και περισσότερο. Στην 
Ελλάδα η ανισότητα ανδρών και γυναι¬ 
κών σε ποσοστά ανεργίας και απασχό¬ 
λησης ήταν από τα πιο υψηλά στην ΕΕ. 
Μετά το Μνημόνιο που εφάρμοσε το 
ΠΑΣΟΚ με τις ευλογίες του ΔΝΤ και της 
ΕΕ, η ανεργία των γυναικών έφτασε το 
17% (Νοέμβριος 2010) έναντι 11,6% των 
ανδρών, ενώ στις νέες γυναίκες βρίσκε¬ 
ται στο 30%. 

Το μεγαλύτερο κομμάτι των ελαστι¬ 
κά απασχολούμενων εργαζομένων στη 
χώρα μας είναι γυναίκες. Οι περισσότε¬ 
ρες εργαζόμενες γυναίκες δουλεύουν με 
εξαντλητικά ωράρια και με πολύ χαμη¬ 
λές αμοιβές, έως και 20% λιγότερο από 


τους άντρες. Το πάγωμα των προσλήψε¬ 
ων και οι απολύσεις στο δημόσιο τομέα 
όπου υπάγονται οι γυναικοκρατούμενοι 
τομείς της παιδείας, της υγείας και της 
κοινωνικής μέριμνας (αναλογία γυναι¬ 
κών - ανδρών 60%-40% ),αναμένεται να 
πλήξει περισσότερο τις γυναίκες. Ήδη οι 
περσινές ελάχιστες προσλήψεις αύξησαν 
την ανεργία των γυναικών 20-24 ετών 
έναντι των ανδρών στο 47-50%. Πολλές 
γυναίκες εργάζονται ανασφάλιστες, ενώ 
εξισώνεται σκανδαλωδώς στο όνομα της 
ισότητας (!) το όριο συνταξιοδότησης 
ανδρών και γυναικών στα 65 χρόνια και 
μετά στα 67, έχοντας στόχο το μέσο όρο 
του προσδόκιμου χρόνου ζωής! 

Κι όμως οι γυναίκες δουλεύουν δι¬ 
πλά και τριπλά σε σχέση με τους άνδρες, 
αφού αυτές κυρίως αναλαμβάνουν την 
οικιακή εργασία, τη φροντίδα των παι¬ 
διών, των αρρώστων και των ηλικιωμέ¬ 
νων. Η διάλυση του κράτους πρόνοιας 
θα επιφέρει ακόμη μεγαλύτερο φορτίο 
στους ώμους των γυναικών. Φορτίο που 
δυσκολεύει πολλές φορές τη συμμετοχή 






των γυναικών στα κοινά, στο συνδικα¬ 
λισμό και στους αγώνες. Η μόνη λύση, 
βέβαια, για να απελευθερωθεί η γυναίκα 
από τη σκλαβιά του νοικοκυριού είναι η 
κοινωνικοποίηση της οικιακής εργασίας. 
Ωστόσο, η συμμαχία ανδρών και γυναι¬ 
κών κι επομένως η μεγαλύτερη δυναμική 
των αγώνων τους ενάντια στο κεφάλαιο, 
μπορεί να βοηθηθεί όταν και οι άντρες 
αποφασίσουν να μοιραστούν μαζί τους 
την οικιακή εργασία. 

Ο καπιταλισμός προσπαθεί να κρα¬ 
τηθεί στη ζωή πετώντας τους εργαζόμε¬ 
νους και ιδιαίτερα τις γυναίκες στις συν¬ 
θήκες εκμετάλλευσης, εξαθλίωσης και 
φτώχειας, στις οποίες τις είχε καταδικά¬ 
σει στις απαρχές της ζωής του, έναν αιώ¬ 
να πριν. Ο δρόμος των γυναικών είναι ο 
δρόμος των αγώνων μαζί με τους άντρες 
εργαζόμενους και άνεργους. Γιατί η κα¬ 
λυτέρευση της ζωής των γυναικών, η κα- 
τάκτηση των δικαιωμάτων μας και η ισό¬ 
τητα των δύο φύλων περνάει μέσα από 
τους αγώνες ενάντια στην κρίση, ενά¬ 
ντια στον καπιταλισμό. 

ΣΥΜΦΩΝΟ ΑΝΤΑΓΩΝΙΣΤΙΚΟΤΗΤΑΣ 

0 δρόμος προς τον Μεσαίωνα 

■ Σωφρόνης Παηαδόηουλος 



Σ ε δύο δόσεις, 
στις 11/3 στην 
Ευρωζώνη και 
στις 24-25/3 
στη Σύνοδο 
Κορυφής της 
ΕΕ, θα αποφασιστεί το λεγόμενο 
Σύμφωνο Ανταγωνιστικότητας. 
Η συζήτηση θα γίνει πάνω στην 
πρόταση που ετοίμασαν ο πρόε¬ 
δρος του Ευρωπαϊκού Συμβου¬ 
λίου Χέρμαν Φαν Ρομπάι και ο 
πρόεδρος της Κομισιόν Μανου- 
έλ Μπαρόζο. Η πρόταση αυτή 
βασίστηκε στην πρόταση Μέρ- 
κελ-Σαρκοζί (στην πραγματικό¬ 
τητα είναι γερμανική πρόταση), 
που παρουσίασε ο Σαρκοζί στην 
προηγούμενη Σύνοδο Κορυφής 
(4 Φλεβάρη), αλλά γίνεται και 
μια προσπάθεια - χωρίς ν’ αλλά¬ 
ζει η ουσία του γαλλογερμανι- 
κού σχεδίου - να καμφθούν ή και 
να συμβιβαστούν οι αντιρρήσεις 
και αντιθέσεις. 

Η πρόταση Ρομπάι - Μπα¬ 
ρόζο με τίτλο, «Ενισχυμένος συ¬ 
ντονισμός της οικονομικής πο¬ 
λιτικής στην Ευρωζώνη, κύρια 
χαρακτηριστικά και γενικές ιδέ¬ 
ες », μεταξύ άλλων προβλέπει: 

1. Αύξηση των ορίων συντα- 
ξιοδότησης - Μείωση συντά¬ 
ξεων. Δεν τίθεται συγκεκριμέ¬ 
νος αριθμητικός στόχος αύξη¬ 
σης ορίων (η πρόταση Μέρκελ - 
Σαρκοζί έθετε τα 67+). Ωστόσο, 
οι χώρες με «προβλήματα» στην 
κοινωνική ασφάλιση «πρέπει να 
δεσμεύονται ότι θα τα αντιμετω¬ 
πίσουν... με βάση συγκεκριμένο 
χρονοδιάγραμμα». Στην κατεύ¬ 
θυνση αυτή, «είναι απαραίτητο 
να ευθυγραμμιστεί η ηλικία συ- 
νταξιοδότησης με το προσδόκι¬ 
μο ζωής, να μειωθούν τα συστή¬ 
ματα πρόωρης συνταξιοδότη- 
σης και να δοθούν κίνητρα για 
την παραμονή στην εργασία με¬ 
γαλύτερων εργαζομένων ...». 

Με αυτό τον φραστικό ελιγ¬ 
μό, το κοινό σχέδιο επιχειρεί να 
παραπλανήσει για την προα¬ 
ποφασισμένη αύξηση των γενι¬ 
κών ορίων ηλικίας συνταξιοδό- 
τησης τουλάχιστον στα 67 χρό¬ 
νια, όπως υπήρχε στην πρόταση 
Μέρκελ-Σαρκοζί και όπως ήδη 
ισχύει σε πολλά κράτη - μέλη 
της ΕΕ. Στην πραγματικότητα, 
τα όρια ηλικίας συνταξιοδότη- 
σης θα αυξηθούν και μάλιστα 
άμεσα, χωρίς καν να χρειάζεται 
το «Σύμφωνο Ανταγωνιστικότη¬ 
τας». 

Η αντιμετώπιση του ζητή¬ 
ματος της κοινωνικής ασφάλι¬ 
σης δείχνει με τον καλύτερο τρό¬ 
πο τις μεσαιωνικές αντιλήψεις 
που επικρατούν στην Ευρώπη 
των καπιταλιστών. Με βάση τα 
παραπάνω, όσο βελτιώνεται το 
προσδόκιμο ζωής, θα μεγαλώ¬ 


νει ο εργάσιμος χρόνος αντί να 
μειώνεται, όπως επιβάλλει η κοι¬ 
νωνική και τεχνολογική εξέλιξη 
της ανθρωπότητας. Ταυτόχρο¬ 
να, προωθείται η απαλλαγή των 
εργοδοτών από τις ασφαλιστι¬ 
κές εισφορές (οι οποίες θεωρού¬ 
νται «κόστος» που βαρύνει τους 
εργοδότες!) και η ενίσχυση του 
ρόλου των ιδιωτικών ασφαλιστι¬ 
κών εταιρειών. 

2. Αύξηση του εργάσιμου 
χρόνου - Μείωση μισθών. Το κοι¬ 
νό σχέδιο προβλέπει ότι «το κό¬ 
στος εργασίας ανά μονάδα προ¬ 
ϊόντος θα παρακολουθείται και 
θα συγκρίνεται με τα άλλα κρά¬ 
τη της Ευρωζώνης και των κύρι¬ 
ων εμπορικών εταίρων. Θα εκτι- 
μάται για το σύνολο της οικονο¬ 
μίας και για τους μεγαλύτερους 
τομείς». Δηλαδή το «κόστος ερ¬ 
γασίας» θα καθορίζεται όχι απλά 
από την παραγωγικότητα αλλά 
και σε συνάρτηση με το κόστος 
των κύριων «εμπορικών εταί¬ 
ρων», ανάμεσα στους οποίους 
είναι - και στο μέλλον όλο και 
περισσότερο - η Κίνα και η Ινδία, 
συνεπώς θα υπάρχει μια διαρκής 
μείωση των μισθών στην ΕΕ. 

Παράλληλα, προωθείται η 
«αποκέντρωση» των συλλογι¬ 
κών διαπραγματεύσεων, δηλα¬ 
δή η κατάργηση των Γενικών ή 
Κλαδικών Συλλογικών Συμβά¬ 
σεων Εργασίας και η αντικατά¬ 
στασή τους με επιχειρησιακές ή 
ατομικές συμβάσεις. Τα παραπά¬ 
νω θα επιφέρουν ακόμα μεγαλύ¬ 
τερη εκμετάλλευση, νέα τερά¬ 
στια μείωση των μισθών, αύξηση 
του εργάσιμου χρόνου και ελα- 
στικοποίησή του, στον ιδιωτικό 
και στο δημόσιο τομέα. 

3. Μόνιμη λιτότητα για όλα 
τα κράτη-μέλη, που θα πρέ¬ 
πει δημοσιονομικά να προσαρ¬ 
μοστούν στο γερμανικό σιδερέ¬ 
νιο μοντέλο. Προτείνεται η δη¬ 
μιουργία ενός «φρένου χρέους», 
όπου «τα κράτη - μέλη πρέπει να 
έχουν την επιλογή του συγκεκρι¬ 
μένου εθνικού νομικού οχήμα¬ 
τος που θα χρησιμοποιηθεί, αλλά 
πρέπει να διασφαλίζεται ότι θα 
έχει επαρκώς δεσμευτικό χαρα¬ 
κτήρα (π.χ. συνταγματική ρύθ¬ 
μιση ή νόμος πλαίσιο)». Με βάση 
το «φρένο χρέους» τα ελλείμμα¬ 
τα του δημοσίου δεν θα πρέπει 
να ξεπερνούν το 3% του ΑΕΠ ή 
και ακόμη λιγότερο, δηλαδή οι 
εργαζόμενοι και τα φτωχά λαϊκά 
στρώματα θα ζουν μονίμως κάτω 
από ένα καθεστώς νέων φόρων 
και περικοπής κοινωνικών δα¬ 
πανών. 

Ακόμη, πρόκειται να συζη¬ 
τηθεί ένα νέο «σύμφωνο» για το 
συντονισμό της οικονομικής πο¬ 
λιτικής της Ευρωζώνης και την 
«ενίσχυση της εμπιστοσύνης στο 
ευρώ». Τα κράτη - μέλη θα έχουν 


γνώμη για την οικονομική πο¬ 
λιτική κάθε κυβέρνησης, χωρίς 
δικαίωμα βέτο στο σύνολο της 
εθνικής πολιτικής. Πρόκειται για 
μια επέκταση του «ευρωπαϊκού 
εξαμήνου», που ήδη εφαρμόζε¬ 
ται και προβλέπει ότι τα κρά¬ 
τη - μέλη εγκρίνουν τους προ¬ 
ϋπολογισμούς πριν αυτοί ψηφι¬ 
στούν από τα εθνικά κοινοβού¬ 
λια. Προφανώς όλοι οι προϋπο¬ 
λογισμοί και η οικονομική πο¬ 
λιτική θα είναι στο εξής υπό τον 
άμεσο έλεγχο της ΕΕ-Γερμανίας. 

4. Μείωση φορολογίας για 
το Κεφάλαιο. Το σχέδιο προβλέ¬ 
πει ότι «η ανάπτυξη μιας κοινής 
ενοποιημένης βάσης φορολογίας 
των επιχειρήσεων μπορεί να είναι 
ένας τρόπος να διασφαλισθεί η 
συμβατότητα των φορολογικών 
συστημάτων χωρίς την εναρμόνι¬ 
σή τους». Διευκρινίζει ότι αυτή η 
κοινή βάση (γύρω στο 20%) θα 
μπορούσε να υιοθετηθεί από μια 
μικρότερη ομάδα χωρών, αν δεν 
συμφωνούν όλες. 

Η παραπάνω ρύθμιση δείχνει 
τα προβλήματα στην καπιταλι¬ 
στική ανάπτυξη αλλά και τους 
ανταγωνισμούς μέσα στην ΕΕ. 
Είναι χαρακτηριστική η δήλωση 
της Μέρκελ ότι « μόνο οι καλύ¬ 
τεροι από εμάς έχουν τη δυνατό¬ 
τητα να σταθούν στο παγκόσμιο 
ανταγωνιστικό περιβάλλον. Η 
μέση ευρωπαϊκή χώρα δεν είναι 
ανταγωνιστική». Η στρατηγική 
κατεύθυνση προβλέπει την πα¬ 
ραπέρα μείωση της φορολογίας 
του κεφαλαίου, σε μια περίοδο 
όπου οι άμεσοι και έμμεσοι φό¬ 
ροι για τους εργαζόμενους και 
τα φτωχά λαϊκά στρώματα αυξά¬ 
νονται διαρκώς. 

Το Σύμφωνο Ανταγωνιστι¬ 
κότητας είναι ένα τρομακτικό 
και βίαιο χτύπημα κατά των δι¬ 
καιωμάτων των εργαζομένων 
και όλων των «από κάτω», πολύ 
χειρότερο από το Μάαστριχτ, το 
Σύμφωνο Σταθερότητας και τη 
Συνθήκη της Λισαβόνας. Πρό¬ 
κειται για έναν αντιδημοκρατι- 
κό και κοινωνικό πόλεμο που 
θα εξαπολύσουν οι καπιταλιστές 
και οι κυβερνήσεις τους μετά τις 
11 και 25 του Μάρτη. Όσο και αν 
πλασάρεται μεταμφιεσμένο για 
να μην αναγνωρίζονται οι πραγ¬ 
ματικοί στόχοι, η αλήθεια δεν 
μπορεί να κρυφτεί: Δεν υπάρ¬ 
χει ούτε μια αναφορά για δημι¬ 
ουργία θέσεων εργασίας, για βι¬ 
ομηχανική και αγροτική ανάπτυ¬ 
ξη, για κοινωνικά αγαθά και δη¬ 
μόσιες υπηρεσίες, για εργατι¬ 
κά και δημοκρατικά δικαιώματα 
κλπ. Το μόνο που υπάρχει είναι 
μια ακραία νεοφιλελεύθερη δι¬ 
αχείριση της οικονομίας για την 
εξυπηρέτηση των συμφερόντων 
του μεγάλου ευρωπαϊκού κεφα¬ 
λαίου. 


Όμως, κάπου οι ευρωπαί- 
οι καπιταλιστές και οι κυβερ¬ 
νήσεις τους, στο αντιδραστικό 
και αντεπαναστατικό κρεσέντο 
τους, έχουν μπερδέψει τις επο¬ 
χές. Την ώρα που οι λαοί αγω¬ 
νίζονται και απελευθερώνονται 
από τις δικτατορίες, η ευρωπα¬ 
ϊκή μπουρζουαζία επιβάλλει τη 
στυγνή δικτατορία των αγο¬ 
ρών και του μεγάλου κεφαλαί¬ 
ου, τη γελοία δικτατορία μιας οι- 
κονομικοπολιτικής ελίτ. Σύντο¬ 
μα θα δουν τη φωτιά της εξέγερ¬ 
σης/επανάστασης και στα σπίτια 
τους. 

Η ιδιαίτερη περίπτωση του 
Ελληνικού Καπιταλισμού 

Πέρα από το σχέδιο Ρομπά- 
ι-Μπαρόζο θα συζητηθεί και ο 
μόνιμος Ευρωπαϊκός Μηχανι¬ 
σμός Σταθερότητας (ΕΜΣ), που 
θα αντικαταστήσει μετά το 2013 
τον σημερινό Ευρωπαϊκό Μηχα¬ 
νισμό Χρηματοπιστωτικής Στα¬ 
θερότητας. Ωστόσο, η πιο σημα¬ 
ντική προϋπόθεση για τον ΕΜΣ 
είναι το Σύμφωνο Ανταγωνιστι¬ 
κότητας. 

Μέσα σ’ αυτά τα πλαίσια 
θα συζητηθεί και η περίπτω¬ 
ση των καταχρεωμένων χωρών 
της ΕΕ και ιδιαίτερα της Ελλά¬ 
δας. Η κυβέρνηση των δοσίλο- 
γων και των απατεώνων, αλλά 
και όλοι εκείνοι που υποστήρι¬ 
ζαν την πολιτική του μνημονίου, 
βλέπουν πια την οικτρή αποτυ¬ 
χία της πολιτικής τους, την κα¬ 
τάρρευση των πάντων. Ανίκα¬ 
νοι να αντιμετωπίσουν την κα¬ 
τάσταση, επιχειρούν φυγή προς 
τα μπρος, όπως, «θα αξιοποιή- 
σου με/ξεπουλή σου με δη μόσια 
περιουσία 50 δις ευρώ», «μέχρι 
το 2015 θα επιβάλουμε έκτακτα 
μέτρα 25 δις ευρώ» και διαρρέ¬ 
ουν προς τα ΜΜΕ ότι θα ασκή¬ 
σουν και βέτο, προκειμένου να 
επιτύχουν τη «συνολική λύση», 
όπως την ονόμασε ο Παπανδρέ- 
ου, χωρίς να διευκρινίζει τι ακρι¬ 
βώς είναι. Σε γενικές γραμμές 
πρόκειται για την «επιμήκυνση 
της αποπληρωμής του χρέους», 
«μείωση των επιτοκίων δανει¬ 
σμού», «αναδιάρθρωση με κού¬ 
ρεμα/μείωση μέρους του χρέ¬ 


ους ή των 110 δις», «αναχρη- 
ματοδότηση ή εξαγορά μέρους 
του χρέους με νέα δάνεια» κλπ. 
Δεν υπάρχει η παραμικρή αμ¬ 
φιβολία ότι όλες αυτές οι «λύ¬ 
σεις» συμφέρουν το μεγάλο κε¬ 
φάλαιο και αργά ή γρήγορα θα 
τις «δώσουν» στον Παπανδρέου 
και σ’ όλη τη συμμορία των προ¬ 
θύμων. Είναι μέσα στο πλαίσιο 
της «ελεγχόμενης πτώχευσης», 
δηλαδή της διατήρησης του ελ¬ 
ληνικού καπιταλισμού διασω- 
ληνωμένου, ώστε να κερδίζουν 
οι δανειστές, ξένοι και ντόπιοι. 
Όσο για τα αποτελέσματα αυ¬ 
τών των «λύσεων» στην οικονο¬ 
μία: το χρέος στο τέλος του 2013 
θα ξεπεράσει τα 400 δις ευρώ, 
θα χειροτερέψει ακόμη περισσό¬ 
τερο η αναλογία χρέους/ΑΕΠ, 
λόγω και της συρρίκνωσης του 
δεύτερου εξαιτίας της συνεχιζό¬ 
μενης και αυξανόμενης ύφεσης 
της οικονομίας (-6,6% το τέταρ¬ 
το τρίμηνο του 2010 και άλλο 
τόσο αναμένεται για το πρώτο 
του 2011), η ανεργία και η υπο¬ 
απασχόληση θα ξεπεράσουν το 
50% του ενεργού πληθυσμού, οι 
μέσοι μισθοί θα κατρακυλήσουν 
αρκετά κάτω από τα 1000 ευρώ 
και οι μέσοι μισθοί των νέων 
κάτω από τα 500 ευρώ κλπ. 

Ο απατεώνας Παπανδρέ¬ 
ου και η παρέα του επίτηδες ση¬ 
κώνουν τους τόνους, κάνοντας 
«ασκήσεις θάρρους και αντίστα¬ 
σης», ώστε να φανεί ότι νίκησε, 
ότι υπεράσπισε τα συμφέροντα 
της χώρας και της ΕΕ, ότι για 
δεύτερη φορά έσωσε τη χώρα 
από τη χρεοκοπία κλπ, όταν 
στην πραγματικότητα κατα¬ 
στρέφει πλήρως την οικονομία, 
την κοινωνία, το βιοτικό επίπε¬ 
δο, τις αξίες, το εισόδημα των 
εργαζομένων, των φτωχών λαϊ¬ 
κών στρωμάτων και της νεολαί¬ 
ας, την παιδεία, την υγεία, τα συ¬ 
στήματα κοινωνικής ασφάλισης. 

Η μόνη λύση είναι να παλέ¬ 
ψουμε για τη διαγραφή του χρέ¬ 
ους και για να φύγει όσο το δυ¬ 
νατό γρηγορότερα η κατοχική 
κυβέρνηση του ΠΑΣΟΚ. 

Η λαϊκή επανάσταση στην Αίγσπτο 



Η αιγυπτιακή 
επανάσταση δεν 
θα προσφέρει 
μόνο σημαντικές 
οικονομικές, πολιτικές 
και κοινωνικές 
κατακτήσεις (για 
όσο διάστημα αυτές 
κρατήσουν), αλλά 
έχει επιφέρει και ένα 
σημαντικό χτύπημα 
στην κυριαρχία 
των ιμπεριαλιστών 
στην περιοχή και 
μια αποδυνάμωση 
του Ισραήλ. Το 
σημαντικότερο όμως, 
θα έχει σημαντικές 
επιπτώσεις στην 
επαναστατική 
διαμόρφωση της νέας 
γενιάς, όχι μόνο στην 
περιοχή αλλά και σε 
ολόκληρο τον κόσμο. 


Οι αιτίες της επανάστασης 

Η εκρηκτικότητα της λαϊκής επανά¬ 
στασης στην Αίγυπτο (ουσιαστικά κρά¬ 
τησε κάτι παραπάνω από 2 εβδομάδες) 
οφείλεται αφενός στην τρομακτική πα¬ 
ρακμή του αιγυπτιακού καπιταλισμού και 
αφετέρου στο δικτατορικό καθεστώς, που 
όχι μόνο ανέβαλλε κάθε λύση, αλλά όξυ- 
νε στο έπακρο και κάθε αντίφαση του κα¬ 
πιταλισμού. 

Η βαθιά παρακμή του αιγυπτιακού 
καπιταλισμού δεν είναι προϊόν μόνο της 
εξάρτησής του από τον ιμπεριαλισμό, 
αλλά και της νεοφιλελεύθερης σαπίλας. 
Το ΑΕΠ της Αιγύπτου είναι 216 δις δολά¬ 
ρια, κάτω από τα 2/3 του ελληνικού, ενώ 
ο πληθυσμός της ξεπερνά τα 80 εκατομ¬ 
μύρια (το 90% ζει στο δέλτα του Νείλου), 
με μέσο όρο ηλικίας τα 23 χρόνια. Η ανερ- 
γία-υποαπασχόληση στη νεολαία ξεπερνά 
το 50%, ενώ ένα ποσοστό γύρω στο 40% 
επιβιώνει με λιγότερα από 2 δολάρια την 
ημέρα. Από την άλλη, η Αίγυπτος είναι η 
πιο βιομηχανοποιημένη χώρα του αραβι¬ 
κού κόσμου (βιομηχανική παραγωγή στο 
37% του ΑΕΠ), με ιδιαίτερα μεγάλη συ¬ 
γκέντρωση -συγκεντροπο ίη ση. 

Η Αίγυπτος απέκτησε την τυπική της 
ανεξαρτησία από την Οθωμανική Αυτο¬ 
κρατορία το 1867, αλλά έκτοτε ελεγχόταν 
από τον αγγλογαλλικό ιμπεριαλισμό, μέ¬ 
χρι που και τυπικά έγινε αγγλικό προτε¬ 
κτοράτο το 1914. Το 1953 ανακηρύσσεται 
ανεξάρτητη δημοκρατία και το 1954 ανα¬ 
λαμβάνει την εξουσία ο Νάσερ, ο οποίος 
προχωρά στην εθνικοποίηση της διώρυ¬ 
γας του Σουέζ το 1956 (προκαλώντας την 
επέμβαση των Αγγλογάλλων) και σε ένα 
εκτεταμένο πρόγραμμα εθνικοποιήσεων, 
αγροτικής μεταρρύθμισης, εκσυγχρονι¬ 
σμού του κράτους, εφαρμογής συστημά¬ 
των παιδείας-υγείας κ.α., τηρώντας και μια 
ανεξάρτητη στάση απέναντι στους ιμπερι¬ 
αλιστές. Με το θάνατο του Νάσερ το 1970 
ανέρχεται στην εξουσία ο Σαντάτ και η 
προοδευτική-εθνικοαπελευθερωτική πο¬ 
λιτική οπισθοχωρεί με γοργούς ρυθμούς, 
με αποκορύφωμα τη σύναψη συμφωνίας 
ειρήνης με το Ισραήλ. Το 1981 δολοφο¬ 
νείται ο Σαντάτ και αναλαμβάνει ο Μου- 
μπάρακ. Το 1991 η Αίγυπτος μπαίνει κάτω 
από την επιτήρηση του ΔΝΤ, εφαρμόζεται 
ένα σκληρό νεοφιλελεύθερο πρόγραμμα 
που ιδιωτικοποιεί τα 2/3 των δημόσιων 


επιχειρήσεων και καταστρέφει τις όποιες 
κοινωνικές κατακτήσεις της νασερικής 
εποχής, ενώ η δικτατορία σκληραίνει στο 
μέγιστο βαθμό. 

Το 2008 ξεσπά ένα μεγάλο απεργιακό 
κύμα, το οποίο, παρά την άγρια καταστο¬ 
λή του καθεστώτος, θα κατακτήσει σημα¬ 
ντικές αυξήσεις και μια ανοχή, εδώ ή εκεί, 
του συνδικαλισμού. Για την προετοιμασία 
του δημιουργείται από τη νεολαία το Κί¬ 
νημα της 6ης Απρίλη. 

Όλα τα παραπάνω σκιαγραφούν και 
τις αιτίες της σημερινής επανάστασης: η 
φτώχεια και η εξαθλίωση (μόνο στο Κάι¬ 
ρο ζουν 5 εκ. εξαθλιωμένοι), η ανεργία ιδι¬ 
αίτερα στους νέους, η αστυνομική βαρβα¬ 
ρότητα, η έλλειψη στοιχειωδών δημοκρα¬ 
τικών δικαιωμάτων, η φαραωνική κοινω¬ 
νική ανισότητα, συνοπτικά η βαθιά πα¬ 
ρακμή του καπιταλιστικού συστήματος. 

Οι πολιτικές δυνάμεις 

Το μακράν μεγαλύτερο πολιτικό κόμ¬ 
μα της Αιγύπτου είναι οι Αδελφοί Μου¬ 
σουλμάνοι. Αν και φανατικοί υπερασπι¬ 
στές της Αγοράς, έχουν δημιουργήσει 
εκτεταμένα δίκτυα αλληλεγγύης για την 
ανακούφιση των εξαθλιωμένων. Εξάλλου 
η κοινωνική τους βάση είναι οι εξαθλιωμέ¬ 
νοι των πόλεων, τα μικροαστικά στρώμα¬ 
τα και πολύ λιγότερο η οργανωμένη εργα¬ 
τική τάξη. Έχουν διωχθεί σκληρά από το 
καθεστώς Μουμπάρακ, αλλά διαθέτουν 
μια τεράστια οργανωμένη δύναμη. Είναι 
συντηρητικοί, οπορτουνιστές και προ¬ 
σπαθούν να εξελιχθούν σε ένα ισλαμιστι- 
κό κόμμα όπως της Τουρκίας. Στην επανά¬ 
σταση δεν έπαιξαν ηγετικό ρόλο. 

Οι φιλελεύθεροι δημοκράτες φαίνεται 
να συνασπίζονται γύρω από τον Μπαρα- 
ντέι, αλλά δεν διαθέτουν οργανωμένη δύ¬ 
ναμη. Οι Νασερικοί δεν έχουν ιδιαίτερες 
οργανωμένες δυνάμεις (φαίνεται να κυ¬ 
ριαρχεί στο εσωτερικό τους το Κ.Κ. Αι¬ 
γύπτου) αλλά έχουν ένα κύρος λόγω του 
παρελθόντος. Από την άλλη, οι ακροαρι¬ 
στεροί έχουν μικρές δυνάμεις αλλά είναι 
ενεργοί και από την πρώτη στιγμή μετεί¬ 
χαν στην επανάσταση. Το Κίνημα της 6ης 
Απρίλη, ένα ανομοιογενές πολιτικά κίνη¬ 
μα νεολαίας, ήταν αυτό που έπαιξε τον 
σημαντικότερο ρόλο στα γεγονότα και 
οργάνωσε τη διαδήλωση της 25ης Γενάρη. 

Αλλά η σημαντικότερη πολιτική δύνα¬ 
μη είναι ο στρατός, που ταυτόχρονα είναι 
ο μεγαλύτερος ιδιοκτήτης επιχειρήσεων 
(από πολεμικές βιομηχανίες μέχρι ξενοδο¬ 
χεία και καλλιέργειες). Τα ανώτερα στε¬ 
λέχη είναι μέρος της άρχουσας τάξης και 
από το στρατό προέρχονται όλοι οι πρό¬ 
εδροι αλλά και οι κρατικοί αξιωματούχοι. 

Η επανάσταση, οι προοπτικές και 
οι επιπτώσεις της 

Δυο-τρεις μέρες πριν την πτώση του 
Μπεν Άλι στην Τυνησία, 400 Αιγύπτιοι 
αγωνιστές συγκεντρώνονται έξω από την 
πρεσβεία της Τυνησίας. Στις 25 Γενάρη, 
πάνω από 100.000 συμμετέχουν στη δι¬ 
αδήλωση που κάλεσε το Κίνημα της 6ης 
Απρίλη ενάντια στην ημέρα εορτασμού 
της αστυνομίας. Πολύ γρήγορα οι διαδη¬ 
λώσεις μετατρέπονται σε άγριες συγκρού¬ 
σεις με την αστυνομία, που διαρκούν σχε¬ 
δόν δύο μέρες, ενώ ο αριθμός των διαδη¬ 


λωτών αυξάνει κατακόρυφα. Στις 28 Γενά¬ 
ρη οι διαδηλωτές αριθμούν πάνω από 1 εκ. 
και η αστυνομία ηττημένη αντικαθίσταται 
από το στρατό, που αρχίζει να αναπτύσ¬ 
σεται στις πόλεις. Ο Μουμπάρακ αντικα¬ 
θιστά την κυβέρνησή του. 

Την 1η Φλεβάρη, ο Μουμπάρακ προ¬ 
χωρά σε διάφορες παραχωρήσεις και δη¬ 
λώνει ότι δεν θα θέσει ξανά υποψηφιό¬ 
τητα για πρόεδρος. Οι διαδηλωτές ξε¬ 
περνούν πλέον τα δύο εκατομμύρια και 
για πρώτη φορά αναλαμβάνουν δράση 
οι συμμορίες του Μουμπάρακ, που επιτί¬ 
θενται για δύο μέρες με άλογα, καμήλες, 
πιστόλια και ματσέτες εναντίον των δια¬ 
δηλωτών στην πλατεία Ταχρίρ. Ηττώνται 
και αυτοί. 

Οι διαδηλωτές οχυρώνονται στην πλα¬ 
τεία Ταχρίρ και δημιουργούν μια συντονι¬ 
στική επιτροπή (στην οποία συμμετέχουν 
ένας από τους Αδελφούς Μουσουλμά¬ 
νους, ένας συνδικαλιστής από την κλω¬ 
στοϋφαντουργία της Ελ-Μαχάλα, κ.α.), 
ένα πρόχειρο αλλά καλά εξοπλισμένο ια¬ 
τρείο και φαρμακείο και διάφορες επιτρο¬ 
πές (τύπου, περιφρούρησης, σίτισης, κα¬ 
θαριότητας κ.α.). 

Οι διαδηλώσεις κορυφώνονται στις 11 
Φλεβάρη, επειδή ο Μουμπάρακ την προη¬ 
γούμενη ημέρα έχει ανακοινώσει προκλη¬ 
τικά ότι σκοπεύει να παραμείνει μέχρι το 
Σεπτέμβρη. Ο αριθμός των διαδηλωτών 
είναι τεράστιος και ο Μουμπάρακ ανα¬ 
γκάζεται να παραιτηθεί. Συνολικά συμμε¬ 
τείχαν στις διαδηλώσεις πάνω από 15 εκα¬ 
τομμύρια. 

Από τις 14 Γενάρη κορυφώνεται και το 
αυθόρμητο και άγριο απεργιακό κύμα στη 
βιομηχανία (κλωστοϋφαντουργία, χαλυ¬ 
βουργία, τσιμέντο κ.α.), στις υπηρεσίες 
(τηλεπικοινωνίες, διώρυγα Σουέζ, τράπε¬ 
ζες κ.α.) και στις δημόσιες υπηρεσίες. Στη¬ 
ρίζεται σε εκλεγμένες επιτροπές και στα 
λίγα ανεξάρτητα συνδικάτα (που τώρα 
πρόκειται να πολλαπλασιαστούν) και δι- 
εκδικεί ότι στερήθηκε η εργατική τάξη τις 
τελευταίες δεκαετίες. 

Σήμερα την εξουσία έχει αναλάβει 
προσωρινά ένα Στρατιωτικό Συμβούλιο. 
Όμως ο αιγυπτιακός καπιταλισμός είναι 
σάπιος και δεν μπορεί να προσφέρει τίπο¬ 
τα παρά μόνο να αρπάξει επιβάλλοντας 
άλλη μια ακόμη πιο αιμοσταγή δικτατο¬ 
ρία. Από την άλλη η ραγδαία πολιτικο¬ 
ποίηση και ριζοσπαστικοποίηση δημιουρ¬ 
γούν τους όρους για τον γρήγορο πολιτι¬ 
κό εξοπλισμό του αιγυπτιακού προλεταρι¬ 
άτου και των λαϊκών μαζών με το εργα¬ 
λείο που έλειψε σ’ αυτή την επανάσταση: 
το επαναστατικό κόμμα. Το μόνο σίγουρο 
είναι ότι η όποια λύση επικρατήσει θα εί¬ 
ναι άκρως αιματηρή. 

Η αιγυπτιακή επανάσταση δεν θα προ¬ 
σφέρει μόνο σημαντικές οικονομικές, πο¬ 
λιτικές και κοινωνικές κατακτήσεις (για 
όσο διάστημα αυτές κρατήσουν) αλλά 
έχει επιφέρει και ένα σημαντικό χτύπημα 
στην κυριαρχία των ιμπεριαλιστών στην 
περιοχή και μια αποδυνάμωση του Ισρα¬ 
ήλ. Το σημαντικότερο όμως, θα έχει σημα¬ 
ντικές επιπτώσεις στην επαναστατική δι¬ 
αμόρφωση της νέας γενιάς, όχι μόνο στην 
περιοχή αλλά και σε ολόκληρο τον κόσμο. 

Επαναστάσεις στον Αραβικό κόσμο: 

Το Τέλος του Τέλους της Ιστορίας 


$ 


Η πυρκαγιά που άναψε στα 
μέσα Δεκέμβρη στον αραβι¬ 
κό κόσμο έχει ήδη εξαπλω¬ 
θεί σε 15 χώρες και συνεχί¬ 
ζει ανεξέλεγκτη, απειλώντας 
να κάνει στάχτη τις ισορροπίες και τους σχε- 
διασμούς των ιμπεριαλιστών στην περιοχή. 

Οι αραβικοί λαοί προσπαθούν να ανα¬ 
τρέψουν τυραννικά, απολυταρχικά καθε¬ 
στώτα που επιβλήθηκαν με τη στήριξη των 
ιμπεριαλιστών -κύρια των ΗΠΑ- για την 
απρόσκοπτη ανάπτυξη των συμφερόντων 
τους στην περιοχή, σε βάρος, βέβαια, των 
λαών, που πλήρωσαν τη γεωπολιτική και οι¬ 
κονομική σημασία των χωρών τους με υπο¬ 
δούλωση, φτώχεια, εξαθλίωση και βάρβαρη 
καταπίεση και καταστολή. 

Κοινός παρονομαστής των εξεγέρσεων, 
που κάποιες έχουν ήδη μετατραπεί σε λαϊ¬ 
κές επαναστάσεις, είναι το τέλμα στο οποίο 
οδήγησε η δικτατορία του ΔΝΤ, της Παγκό¬ 
σμιας Τράπεζας και των παρόμοιων ιμπερια¬ 
λιστικών θεσμών τους αραβικούς λαούς και 
ιδίως τη νεολαία (πρωτοστάτη στις κινη¬ 
τοποιήσεις). Αφού εκμεταλλεύτηκαν τους 
φυσικούς πόρους των περιοχών αυτών στο 
έπακρο, αφού μετέτρεψαν τους εργαζόμε¬ 
νους σε σκλάβους που δουλεύουν για ένα 
κομμάτι ψωμί, αφού τους διαίρεσαν με κάθε 
τρόπο υποθάλποντας ακόμα και εμφυλί¬ 
ους, αφού δημιούργησαν τεράστιες κοινω¬ 
νικές ανισότητες, τώρα, στο όνομα της κρί¬ 
σης τους, επιβάλλουν την πλήρη εξαθλίωση, 
την ανεργία, τη διάλυση του όποιου κρά¬ 


τους πρόνοιας υπήρχε και την κατάρρευση 
οποιασδήποτε προοπτικής και οποιοσδήπο¬ 
τε μέλλοντος. 

Καρότο και Μαστίγιο 

Με έκδηλη ανησυχία παρακολουθούν 
τις εξελίξεις τόσο οι ιμπεριαλιστές, όσο και 
τα φιλικά σε αυτούς αραβικά καθεστώτα, 
επιχειρώντας να ανακόψουν το ποτάμι των 
εξεγέρσεων, άλλοτε με το στρατό και τους 
κατασταλτικούς μηχανισμούς και άλλοτε με 
παραχωρήσεις για να κατευνάσουν το λαό, 
χωρίς να απειλήσουν τα ίδια τα καθεστώτα, 
ή να τον διαιρέσουν με ευνοϊκότερη μεταχεί¬ 
ριση κάποιων τμημάτων του. 

Έτσι, για παράδειγμα, στην Ιορδανία, η 
κυβέρνηση επέτρεψε με νόμο την οργάνω¬ 
ση εκδηλώσεων διαμαρτυρίας, υποσχέθηκε 
τη μείωση της τιμής των ειδών πρώτης ανά¬ 
γκης και ισχυρίζεται πως εξετάζει τη μετα¬ 
τροπή του πολιτεύματος σε συνταγματι¬ 
κή μοναρχία· στη Σαουδική Αραβία, εγκρί- 
θηκαν προγράμματα ανακούφισης από τη 
φτώχεια και την ανεργία καθώς και αυξήσεις 
μισθών για τους εργαζόμενους σε κυβερ¬ 
νητικά πόστα· στη Συρία αυξήθηκαν οι μι¬ 
σθοί των δημοσίων υπαλλήλων· στην Αλγε¬ 
ρία, άρθηκε η 19ετής κατάσταση εκτάκτου 
ανάγκης, με την οποία η κυβέρνηση επέβα¬ 
λε την πολιτική μονοκρατορία της (την ίδια 
στιγμή, βέβαια, ετοιμάζεται ένας τρομονό¬ 
μος χειρότερος από την κατάσταση έκτα¬ 
κτης ανάγκης)· στην Υεμένη, ο πρόεδρος 
Αλί Αμπντάλα Σάλεχ καθαίρεσε τους κυ¬ 


βερνήτες των πέντε επαρχιών όπου μαίνο¬ 
νται οι συγκρούσεις· στην Τυνησία, υποχρε¬ 
ώνονται σε παραίτηση το ένα μετά το άλλο 
τα μέλη της μεταβατικής κυβέρνησης που 
συγκροτήθηκε μετά την εκδίωξη του Μπεν 
Αλί (στην πλειοψηφία τους αξιωματούχοι 
του προηγούμενου καθεστώτος), η περιου¬ 
σία του κόμματός του (ΚΟΌ) και του ίδιου 
κατασχέθηκε, το ΚΟΌ απαγορεύθηκε, δό¬ 
θηκε άδεια στο κύριο ισλαμικό κίνημα της 
χώρας (το μετριοπαθές Ελ Νάχντα) να σχη¬ 
ματίσει πολιτικό κόμμα και προαναγγέλθη¬ 
καν εκλογές σε έξι μήνες· στο Μπαχρέιν, η 
κυβέρνηση απελευθέρωσε 308 πολιτικούς 
κρατούμενους· στο Σουδάν, ο πρόεδρος 
Μπασίρ υποσχέθηκε να μην ξαναβάλει υπο¬ 
ψηφιότητα κλπ. 

Το ποτάμι δε γυρίζει πίσω 

Ούτε οι υποσχέσεις, ωστόσο, ούτε οι 
απειλές και πολύ περισσότερο η καταστο¬ 
λή των κινητοποιήσεων, οι συλλήψεις και οι 
εκτελέσεις άμαχου πληθυσμού, δεν πείθουν 
και δεν πτοούν τον εξεγερμένο αραβικό κό¬ 
σμο, μάλλον το αντίθετο. Οι κινητοποιήσεις 
και οι συγκρούσεις πολλαπλασιάζοντας η 
αλληλεγγύη μεγαλώνει, τα αιτήματα ριζο- 
σπαστικοποιούνται. Ο λαός του Μπαχρέ¬ 
ιν, κόντρα στις διαιρέσεις σιιτών - σουνι¬ 
τών που χρόνια τώρα καλλιεργούνται, απαι¬ 
τεί ενωμένος την πτώση της 200ετούς δυ¬ 
ναστείας των Χαλιφά. Ο λαός της Τυνησί¬ 
ας αντιστέκεται στη νέα αμερικανόδουλη 
κυβέρνηση που προσπαθούν να του επιβά¬ 


λουν και της οποίας πρώτο μέλημα ήταν να 
βεβαιώσει την πίστη της στο ΔΝΤ και την 
αποπληρωμή του χρέους της χώρας. Παρό¬ 
μοια είναι η στάση του κόσμου παντού. 

Είναι αλήθεια πως η κατάσταση είναι ιδι¬ 
αίτερα ρευστή και απρόβλεπτη, καθώς δεν 
υπάρχουν επαναστατικές δυνάμεις ικανές να 
καθοδηγήσουν τις μεγαλειώδεις αυτές εξε¬ 
γέρσεις και επαναστάσεις. Το Μέτωπο της 
14 ης Ιανουάριου που συγκροτήθηκε στην 
Τυνησία, παρά τις αγαθές προθέσεις του, 
είναι ένα αδύναμο πολιτικό συνονθύλευ¬ 
μα που περιλαμβάνει ακόμα και τους πρώην 
σοσιαλδημοκράτες. Το αντικαθεστωτικό κί¬ 
νημα στην Αλγερία δεν έχει ακόμα καταφέ¬ 
ρει να συναντηθεί με το νεολαιίστικο και το 
συνδικαλιστικό κίνημα, με αποτέλεσμα να 
κινούνται μάλλον παράλληλα παρά μαζί. Οι 
αδυναμίες και οι δυσκολίες είναι πολλές και, 
δυστυχώς, σε μια πολύ κρίσιμη στιγμή και σε 
μια περιοχή που οι ιμπεριαλιστές θα κάνουν 
τα πάντα για να την κρατήσουν κάτω από 
τον έλεγχό τους. 

Είναι όμως εξίσου αλήθεια πως όποια 
εξέλιξη κι αν έχουν τα πράγματα, η αυτοορ¬ 
γάνωση του κόσμου, οι επιτροπές που έστη¬ 
σε για να οργανώσει τον αγώνα του και τη 
ζωή του, η αλληλεγγύη, η συντροφικότητα, 
το γεγονός ότι σήκωσε το ανάστημά του, η 
δύναμη και η αποτελεσματικότητα του αγώ¬ 
να του, οι διεργασίες που ξεκίνησαν μέσα 
από αυτόν, όλα αυτά μαζί αποτελούν ισχυρή 
παρακαταθήκη για το μέλλον του, αλλά και 
για τον υπόλοιπο κόσμο, όλους εμάς. 


$ 


ΛΙΒΥΗ: Εμφύλιος και Ιμπεριαλιστική επέμραση προ των πυλών 


Α μείωτο συνεχίζεται το λουτρό αί¬ 
ματος στη Λιβύη, με τον Μουαμάρ 
Καντάφι να παρουσιάζεται ανυπο¬ 
χώρητος, αν και πλέον το καθεστώς του πα¬ 
ραπαίει, στηριζόμενο σχεδόν αποκλειστικά 
στις ειδικές δυνάμεις ασφαλείας και τους μι¬ 
σθοφόρους του. Παρά τις ανελέητες επιθέ¬ 
σεις και τα χιλιάδες θύματα, οι εξεγερμένοι 
Λίβυοι ελέγχουν το ανατολικό τμήμα της 
χώρας και προχωρούν προς την πρωτεύου¬ 
σα Τρίπολη. Οι ιμπεριαλιστικές δυνάμεις κα¬ 
ραδοκούν, έτοιμες να προασπίσουν με μια 
από τις γνωστές «ανθρωπιστικές» επεμβά¬ 
σεις τους, τα συμφέροντά τους και εκείνα 
των πάμπολλων επιχειρήσεών τους που δρα¬ 
στηριοποιούνται στην περιοχή. 

Ακολουθώντας το παράδειγμα των αδελ¬ 
φών τους της Αιγύπτου και της Τυνησίας, ο 
λαός της Λιβύης απάντησε με πείσμα και 
ηρωισμό στην άγρια καταστολή και τις σφα¬ 
γές με τα οποία επέλεξε ο Καντάφι να αντι¬ 
μετωπίσει τη λαϊκή εξέγερση, που ξεκίνησε 
στις 17 Φεβρουάριου στη Βεγγάζη και το Το- 
μπρούκ, με βασικά αιτήματα τη δουλειά για 
όλους, την καταπολέμηση της εκτεταμένης 
φτώχειας και τη δημοκρατία. Έκτοτε, η συ¬ 
ντριπτική πλειοψηφία του λαού, οι διάφορες 
φυλές, αλλά και το μεγαλύτερο μέρος του 
στρατού, έχει συνταχθεί με το κίνημα της 
αντιπολίτευσης και έχει καταλάβει όλες τις 
ανατολικές περιοχές, περιλαμβανομένης της 
Βεγγάζης, δεύτερης μεγαλύτερης πόλης της 
χώρας, και το μεγαλύτερο τμήμα των πετρε¬ 
λαιοπαραγωγών περιοχών και των λιμανιών. 
Ο Καντάφι διατηρεί τον έλεγχο στην πρω¬ 
τεύουσα Τρίπολη, όμως οι προσπάθειές του 
να ανακαταλάβει τις πετρελαιοπαραγωγές 
περιοχές έχουν αποτύχει παταγωδώς. 


Από τον Καντάφι της Επανάστασης 
στον Καντάφι του Νεοφιλελευθερισμού 

Η παραληρούσα μορφή του Καντά¬ 
φι που, από τη μια, ισχυρίζεται ότι αυτός εί¬ 
ναι η επανάσταση, ότι ο λαός του τον αγα¬ 
πά και ότι υπεύθυνη για το μακελειό είναι η 
Αλ Κάιντα (αν και είναι πασιφανής η αμελη¬ 
τέα παρουσία του ισλαμικού στοιχείου) και, 
από την άλλη, χαρακτηρίζει τους εξεγερμέ¬ 
νους «τρομοκράτες», απειλεί να ανατινάξει 
τις πετρελαιοπηγές και να παραμείνει στην 
εξουσία σκοτώνοντας και τον τελευταίο Λί- 
βυο, δε θυμίζει σε τίποτα τον 27χρονο ορα- 
ματιστή που ανέλαβε την εξουσία το 1969, 
μετά το πραξικόπημα νεαρών αξιωματικών 
εμπνευσμένων από το Νασερισμό. Τότε υπο¬ 
σχόταν μια σοσιαλιστική κοινωνία, εθνικο¬ 
ποιούσε την πετρελαιοβιομηχανία, δημιουρ¬ 
γούσε λαϊκές επιτροπές, στήριζε τα εθνικοα- 
πελευθερωτικά κινήματα και προκαλούσε τη 
μήνη και τις οικονομικο-πολιτικές κυρώσεις 
των ιμπεριαλιστών. Δεν άργησε, όμως, να 
μεταμορφωθεί στο σημερινό στυγνό άρχο¬ 
ντα, που νέμεται την εξουσία και τον πλούτο 
με συγγενείς και αυλικούς, εξοντώνει κάθε 
πολιτικό αντίπαλο, ενισχύει τις φυλετικές 
αντιπαλότητες (προωθώντας εκπροσώπους 
της δικής του πληθυσμιακά μικρής φυλής σε 
θέσεις και αξιώματα) και έχει εγκαθιδρύσει 
ένα καταπιεστικό καθεστώς που χαρακτη¬ 
ρίζεται από διαφθορά, νεποτισμό και επί¬ 
δειξη χλιδής σε κραυγαλέα αντίθεση με τη 
φτώχεια του πληθυσμού. Στην πλουσιότερη 
χώρα της Βόρειας Αφρικής (150 δις δολάρια 
συναλλαγματικό απόθεμα), η ανεργία φτά¬ 
νει το 30% (40-50% στους νέους), το 20% εί¬ 
ναι αναλφάβητοι και το 50% ζει κάτω από τα 
όρια της φτώχειας, δίχως αξιοπρεπές σπίτι. 


Η μεταμόρφωση του Καντάφι οδήγη¬ 
σε, από τα τέλη της δεκαετίας του ’90, στην 
πλήρη επαναπροσέγγιση με τους ιμπεριαλι¬ 
στές, την άρση του οικονομικού και πολιτι¬ 
κού εμπάργκο, την επανιδιωτικοποίηση των 
εθνικών επιχειρήσεων, την εισβολή των πο¬ 
λυεθνικών - με κυρίαρχες τις πετρελαιοβιο- 
μηχανίες (το 85% της εξαγωγής πετρελαίου 
της Λιβύης πάει στην Ευρώπη και στις εται¬ 
ρείες της: ΒΡ, Επί, Κερδοί, δΕεΙΙ κλπ.) - και 
τη μετατροπή της Λιβύης στον μεγαλύτερο 
αγοραστή οπλικών συστημάτων των ιμπερι¬ 
αλιστών και κυρίως των Ευρωπαίων. 

Οι όψιμοι «φίλοι» του λιβυκού λαού 

Μετά τη σιωπή των πρώτων ημερών και 
όταν πια είχε φανεί ότι ο Καντάφι αποτελεί 
παρελθόν, έσπευσαν όλοι οι μέχρι πρότινος 
φίλοι και συνεργάτες του, εντός και εκτός 
Λιβύης, να διαχωρίσουν τη θέση τους και 
να γίνουν ένθερμοι υποστηρικτές της λαϊ¬ 
κής επανάστασης. Διάφοροι πρώην υπουρ¬ 
γοί και αξιωματούχοι φρόντισαν μάλιστα να 
πιάσουν θέσεις και στο Επαναστατικό Εθνι¬ 
κό Συμβούλιο που έχει συγκροτηθεί από 
τους εξεγερμένους, με πρώτους και καλύτε¬ 
ρους τους πρώην υπουργούς Δικαιοσύνης 
και Εσωτερικών, που προαλείφονται για με- 
τακανταφικοί πρόεδροι. ΗΠΑ και ΕΕ πασχί¬ 
ζουν να περιορίσουν τις απώλειες από την 
ανατροπή της ιδιαίτερα κερδοφόρας προη¬ 
γούμενης κατάστασης και να ενισχύσουν τη 
θέση τους στη νέα τάξη πραγμάτων που θα 
διαμορφωθεί. Έτσι, προσπαθούν καταρχήν 
να προωθήσουν στην ηγεσία του κινήμα¬ 
τος, που χαρακτηρίζεται από ιδιαίτερα ρευ¬ 
στά και θολά πολιτικά χαρακτηριστικά, προ¬ 
σωπικότητες της αρεσκείας τους, αλλά και 


αφήνουν ανοικτό το ενδεχόμενο στρατιωτι¬ 
κής επέμβασης, με το πρόσχημα της ανθρω¬ 
πιστικής βοήθειας και κάτω από το μανδύα 
του ΟΗΕ (ήδη αμερικανικά - και όχι μόνο 
- αεροπλανοφόρα και άλλα πλοία οδεύουν 
προς το ορμητήριο της Σούδας), αν δουν ότι 
θίγονται τα συμφέροντά τους. 

Για τον εξεγερμένο λιβυκό λαό τα πράγ¬ 
ματα βρίσκονται σε ιδιαίτερα κρίσιμη κα¬ 
μπή. Ο Καντάφι φαίνεται αποφασισμένος 
να εξαντλήσει κάθε περιθώριο για να ξανα¬ 
κερδίσει την εξουσία, χτυπώντας αλύπητα με 
κάθε μέσο, γεγονός που προδικάζει έναν εμ¬ 
φύλιο πόλεμο, καθώς οι εξεγερμένοι εξοπλί¬ 
ζονται και οργανώνονται από τα τμήματα 
του στρατού που έχουν προσχωρήσει στην 
επανάσταση. Στις απελευθερωμένες περιο¬ 
χές έχουν ήδη αρχίσει να οργανώνονται επι¬ 
τροπές για την περιφρούρηση, την καθαριό¬ 
τητα, την τροφή κλπ., όμως οι ελλείψεις σε 
τρόφιμα, φάρμακα και είδη πρώτης ανάγκης 
είναι τεράστιες, οι τραυματίες χιλιάδες και οι 
άνθρωποι (κυρίως ξένοι εργάτες) που συρ¬ 
ρέουν στα σύνορα με την Τυνησία και το Νί¬ 
γηρα προσπαθώντας να εγκαταλείψουν τη 
χώρα έχουν ήδη ξεπεράσει τις 170.000, στοι¬ 
χεία που δείχνουν ότι η ανθρωπιστική κρί¬ 
ση χτυπάει απειλητικά την πόρτα. Τέλος, 
δεν υπάρχει καμιά αμφιβολία ότι οι ιμπερια¬ 
λιστικές δυνάμεις θα χρησιμοποιήσουν κάθε 
μέσο για να στρεβλώσουν το χαρακτήρα της 
λαϊκής επανάστασης και να εγκαθιδρύσουν 
ένα καθεστώς της αρεσκείας τους. Αν και τα 
πράγματα είναι ακόμα ιδιαίτερα ρευστά, η 
απουσία ενός επαναστατικού κόμματος σε 
αυτή τη μεγαλειώδη επανάσταση δεν δίνει 
εγγυήσεις για τη συνέχεια. 

10 Εργατική Πάλη 


ΕΚΠΑΙΔΕΥΣΗ & ΝΕΟΛΑΙΑ 


Μάρτιος 2011 


Φοιτητέο 

Εξέγερση ιώρσ 

ενάντια σε νέο νόμο 
& μνημόνιο 


ετά από 4 
περίπου μή¬ 
νες, ο περί¬ 
φημος «διά¬ 
λογος» για 
τις αλλαγές 
σε ΑΕΙ-ΤΕΙ 
τελείωσε. Πρυτάνεις και Διαμαντο- 
πούλου φαίνεται να έχουν συμφωνή¬ 
σει στα περισσότερα, με μόνο μεγάλο 
αγκάθι τον τρόπο εκλογής πρυτάνεων. 
Ήδη η υπουργός Παιδείας έχει δηλώσει 
ότι το νομοσχέδιο θα πάει για ψήφιση 
στη Βουλή στα μέσα Μαρτίου, πράγμα 
το οποίο αναπαράγουν τον τελευταίο 
καιρό και τα κυβερνητικά ΜΜΕ. Όλα 
αυτά βέβαια υπό την αίρεση μια πιθα¬ 
νής προσφυγής της κυβέρνησης στις 
κάλπες. 

Το νομοσχέδιο 

Αν και τον τελευταίο καιρό έχουν 
πληθύνει οι διαρροές στα ΜΜΕ, δεν 
έχουμε ακόμα κάποια συγκεκριμέ¬ 
να σημεία του νομοσχεδίου ή κάποια 
επίσημη ανακοίνωση του υπουργείου 
που να προσδιορίζει τις αλλαγές. Από 
τις «θέσεις διαβούλευσης» του υπουρ¬ 
γείου και την πορεία του «διαλόγου» 
μπορούμε να συνοψίσουμε τα βασικά 
σημεία στα εξής: 

- Επιβολή διδάκτρων στους φοιτητές 
και κατάργηση βασικών παροχών (σί¬ 
τιση, δωρεάν βιβλία, βιβλιοθήκες κα.). 

- Εισαγωγή απευθείας σε Πανεπιστή¬ 
μιο ή σχολή από την οποία θα παίρ¬ 
νουν οι φοιτητές τα πτυχία. Καταρ- 
γούνται τα τμήματα. Αυτό θα φέρει 
την οριστική κατάργηση των πτυχί¬ 


ων και των επαγγελματικών δικαιωμά¬ 
των. Πλέον αντί για ένα πτυχίο σ’ ένα 
συγκεκριμένο αντικείμενο θα υπάρ¬ 
χει ένα άθροισμα πιστωτικών μονάδων 
από τα διάφορα προγράμματα σπου¬ 
δών και η αγορά θα κρίνει «τι αξίζει ο 
καθένας». 

- Την επιβολή ελαστικών σχέσεων ερ¬ 
γασίας στην πλειοψηφία του διοικητι¬ 
κού και διδακτικού προσωπικού. 

- Την κατάργηση του ασύλου, των δη¬ 
μοκρατικών δικαιωμάτων αλλά και 
του φοιτητικού συνδικαλισμού και 
κάθε ελεύθερης έκφρασης μέσα στα 
πανεπιστήμια. 

Οι αλλαγές αυτές θα πλαισιωθούν 
από το σχέδιο «Καλλικράτης στην εκ¬ 
παίδευση», που περιλαμβάνει συγχω¬ 
νεύσεις, συνενώσεις και κλείσιμο δε¬ 
κάδων σχολών και τμημάτων, με στόχο 
από τα περίπου 500 τμήματα (286 ΑΕΙ 
και 213 ΤΕΙ) να παραμείνουν μόνο τα 
μισά μέχρι το τέλος του 2011! 

Βασικός στόχος των αλλαγών είναι 
η κατάργηση του δημόσιου και δωρε¬ 
άν χαρακτήρα των ΑΕΙ-ΤΕΙ και η με¬ 
τατροπή τους σε σούπερ μάρκετ μετα- 
λυκειακής κατάρτισης, που θα πουλά¬ 
νε προγράμματα σπουδών και πιστω¬ 
τικές μονάδες. 

Το φοιτητικό κίνημα 

Η ενδεχόμενη ψήφιση του νόμου 
αποτελεί «σημείο μηδέν» για το φοι¬ 
τητικό κίνημα, το οποίο λόγω της εξε¬ 
ταστικής δεν έχει δείξει τα καλύτερα 
αντανακλαστικά τους δύο τελευταί¬ 
ους μήνες (απεργία πείνας των 300 - 
Νομική), με κύρια ευθύνη των ΕΑΑΚ 




αλλά και άλλων ακροαριστερών. Αυτή 
η χαλάρωση φάνηκε και στη μικρή 
συμμετοχή φοιτητικών συλλόγων στη 
Γενική Απεργία στις 23/2 (τον περα¬ 
σμένο Δεκέμβρη πάνω από 100 τμή¬ 
ματα ΑΕΙ-ΤΕΙ ήταν κατειλημμένα τη 
μέρα της απεργίας). 

Αν και η απόπειρα ψήφισης του 
νέου νόμου θα αλλάξει άρδην τα δεδο¬ 
μένα, είναι όμως ένα κρίσιμο θέμα αν 
το φοιτητικό κίνημα θα αντεπεξέλθει 
στις πολύ διαφορετικές, σε σχέση με 
το 2006-07, συνθήκες του μνημονίου 
και της χούντας κυβέρνησης-τρόικας. 

Το φοιτητικό κίνημα είναι απαραί¬ 
τητο να έχει ένα ξεκάθαρο σχέδιο για 
την ανάπτυξη, τη δράση και τον κοι¬ 
νό αγώνα του με τα υπόλοιπα πλητ- 
τόμενα κομμάτια της κοινωνίας. Κα- 
ταρχάς ο αγώνας πρέπει να συνεχιστεί 
και μετά από μια ενδεχόμενη ψήφιση 
του νόμου, ώστε να δώσει ένα μήνυμα 
αποφασιστικότητας σε όλη την κοινω¬ 
νία. Το φοιτητικό κίνημα πρέπει να γί¬ 
νει ένα ζωντανό κέντρο αγώνα για όλη 
την κοινωνία αλλά και να δημιουργή¬ 
σει το ίδιο κέντρα αγώνα μέσα στις πό¬ 
λεις, με στόχο τη δημιουργία -με αιχ¬ 
μή και πυροδότη τους φοιτητές- ενός 
συνολικού μετώπου που θα συγκρου- 
στεί με τη χούντα κυβέρνησης-τρόικας 
και το μνημόνιο διάρκειας. Απαραίτη¬ 
τος όρος γι’ αυτό είναι ένα κίνημα κα¬ 
ταλήψεων διάρκειας στην πλειοψηφία 


των ΑΕΙ-ΤΕΙ. Ένα κίνημα αυτοοργα- 
νωμένο, δυναμικό και ανυποχώρητο. 
Με βάση τις γενικές συνελεύσεις, τις 
επιτροπές κατάληψης, τα ανά πόλεις 
συντονιστικά και το πανελλαδικό συ¬ 
ντονιστικό, των οποίων πρέπει να δι¬ 
ασφαλιστεί η δημοκρατική λειτουργία. 
Ένα κίνημα που θα δώσει το μήνυμα 
στην κυβέρνηση και στην κοινωνία ότι 
δεν κάνει βήμα πίσω και δεν θα διστά¬ 
σει να χρησιμοποιήσει τις πιο δυναμι¬ 
κές μορφές πάλης (καταλήψεις δημο¬ 
σίων κτηρίων, συγκρούσεις κλπ.). 

Σαν Σοσιαλιστική Σπουδαστική 
Πάλη (ΣΣΠ) καλούμε όλες τις παρα- 
τάξεις-σχήματα της αντικαπιταλιστι- 
κής αριστερός, τα αυτόνομα σχήματα 
και όλους τους φοιτητές που συμμε¬ 
ρίζονται τις ίδιες αγωνίες να συμβάλ¬ 
λουμε όλοι μαζί στη δημιουργία ενός 
τέτοιου κινήματος. Να πιάσουμε το 
κόκκινο νήμα των πολυάριθμων αγώ¬ 
νων του φοιτητικού κινήματος από το 
Πολυτεχνείο μέχρι σήμερα και να μι- 
μηθούμε, έστω κατ’ ελάχιστο, τους 
ηρωικούς νεολαίους των αραβικών 
χωρών, που με ανυποχώρητους αγώνες 
ρίχνουν τη μία μετά την άλλη τις αι¬ 
ματοβαμμένες δικτατορίες των χωρών 
τους και πραγματοποιούν τις πρώτες 
επαναστάσεις του 21ου αιώνα. 

Γιώργος Θ. 

(Σοσιαλιστική Σπουδαστική Πάλη) 


Μαθητές Κυβέρνηση και Τρόικα κλείνουν ία Σχολεία 


Ο ι μάσκες της κυβέρ¬ 
νησης και της τρόικας 
στο ζήτημα της εκπαί¬ 
δευσης και ειδικά των 
σχολείων πέφτουν 
πλέον με ταχείς ρυθμούς. Οι προεκλο¬ 
γικές υποσχέσεις του Παπανδρέου για 
«παροχές» αλλά και τα μετέπειτα ψέ¬ 
ματα ότι θα άφηνε δήθεν ανέγγιχτη 
την παιδεία, δεν μπορούν πλέον να 
κρύψουν το προφανές: τα σχολεία και 
οι μαθητές δεν είναι γι’ αυτούς τίποτε 
άλλο παρά ένα περιττό έξοδο. 

Έτσι, ενώ οι εκπρόσωποι της τρόικας 
ανακοίνωναν το σχέδιο για ξεπούλη¬ 
μα ολόκληρης της δημόσιας περιου¬ 
σίας (μέσα στην οποία προφανώς εί¬ 
ναι και τα σχολεία) έναντι 50 δις, ήρθε 
στη δημοσιότητα το σχέδιο για τις 
πρώτες συγχωνεύσεις-καταργήσεις 
σχολείων για το 2011-12, οι οποίες ξε¬ 


περνούν τις 1.000 (σε σύνολο περίπου 
14.000 σχολείων που λειτούργησαν το 
2010-11). 

Μέχρι τα μέσα Μαρτίου, η κυβέρ¬ 
νηση θα έχει αποφασίσει ποια σχο¬ 
λεία θα ανοίξουν τον «χορό των λου- 
κέτων» μετά από εισηγήσεις των περι¬ 
φερειακών διευθυντών και της τοπι¬ 
κής αυτοδιοίκησης. Η υπουργός Παι¬ 
δείας Διαμαντοπούλου συνεχίζει να 
ψεύδεται και καταντά γραφική με το 
να λέει ότι αυτές οι κινήσεις θα γίνουν 
για «παιδαγωγικούς λόγους». 

Οι εξοντωτικές μετακινήσεις των 
μαθητών, αφού ολόκληρες περιοχές 
θα μείνουν χωρίς σχολεία, οι υπερά¬ 
ριθμοι μαθητές που θα στοιβάζονται 
σε μία τάξη (αφού ήδη οι 30 μαθητές 
θεωρούνται φυσιολογικό νούμερο), οι 
λιγότεροι και κακοπληρωμένοι καθη¬ 
γητές που δεν θα μπορούν να αποδώ¬ 


σουν στο μάθημα είναι μόνο οι άμε¬ 
σες συνέπειες. Και τα χειρότερα έπο- 
νται. Όλη η εκπαίδευση και κυρίως 
όλοι οι μαθητές θα κληθούν γρήγο¬ 
ρα να προσαρμόσουν πλήρως τις ζωές 
τους στην αποπληρωμή του χρέους, 
στα μέτρα της τρόικας και στη μόνι¬ 
μη λιτότητα των απανωτών μνημονί¬ 
ων. Είναι θέμα χρόνου η μαζική εγκα¬ 
τάλειψη των σχολείων από παιδιά ερ¬ 
γατικών και φτωχών οικογενειών. Αλ¬ 
λωστε, με την επιλογή τα πρώτα σχο¬ 
λεία που θα κλείσουν να είναι σε εργα- 
τικές-λαϊκές περιοχές, το ΠΑΣΟΚ δεί¬ 
χνει ξεκάθαρα τους στόχους του και 
την ταξικότητα της «παιδαγωγικής» 
του μεταρρύθμισης. 

Η Μαθητική Αντεπίθεση θεωρεί 
την υπεράσπιση των σχολείων μας 
πρώτη προτεραιότητα για όλους τους 
μαθητές. Τον τελευταίο μήνα, η κα- 


μπάνια μας έχει επικεντρωθεί στην 
ενημέρωση και τη δημιουργία επιτρο¬ 
πών γι’ αυτό το ζήτημα, με παρεμβά¬ 
σεις σε σχολεία της Δυτικής Θεσσα¬ 
λονίκης που κλείνουν (ΕΠΑΛ Κορδε¬ 
λιού, Πολίχνης κλπ.).Ήδη έχουμε συμ- 
μετάσχει στην Επιτροπή Αγώνα Ενά¬ 
ντια στις Καταργήσεις-Συγχωνεύσεις 
Σχολειών στη Θεσσαλονίκη μαζί με 
γονείς και εκπαιδευτικούς. Καλούμε 
όλους τους μαθητές να αγωνιστούν 
για να μην κλείσει κανένα σχολείο στη 
γειτονιά και την πόλη τους, για να μη 
μείνει κανείς μαθητής χωρίς μόρφω¬ 
ση και δικαιώματα. Να οργανωθούμε 
στα σχολεία μας και με καταλήψεις και 
δυναμικές κινητοποιήσεις να βάλουμε 
στοπ στα σχέδια της κυβέρνησης. 

Μαθητική Αντεπίθεση 

Τηλεπικοιναη^ 


Αντίσταση σε απολύσεις- 
μειώσεις μισθών 


Σ ε πλήρη εξέλιξη βρίσκεται η ερ- 
γοδοτική επίθεση στις τηλεπι¬ 
κοινωνίες, με κύμα απολύσεων 
και μειώσεων μισθών, ενώ έρχο¬ 
νται ακόμα χειρότερα. Ταυτό¬ 
χρονα, οι εργαζόμενοι δείχνουν 
τα πρώτα σημάδια μιας αγωνιστικής αφύπνισης, 
απαντώντας με κινητοποιήσεις και απεργίες. 

Το χορό άνοιξε ο όμιλος Ιηίχαεοπι στις αρ¬ 
χές Φλεβάρη, με μειώσεις μισθών έως και 8% και 
απολύσεις σχεδόν 100 συναδέλφων (άλλοι 60 εί¬ 
χαν απολυθεί το καλοκαίρι). Οι εργαζόμενοι έκα¬ 
ναν δύο επιτυχημένες 48ωρες απεργίες, οι πρώ¬ 
τες μεγάλες απεργίες εδώ και αρκετό καιρό στην 
επιχείρηση. Όμως η ανετοιμότητα του επιχειρη¬ 
σιακού σωματείου (με κύρια ευθύνη της φιλοερ- 
γοδοτικής παράταξης, που κυριαρχούσε για χρό¬ 
νια) δεν επέτρεψε τη συνέχιση του αγώνα στο 
πιο κρίσιμο σημείο, όταν η διοίκηση θα πιεζό¬ 
ταν ασφυκτικά από μια νέα απεργία. Έτσι, αυτή 
μπόρεσε να επιβάλλει το σχέδιό της εκβιάζοντας 
ατομικά τους εργαζόμενους. Αρκετοί δεν έχουν 
συνυπογράψει τις μειώσεις μισθών και η διοίκη¬ 
ση προσπαθεί να τους εκφοβίσει με εξώδικα, ότι 
αν δεν συνθηκολογήσουν θα απολυθούν. 

Στις 28/2, η Όοδίηοίε ανακοίνωσε την απόλυ¬ 
ση 120 συναδέλφων, αν και είναι από τις πιο κερ- 
δοφόρες επιχειρήσεις στην Ελλάδα (650 εκ. ευρώ 
κέρδη το 2010). Η κίνηση εντάσσεται και στο 
πλήρες ξεπούλημα της δημόσιας περιουσίας, μαζί 
και της συμμετοχής του δημοσίου στον ΟΤΕ: 
πριν αυτό ολοκληρωθεί, η Ντόιτσε Τέλεκομ, που 
έχει την πλειοψηφία των μετοχών, απαιτεί «ξύρι¬ 
σμα» των κατακτήσεων των εργαζομένων. 

Στις 1/3 έγινε μαζική αποχή και συγκεντρώ¬ 
σεις έξω από κτίρια της εταιρίας, ενώ στις 3 και 
4 Μαρτίου 48ωρη απεργία με περιφρούρηση και 
καθολική συμμετοχή. Κάτω από την πίεση των 
γεγονότων, έγιναν επιτέλους δεκτοί στο Σύλ¬ 
λογο Εργαζομένων Όοδίηοΐε και οι συνάδελφοι 
που επινοικιάζονται από άλλες εταιρίες. Στις 3/3, 
στην τριμερή στο υπουργείο Εργασίας εκτυλί- 
χθηκε το γνωστό θέατρο, με τη διοίκηση ανυπο¬ 
χώρητη και την κυβέρνηση σε ρόλο Πόντιου Πι¬ 
λάτου. Η υφυπουργός δεσμεύτηκε να... μεταφέ¬ 
ρει το θέμα στον υπουργό. Στις 9/3, η διοίκηση 
προσέφυγε δικαστικά για να κηρυχτεί παράνο¬ 
μη η 48ωρη απεργία και οι αποχές που πραγματο¬ 
ποιούν οι εργαζόμενοι από 8/3. 

Η έλλειψη σχεδίου της γραφειοκρατίας που 
κυριαρχεί στο Σύλλογο (αν δεν έχει ήδη εγκατα¬ 
λείψει κάθε αντίσταση), ένα μίγμα ΠΑΣΚΕ και 
ΔΑΚΕ με ανίερες συμμαχίες μεταξύ τους, είναι 
ακόμα πιο κραυγαλέα μπροστά σε μια τέτοια επί¬ 
θεση. Το απελπισμένο γάντζωμα από αυταπά¬ 
τες ότι οι εργαζόμενοι θα σωθούν με την επίκλη¬ 
ση των κερδών της εταιρίας, της συμμετοχής του 
δημοσίου ή της ΟΜΕ-ΟΤΕ, είναι εγγύηση ήττας, 
αν δεν υπάρξει μια εναλλακτική προοπτική για 
αγώνα διάρκειας μέσα από τους ίδιους τους ερ¬ 
γαζόμενους. 

Η νοάαίοηε κάνει απολύσεις με πρόσχημα 
την «κατάργηση θέσεων λόγω συγχώνευσης τμη¬ 
μάτων», προσπαθώντας να αποτρέψει τους συ¬ 
ναδέλφους από την επαφή τους με το επιχειρη¬ 
σιακό σωματείο, που αν και αδύναμο ακόμα, πα¬ 
λεύει να οργανώσει την αντίσταση. Η παράστα¬ 
ση διαμαρτυρίας που έκανε στις 3/3 στην Διοίκη¬ 
ση ήταν μαζική και μαχητική, ένα καλό βήμα για 
τη συνέχεια. 



ψ ΣΗΜΑ ΚΑηΠΑ0Α 
'Κ£ΡΔΗ ΚΑΠΠΑ/νΑ 

ΑΠΟΛΥΣΕΙΣ . 
ΓΙΑΤΙ; 


Οι εργαζόμενοι στη λΑΤικΙ, συσπειρωμένοι 
γύρω από το επιχειρησιακό σωματείο τους, βρί¬ 
σκονταν σε κινητοποιήσεις σχεδόν για 3 συνεχείς 
εβδομάδες. Η προσπάθεια της διοίκησης να χει- 
ροτερεύσουν οι όροι και η αμοιβή των υπηρεσι¬ 
ών επιφυλακής (σταντ-μπάι) στα τεχνικά τμήμα¬ 
τα, οδήγησε σε αυθόρμητη αποχή πολλών τεχνι¬ 
κών και στη συνέχεια σε κυλιόμενες στάσεις ερ¬ 
γασίας. Η συμμετοχή στη Γενική Απεργία στις 
23/2 ήταν μεγάλη, ενώ έγινε μαζική 24ωρη απερ¬ 
γία του Σωματείου και στις 1/3. Η διοίκηση ανα¬ 
διπλώθηκε, αναστέλλοντας τις προθεσμίες εφαρ¬ 
μογής των αλλαγών στο σταντ-μπάι. Όμως θα 
επανέλθει σύντομα, επιχειρώντας ιδιαίτερα να 
διαιρέσει τους συναδέλφους, συζητώντας «για 
κάθε τμήμα χωριστά». 

Το πιο σημαντικό είναι ότι χτίστηκε μια ενό¬ 
τητα ανάμεσα στους συναδέλφους όλων των 
τμημάτων, αναδεικνύοντας και άλλα ανοιχτά θέ¬ 
ματα όπως η παραβίαση της επιχειρησιακής συλ¬ 
λογικής σύμβασης και η ομηρία των συμβασιού- 
χων συναδέλφων. Αυτή είναι και η καλύτερη πα¬ 
ρακαταθήκη για την οργάνωση μιας σοβαρής 
αντίστασης ενάντια στις απολύσεις και μειώσεις 
μισθών, που αργά ή γρήγορα θα έρθουν. 

Οι πρόσφατες εκλογές του Σωματείου (οι 
υποψήφιοι συμμετείχαν ως μεμονωμένοι, εκτός 
της παράταξης του ΠΑΜΕ) αποτύπωσαν αυτό 
το κλίμα: η συμμετοχή αυξήθηκε, δημιουργώντας 
στο νέο ΔΣ μια πλειοψηφία σε αγωνιστική κα¬ 
τεύθυνση (παρά τις αδυναμίες στη συνοχή της) 
και αδυνατίζοντας αρκετά τη θέση του απερχό¬ 
μενου προέδρου, που έχει πλέον ταυτιστεί ανοι¬ 
χτά με την ΠΑΣΚΕ. Οι αγωνιστές της Αντεπίθε¬ 
σης ενισχύθηκαν σημαντικά. 

Η προσπάθεια μας στον κλάδο πρέπει να εί¬ 
ναι η ενίσχυση της Αντεπίθεσης, ως μιας παρά¬ 
ταξης που θα μπορέσει να προωθήσει έμπρακτα 
το συντονισμό και την κλιμάκωση των αντιστά¬ 
σεων ενάντια στις απολύσεις και τις μειώσεις μι¬ 
σθών. 

ΑΝΤΕΠΙΘΕΣΗ ΤΩΝ ΕΡΓΑΖΟΜΕΝΩΝ 
σε Τηλεπικοινωνίες - Πληροφορική 




Κύμα συγχωνεύσεων-καταργήσεων σχολείων 

Η ηγεσία του Υπ. Παιδείας τηρεί με ευλάβεια τα σχέδια της 
τρόικας για την εκπαίδευση,με την υλοποίηση ενός «προγράμ¬ 
ματος» εκτεταμένων συγχωνεύσεων-καταργήσεων σχολικών 
μονάδων. Την επίβλεψη του προγράμματος έχει αναλάβει ανε¬ 
ξάρτητη ειδική ομάδα εκπαιδευτικής πολιτικής της τρόικας, 
όπως προβλέπεται στο «Μνημόνιο 3». Η υπ. Παιδείας αρνείται 
την οποιαδήποτε σχέση των συγχωνεύσεων-καταργήσεων σχο¬ 
λείων με το μνημόνιο και την πολιτική των περικοπών ενώ υπε¬ 
ραμύνεται του... παιδαγωγικού τους χαρακτήρα. 

Βέβαια, ισχύει το αντίθετο. Η πρόθεση του Υπ. Παιδείας για 
μείωση του κόστους λειτουργίας των σχολείων είναι ολοφάνε¬ 
ρη. Το «φτηνό» σχολείο της Διαμαντοπούλου είναι ήδη εδώ. Φέ¬ 
τος έγιναν οι λιγότεροι διορισμοί της τελευταίας ΙΟετίας, κα- 
ταργήθηκε η Πρόσθετη και Ενισχυτική Διδασκαλία και οδηγή¬ 
θηκαν σε κλείσιμο πολλά Αθλητικά Σχολεία. Μειώθηκαν μέχρι 
και 50% τα κονδύλια για τις λειτουργικές δαπάνες των σχολεί¬ 
ων, με αποτέλεσμα πολλά σχολεία να ζητούν χρήματα για θέρ¬ 
μανση, αναλώσιμα ακόμη και για καθαριότητα από τους συλλό¬ 
γους γονέων. Σε πολλούς δήμους σταμάτησε η μεταφορά μαθη¬ 
τών με ΚΤΕΛ (καθώς τα τελευταία δεν έχουν πληρωθεί εδώ και 
μήνες), με αποτέλεσμα για άλλη μια φορά να καλούνται οι γο¬ 
νείς να δώσουν λύση. Τέλος, οι δαπάνες του προϋπολογισμού 
για την παιδεία έπεσαν στο χαμηλότερο ποσοστό των τελευ¬ 
ταίων 30 χρόνων. Σε αυτές τις συνθήκες δραστικών περικοπών, 
το υπουργείο προχωρά στην πρώτη φάση των συγχωνεύσε¬ 
ων-καταργήσεων σχολείων, που συντονίζεται από την ανεξάρ¬ 
τητη ειδική ομάδα. Φαίνεται ότι υπάρχει η πρόθεση να λειτουρ¬ 
γήσει διαρκής μηχανισμός κλεισίματος-συγχωνεύσεων σχολεί¬ 
ων τα επόμενα χρόνια, πράγμα που είναι πολύ πιθανό να συν¬ 
δεθεί με τη διαδικασία της αυτοαξιολόγησης της σχολικής μο¬ 
νάδας, που ήδη το υπουργείο επιχειρεί να εφαρμόσει πιλοτικά. 
Το δημόσιο-δωρεάν σχολείο της γειτονιάς οδηγείται 
σε αφανισμό 

Δεκάδες χιλιάδες μαθητές σε απομακρυσμένες ή υποβαθμι¬ 
σμένες περιοχές θα εξαναγκάζονται σε καθημερινές πολύωρες 
μετακινήσεις ή θα εγκαταλείπουν τελικά το σχολείο, ιδιαίτερα 
σε περιοχές όπου η μαθητική διαρροή είναι μεγάλη και θα γί¬ 
νει ακόμη μεγαλύτερη, οδηγώντας μεγάλο αριθμό νέων στο πε¬ 
ριθώριο. Πολλές οικογένειες μάλιστα λόγω των συγχωνεύσεων 
θα εξαναγκαστούν να μετακομίσουν σε μεγάλες πόλεις. Επίσης, 
η συντριπτική πλειοψηφία των μαθητών θα στοιβαχτεί σε τμή¬ 
ματα το λιγότερο 30 παιδιών για τη δευτεροβάθμια και 25 για 
την πρωτοβάθμια, με αποτέλεσμα τη ραγδαία χειροτέρευση της 
ποιότητας της παρεχόμενης εκπαίδευσης. 

Οι μαζικές συγχωνεύσεις στις περισσότερες περιπτώσεις 
οδηγούν στη δημιουργία σχολικών συγκροτημάτων-μαμούθ, 
που συνδέονται άμεσα με τα σχέδια του υπουργείου για το «νέο 
Λύκειο». Η μαζική συγκέντρωση μαθητών στα λύκεια είναι απα¬ 
ραίτητη προϋπόθεση για την αποδοτικότερη ανάπτυξη τμημά¬ 
των επιλογής, ξένων γλωσσών καθώς και των τμημάτων διαφο¬ 
ρετικού επιπέδου. Σε τέτοια σχολεία μεγαθήρια θα καλύπτεται 
το ήδη αντιπαιδαγωγικό όριο μαθητών ανά τάξη ώστε να υπάρ¬ 
χει σημαντική εξοικονόμηση ανθρώπινων και υλικών πόρων. 

Όμως σε τέτοιου είδους σχολεία, πολυπληθή, με απρόσω¬ 
πες σχέσεις μεταξύ μαθητών και εκπαιδευτικών, θα ενδημεί και 
η αναίτια επιθετικότητα των μαθητών σύμφωνα με έρευνα του 
Παιδαγωγικού Ινστιτούτου: «όσο πιο πολλοί είναι οι μαθητές 
στο σχολείο τόσο υψηλότερη είναι η συχνότητα εμφάνισης επι¬ 
θετικών πράξεων που εκδηλώνονται από τους μαθητές». 

Υπολογίζεται από την ΟΛΜΕ πως μετά τις συγχωνεύσεις, 
τουλάχιστον το 20% των εκπαιδευτικών θα είναι υπεράριθμοι. 
Αν συνυπολογίσουμε τη δημιουργία πληθωρικών τμημάτων και 
την αύξηση του διδακτικού ωραρίου των εκπαιδευτικών, το πο¬ 
σοστό των υπεράριθμων ανεβαίνει επικίνδυνα. Οι εκπαιδευτικοί 
οδηγούνται σε εργασιακή περιπλάνηση και εξοντωτικές εργασι¬ 
ακές συνθήκες στην καλύτερη των περιπτώσεων. Ανοίγει ο δρό¬ 
μος για μετατάξεις ή για απολύσεις δημοσίων υπαλλήλων, όπως 
εξάλλου προτείνεται εδώ και καιρό από την τρόικα. 

Αυτά λοιπόν που σχεδιάζουν για τη δημόσια εκπαίδευση εί¬ 
ναι ο αφανισμός της, η πλήρης ιδιωτικοποίησή της. Από εμάς 
εξαρτάται αν θα τους αφήσουμε. Όλοι μαζί, εκπαιδευτικοί, γο¬ 
νείς και μαθητές να οργανώσουμε αγώνες και να διεκδικήσουμε: 


— Καμία κατάργηση-συγχώνευση σχολείου 

— Κανένα τμήμα πάνω από 20 μαθητές 

— Αύξηση των δαπανών για την παιδεία στο 5% του ΑΕΠ 


— Ενιαίο δημόσιο δωρεάν 12χρονο υποχρεωτικό σχολείο 


ΑΝΤΕΠΙΘΕΣΗ ΤΩΝ ΕΚΠΑΙΔΕΥΤΙΚΩΝ 

ΝιηκήΡ: 

10° Παγκόσμιο 
Κοινωνικό Φόρουμ 


Τ ο 10° Παγκόσμιο Κοινωνι¬ 
κό Φόρουμ (ΠΚΦ) συνήλ¬ 
θε στις 6-11/2/20011 στη 
πόλη Ντακάρ της Σενε¬ 
γάλης. 10 χρόνια μετά την 
ίδρυσή του -το Γενάρη του 
2001 στο Πόρτο Αλέγκρε 
της Βραζιλίας-, τίποτα δεν 
θύμιζε την τεράστια απήχηση που είχε στις αρχές 
της δεκαετίας του 2000 αυτό το παγκόσμιο κίνη¬ 
μα. Το ΠΚΦ του Ντακάρ ήταν ένα Φόρουμ που 
είχε σχεδόν μόνο Σενεγαλέζικη διάσταση. Ακόμη 
και από την Ευρώπη οι αντιπροσωπίες ήταν ελάχι¬ 
στες και εξαιρετικά ολιγομελείς ενώ απούσιαζαν οι 
αντιπροσωπίες από τις άλλες ηπείρους. 

Ωστόσο, το 10° ΠΚΦ σημαδεύτηκε από τις 
επαναστάσεις στην Τυνησία, την Αίγυπτο και τις 
κινητοποιήσεις και εξεγέρσεις των λαών της Β. 
Αφρικής και της Μ. Ανατολής. Αλλωστε η Σενε¬ 
γάλη είναι μια χώρα που βρίσκεται αρκετά κο¬ 
ντά στη Β. Αφρική, όπου εκτυλίχτηκαν και εξε¬ 
λίσσονται επαναστατικά γεγονότα κοσμοϊστορι- 
κής σημασίας. Από τη μια μεριά, βρίσκεται πολύ 
κοντά με την Β. Αφρική, όχι μόνο από γεωγραφι¬ 
κή άποψη αλλά κυρίως από κοινωνική, θρησκευτι¬ 
κή και ιστορική. Από την άλλη είναι μια χώρα της 
Δ. Αφρικής, μια περιοχή του κόσμου στην οποία 
για δεκαετίες εκτυλίσσεται το θέατρο κάθε είδους 
συγκρούσεων και αναταραχών (κοινωνικών, φυλε¬ 
τικών, θρησκευτικών κλπ.) και κάθε είδους αντα¬ 
γωνισμών, με κυρίαρχους τους ενδοϊμπεριαλιστι- 
κούς ανταγωνισμούς μεταξύ των αμερικανών και 
των παλιών ιμπεριαλιστικών δυνάμεων (Γαλλία, 
Βρετανία κλπ.). Είναι μια φτωχή μουσουλμανική 
χώρα που απέκτησε την ανεξαρτησία της από τους 
Γάλλους το 1960 ύστερα από ένα εθνικοαπελευ- 
θερωτικό κίνημα, που είχε όλα τα χαρακτηριστικά 
εκείνης της εποχής αλλά επίσης και μια παρόμοια 
εξέλιξη που είχαν αυτά τα κινήματα στην Αφρι¬ 
κή στη Β. Αφρική, στη Μ. Ανατολή κλπ. Ο ηγέτης 
του εθνικοαπελευθερωτικού κινήματος της Σενε¬ 
γάλης ήταν ο Λεοπόλντ Σεγκόρ, μια προσωπικό¬ 
τητα ανάλογου μεγέθους με τους Φραντς Φανόν, 
Γκρούμαχ, Πάτρικ Λουμούμπα, Μπεν Μπελά, Νά- 
σερ κλπ. 

Τα επαναστατικά γεγονότα σε Τυνησία, Αίγυ¬ 
πτο κλπ, άλλαξαν τη διάθεση του Φόρουμ και του 
έδωσαν παλμό και περιεχόμενο, αρκετά διαφορε¬ 
τικό από αυτό που είχε σχεδιαστεί και από την ίδια 


τη δυναμική του. Όλοι οι χώροι του Φόρουμ με¬ 
τατράπηκαν σε κέντρα συζητήσεων, αναλύσεων, 
ανταλλαγής εμπειριών και σχεδίων για πρακτι¬ 
κές δράσεις κλπ. Ειδικά το Φόρουμ του Μαγκρέπ 
αλλά και της Αφρικής βρέθηκαν στο επίκεντρο 
όλων των συζητήσεων και του γενικού ενδιαφέρο¬ 
ντος, αυτή τη φορά όχι για τις γενικές συνθήκες 
που επικρατούν σ’ αυτές τις περιοχές αλλά για την 
επίδραση των επαναστατικών εξελίξεων. Ενδεικτι¬ 
κό του κλίματος που επικράτησε είναι και οι πολ¬ 
λές προτάσεις που έγιναν για την πραγματοποίηση 
του επόμενου ΠΚΦ σε μια από τις χώρες του Μα¬ 
γκρέπ ή την Αίγυπτο! 

Παρά την τεράστια σημασία που έχουν για το 
εργατικό και επαναστατικό κίνημα οι λαϊκές επα¬ 
ναστάσεις και τα επαναστατικά γεγονότα που 
εκτυλίσσονται αυτή την περίοδο στον αράβικο κό¬ 
σμο, είναι αμφίβολο αν τα Φόρουμ θα ξαναβρούν 
τη δυναμική τους, θα γνωρίσουν μια νέα ώθηση, 
θα μπορέσουν να αντλήσουν πνοή και να μπουν 
στο ρυθμό αυτών των κοσμοϊστορικών γεγονό¬ 
των, ουσιαστικά, και σε γενικές γραμμές στο ρυθ¬ 
μό της εποχής μας. Όχι τόσο γιατί τα Φόρουμ είναι 
έκφραση μιας άλλης εποχής, αρκετά ή πολύ διαφο¬ 
ρετικής από τη σημερινή -αν και απέχουμε μόλις 
μια δεκαετία(!)-, όσο κυρίως γιατί οι ηγετικές δυ¬ 
νάμεις του είναι βαθύτατα ρεφορμιστικές και εκ¬ 
φυλισμένες. 

Για την ιστορία να κάνουμε μια μικρή αναφορά 
στο κείμενο των Κοινωνικών Κινημάτων που υι¬ 
οθετήθηκε στη Γενική Συνέλευση την τελευταία 
μέρα του Φόρουμ. Γενικά είχε μια χροιά από τα τε¬ 
λευταία επαναστατικά γεγονότα, από τον τόπο δι¬ 
εξαγωγής («επαναβεβαιώνουμε τη θεμελιώδη συ¬ 
νεισφορά της Αφρικής και των λαών της στην οι¬ 
κοδόμηση του πολιτισμού της ανθρωπότητας») 
και από την κρίση του παγκόσμιου καπιταλιστι¬ 
κού συστήματος, κάτι που είχε εγκαινιαστεί από το 
προηγούμενο ΠΚΦ στο Μπέλεμ της Βραζιλίας το 
Γενάρη του 2009. Επίσης αναφέρονται πολλές από 
τις γνωστές δράσεις (Ό8, Ό20, σύνοδοι Παγκόσμι¬ 
ων οργανισμών, για κλίμα και περιβάλλον κλπ) για 
τα επόμενα 2 χρόνια σε όλο τον κόσμο. 

Σ. Π. 




στον κόσμο... 


ΗΠΑ 

Χιλιάδες εργαζόμενοι διαδήλωσαν τον Φεβρουάριο 
στις ΗΠΑ κατά του καινούριου νομοσχεδίου για το Δη¬ 
μόσιο, που καταργεί τις συλλογικές συμβάσεις και αυξά¬ 
νει τις εισφορές των εργαζομένων για ιατροφαρμακευ¬ 
τική περίθαλψη και συνταξιοδότηση. Ο ρεπουμπλικά- 
νος κυβερνήτης του Ουισκόνσιν, που προώθησε το νόμο, 
αντιμετώπισε τη μεγαλύτερη κοινωνική έκρηξη μετά τον 
πόλεμο του Βιετνάμ. Στις 25/2, πάνω από 100.000 εργα¬ 
ζόμενοι και φοιτητές στο Μάντισον, πρωτεύουσα της πο¬ 
λιτείας, διαδήλωσαν στους δρόμους και κατέλαβαν το 
κτίριο του Καπιτωλίου (της πολιτειακής Βουλής). Εκατο¬ 
ντάδες αστυνομικοί εισέβαλαν στο Καπιτώλιο, αλλά δεν 
μπόρεσαν να καταστείλουν τον αγώνα, καθώς αρκετοί 
απ’ αυτούς στήριζαν τους διαδηλωτές. Οι διαδηλώσεις 
συνεχίζονται για μέρες, με πολλά σχολεία της πολιτεί¬ 
ας να παραμένουν κλειστά. Δεκάδες χιλιάδες εργαζόμε¬ 
νοι διαδήλωσαν σε Νέα Υόρκη, Σικάγο, Κολόμπους, Λος 
Άντζελες, Ντένβερ.Οι Δημοκρατικοί βουλευτές του Ουι- 
σκόνσιν έχουν «δραπετεύσει» σε διπλανές πολιτείες, δη¬ 
λώνοντας ότι δεν θα εμφανιστούν για να καθυστερήσει η 
ψηφοφορία επί του νομοσχεδίου και ότι θα επιστρέφουν 
όταν ο κυβερνήτης συμφωνήσει να διαπραγματευτεί. 

ΒΡΕΤΑΝΙΑ 

Το συνδικάτο εργαζομένων στις συγκοινωνίες ΚΜΤ 
δικαιώθηκε από το Εφετείο, που αναγνώρισε ως νόμι¬ 
μη την απεργία του. Η δικαστική απόφαση ακυρώνει 
την προσφυγή επιχείρησης εναντίον του συνδικάτου, για 
την απαγόρευση της 48ωρης απεργίας στο σιδηρόδρομο 
ΌοεΕΗικΙδ τον Ιανουάριο.Έτσι ανατρέπονται και μια σει¬ 
ρά φιλοεργοδοτικών και αντισυνδικαλιστικών δικαστι¬ 
κών αποφάσεων των τελευταίων χρόνων, αυξάνοντας 
την αυτοπεποίθηση όχι μόνο των 80.000 μελών του ΚΜΤ 
αλλά και όλων των εργαζομένων της χώρας. Στην Βρετα¬ 
νία, που έχει μια από τις σκληρότερες εργατικές νομοθε¬ 
σίες, μια τέτοια υποχώρηση είναι ένδειξη του τρόμου της 
κυβέρνησης για μια ενδεχόμενη κοινωνική εξέγερση, που 
θα ξεπεράσει την πρόσφατη φοιτητική έκρηξη. Τέλος, το 
συνδικάτο θα πληρωθεί το μεγαλύτερο μέρος των δικα¬ 
στικών εξόδων, που ανέρχονται σε 100.000 λίρες. 

ΧΙΛΗ 

Από τις 21/2, 7 από τους 14 διωκόμενους για την 
«υπόθεση βόμβες», ξεκίνησαν απεργία πείνας απαιτώ¬ 
ντας την απελευθέρωσή τους, τη λήξη της δικαστικής 
σκευωρίας εναντίον τους και την άρση του τρομονόμου 
με τον οποίο διώκονται. Οι 14 αγωνιστές συνελήφθησαν 
στο πλαίσιο κατασταλτικής επιδρομής με έρευνες σε σπί¬ 
τια και στέκια και βρίσκονται ήδη για 6 μήνες σε «προσω¬ 
ρινή κράτηση» σε ατομικά κελιά. Η Εισαγγελία θα προ- 
βεί σε νέα δίωξη στις 16/3 και πιστεύεται ότι η δίκη αυτή 
είναι κρίσιμη για το μέλλον των ελευθεριών στη Χιλή. Οι 
συλληφθέντες κατηγορούνται ότι ανήκουν σε παράνομη 
τρομοκρατική οργάνωση, ενώ δεν διώκονται για πράξεις 
αλλά για τις ιδέες τους. Ανήκουν σε κοινωνικούς χώρους 
και συμμετέχουν στους αγώνες, όπως των ιθαγενών Μα- 
πούτσε. Ο αντιτρομοκρατικός νόμος είναι κληροδότημα 
της χούντας του Πινοσέτ. 

ΜΕΞΙΚΟ 

50.000 εργαζόμενοι στην πόλη του Μεξικού αντα- 
ποκρίθηκαν στο κάλεσμα για μια εβδομάδα δράσης για 
την υπεράσπιση των σωματείων απέναντι στην κυβερ¬ 
νητική καταστολή. Μαζί τους εκατοντάδες αλληλέγγυ¬ 
οι ανά τον κόσμο διαμαρτυρήθηκαν έξω από 50 μεξικά- 
νικες πρεσβείες. Το κάλεσμα έγινε από το συνδικάτο με¬ 
τάλλου του Μεξικού και διεθνή δίκτυα συνδικάτων με¬ 
τάλλου, συγκοινωνιών, εργαζομένων στη χημεία, ενέρ¬ 
γεια και ορυχεία και τη Διεθνή Συνομοσπονδία Σωματεί¬ 
ων (ΙΤυΟ). Οι διαδηλώσεις κράτησαν μια εβδομάδα και 
τα συνθήματα αφορούσαν κυρίως την τιμωρία των δο¬ 
λοφόνων των 65 εργατών στο ορυχείο Ρ&δία άε ΟοηΗιοδ, 
το σταμάτημα των διώξεων κατά των σωματείων και το 
σταμάτημα των παραβιάσεων των συλλογικών συμβάσε¬ 
ων από τους εργοδότες. 

Ενάντια σιο ρεύυα ΙΛη βιπβ! ιΐιβ Ουη^ηΟ 

Παρακάτω δημοσιεύουμε σύνοψη άρθρου της διμηνιαίας επιθεώρησης Ενάντια στο Ρεύμα στις ΗΠΑ, Ιανουάριος Φεβρουάριος 2011. 

Όλο το άρθρο βρίσκεται στην ιστοσελίδα \ν\ν.8θΙίάαηίνγ-η$.ον§ 


Ο ι καλές εποχές επέστρεψαν για 
τη Γουόλ Στριτ και τα τραπε¬ 
ζικά στελέχη και τα επιχειρη¬ 
ματικά κέρδη σπάνια έδειχναν 
τόσο άφθονα στις ΗΠΑ. Είναι 
όμως μια βάρβαρη στιγμή για τους εργα¬ 
ζόμενους, με πολύ χειρότερες να έρχονται. 

Οι Ρεπούμπλικάνοι είναι αποφασι¬ 
σμένοι να κάνουν τον Ομπάμα «πρόεδρο 
μιας σεζόν». Ο «συμβιβασμός» του Ομπά¬ 
μα στην επέκταση των φορολογικών περι¬ 
κοπών των πλουσίων αναγγέλλει ότι για 
τα επόμενα δύο χρόνια θα είναι αιχμάλω¬ 
τος των Ρεπού μπλικάνων. Για τη δεξιά, η 
εξυπηρέτηση της Αμερικής των επιχειρή¬ 
σεων και των ζάπλουτων υπερισχύει όλων 
των άλλων ενδιαφερόντων. Σκοπεύει να 
χρεώσει όλο το λογαριασμό στην εργατι¬ 
κή τάξη. 

Μπορεί να αποδειχτεί ότι το πιο δόλιο 
τμήμα του φορολογικού μεταρρυθμιστι¬ 
κού προγράμματος δεν είναι οι εκτεταμέ¬ 
νες παραχωρήσεις στους πλούσιους, αλλά 
η δήθεν προσωρινή «ευκαιρία προς τη με¬ 
σαία τάξη» να μειωθεί κατά δύο ποσοστι¬ 
αίες μονάδες ο φόρος για την Κοινωνική 
Ασφάλιση. Θα επιτραπεί η επιστροφή αυ¬ 
τού του φόρου στο καθιερωμένο ποσοστό 
σ’ έναν χρόνο από σήμερα - και πολύ πε¬ 
ρισσότερο, θα επιβληθεί, όπως θα έπρεπε, 
στο σύνολο των μισθολογικών εισοδημά¬ 
των αυτής της «μεσαίας τάξης»; Ούτε κατά 
διάνοια. Το αποτέλεσμα θα είναι να επι¬ 
σπευστεί η εξάντληση των περιουσιακών 
στοιχείων της Κοινωνικής Ασφάλισης και 
η υποτιθέμενη «αναγκαιότητα» της περι¬ 
κοπής των παροχών. 


Όμως ο Ομπάμα κρατάει ομήρους κι 
ο ίδιος. Το προεδρικό διάταγμα για το δι¬ 
ετές πάγωμα στους μισθούς των ομοσπον¬ 
διακών υπαλλήλων, πολλοί από τους οποί¬ 
ους (όπως πχ. οι ταχυδρομικοί) είχαν κάνει 
και προηγούμενες παραχωρήσεις, αποτε¬ 
λεί ένα ακόμα χαστούκι στο πρόσωπο της 
πιστής βάσης του Ομπάμα και των Δημο¬ 
κρατικών. 

Η ανάκαμψη καθυστερεί 

Όμως το όργιο των κερδών και οι μαζι¬ 
κές νίκες των καπιταλιστών στον ωμό τα¬ 
ξικό και φυλετικό πόλεμο που έχουν εξα¬ 
πολύσει ενάντια στους εργαζόμενους και 
τους φτωχούς, συγκαλύπτουν το ότι ο 
ίδιος ο καπιταλισμός εξακολουθεί να βρί¬ 
σκεται σε μάλλον κακή κατάσταση. Για την 
υγεία του συστήματος, η βαθιά οικονομική 
αβεβαιότητα δεν αποτελεί ευτυχή συγκυ¬ 
ρία για να υπάρχει ένας αμερικανός πρό¬ 
εδρος σημαντικά αποδυναμωμένος στο 
εσωτερικό και με ιδιαίτερα μειωμένο γόη¬ 
τρο στην παγκόσμια σκηνή - και παράλ¬ 
ληλα, η επιθετική αναίδεια του Κόμματος 
του Τσαγιού, ουράς των Ρεπού μπλικάνων, 
που ετοιμάζεται να παραστήσει το κομμα- 
τόσκυλο στο νέο Κογκρέσο. 

«Το ευρύ ποσοστό της ανεργίας -συ¬ 
μπεριλαμβανομένων όσων υποχρεώνο¬ 
νται σε μερική απασχόληση ή έχουν στα¬ 
ματήσει να ψάχνουν δουλειά- παραμέ¬ 
νει στο σοκαριστικό 17% ... ενώ το ποσο¬ 
στό των εργαζόμενων ενηλίκων έπεσε στο 
58,2%, από 63% πριν την ύφεση» (Φαινάν- 
σιαλ Τάιμς). Με δεδομένο ότι η ανεργία 
στους αφρο-αμερικάνους «τρέχει» σταθε¬ 
ρά με διπλάσια ποσοστά από τον εθνικό 


μέσο όρο, αυτή η «πλατιά ανεργία» στην 
αμερικάνικη οικονομία μεταφράζεται σε 
καταστροφή όπως της Μεγάλης Ύφεσης 
του 1929 για την κοινότητα των μαύρων. 

Η απασχόληση στο δημόσιο βρίσκεται 
αντιμέτωπη με το πρώτο κύμα ενός τσου- 
νάμι περικοπών, που θα χτυπήσει μ όλη 
του τη δύναμη, υποκαθιστώντας για τις 
κυβερνήσεις των αμερικάνικων πολιτειών 
την οικονομική ενίσχυση που στερεύει. Το 
πάγωμα των μισθών των ομοσπονδιακών 
υπαλλήλων προσφέρει στις κυβερνήσεις 
των πολιτειών ένα παράδειγμα προς μίμη¬ 
ση για το πως να διαλύσουν τις συλλογι¬ 
κές συμβάσεις των εργαζομένων στο δη¬ 
μόσιο. Είναι επίσης πιθανό σε κάποιες βι¬ 
ομηχανικές πολιτείες του Βορρά να θεσπι¬ 
στούν νόμοι ενάντια στην υποχρεωτική 
συμμετοχή στα συνδικάτα στα εργοστάσια 
όπου υπάρχει συνδικαλιστική οργάνωση. 

Ήδη βλέπουμε τεράστιες επιθέσεις στις 
συμβάσεις των εργαζομένων στο δημόσιο 
τομέα. Ενώ αυξάνουν δραματικά την αν¬ 
θρώπινη δυστυχία, τα μέτρα δεν θα υπο¬ 
κινήσουν την ανάκαμψη των επενδύσε¬ 
ων στο κοντινό μέλλον. Εργαζόμενοι που 
(ας πάρουμε για παράδειγμα τις παλιές και 
νέες νόρμες στην αυτοκινητοβιομηχανία) 
έβγαζαν 28-30 δολάρια την ώρα και που 
τώρα βγάζουν 15, δεν πρόκειται ν’ αγορά¬ 
σουν νέα αυτοκίνητα και σπίτια, ιδίως όταν 
οι τράπεζες -γεμάτες ρευστό από τα «πα¬ 
κέτα διάσωσης»- δεν τους δανείζουν. 

Η σημερινή δυσλειτουργία της οικο¬ 
νομίας και του πολιτικού συστήματος στις 
ΗΠΑ τείνουν να αλληλομεγεθυνθούν. Το 
πρόγραμμα της δεξιάς, ενώ είναι σίγουρα 


καταστροφικό για την εργατική τάξη και 
ιδίως για τους άνεργους και τους φτωχούς, 
δεν αποτελεί ένα συνεκτικό πακέτο πολι¬ 
τικής. Οι Ρεπού μπλικάνοι θεωρούν τις με¬ 
σοπρόθεσμες νίκες τους σαν λευκή εντο¬ 
λή για την κατάργηση της μεταρρύθμισης 
στην υγεία έως την ανατροπή της ρύθμι¬ 
σης του χρηματοπιστωτικού συστήματος 
και τη μονιμοποίηση των φορολογικών 
περικοπών για τους πλούσιους - όμως δεν 
θα δημιουργήσουν συνθήκες ή κίνητρα 
για την επέκταση των επενδύσεων και της 
απασχόλησης. Και βέβαια δεν καταπιάνο¬ 
νται με τα σοβαρά ζητήματα του ελλείμ¬ 
ματος του αμερικάνικου προϋπολογισμού, 
που αποτελούν μια πολύ πραγματική ανη¬ 
συχία για το μέλλον. Είναι ορατή ακόμα 
και μια απότομη κατάρρευση της διεθνούς 
εμπιστοσύνης στη μακροπρόθεσμη φερεγ- 
γυότητα των ΗΠΑ - αν και κάτι τέτοιο δε 
θα συμβεί άμεσα, γιατί η κατάσταση στην 
Ευρώπη φαίνεται ακόμα χειρότερη. 

Όλος ο κόσμος, δεξιοί, κεντρώοι, αρι¬ 
στεροί είναι δικαιολογημένα εξοργισμέ¬ 
νος. Οι ενδιάμεσες εκλογές του Νοεμβρί¬ 
ου έδειξαν, ωστόσο, ότι πολλοί -ιδίως λευ¬ 
κοί, ακόμα κι εκείνοι που βρίσκονται στην 
κόψη της καπιταλιστικής κρίσης- έχουν 
ελάχιστη διαύγεια για το με τι εξοργίζο¬ 
νται. Αυτό δημιουργεί συνθήκες για να 
πειστούν να ψηφίσουν το αντίθετο από το 
συμφέρον τους, δίνοντας την εξουσία στις 
δυνάμεις που ευθύνονται για την κατάρ¬ 
γηση των δικαιωμάτων τους και την κλοπή 
του μέλλοντος τους. Στην Ευρώπη, ο κό¬ 
σμος τουλάχιστον αντεπιτίθεται κι ας μην 
έχει ακόμα πετύχει κάποια νίκη. 


ΕκΛονέ* στην Ιρλανδία : Εκδίκηση, αλλά όχι ακόμη αντίσταση 


Σύνοψη άρθρου των Κέβιν Κίτινγκ 
και Τζον Μακ Άνουλτι από το 
ΐ4ηνι ν.ζοείαΐίζίάβηιοανααγ.ονξ 

Σ τις ιρλανδικές εκλογές στις 
25 Φεβρουάριου, το βασι¬ 
κό ζήτημα ήταν η επιβολή 
τεσσάρων νέων χρόνων λι¬ 
τότητας από την Ευρωπαϊ¬ 
κή Κεντρική Τράπεζα και το Διεθνές Νο¬ 
μισματικό Ταμείο. Επίσης, οι αυξανόμε¬ 
νες φωνές για καταδίκη του κυβερνώντος 
κόμματος Φιάνα Φέιλ και η λαϊκή δυσαρέ¬ 
σκεια για την τεράστια διαφθορά που έχει 
επιτρέψει το πολιτικό σύστημα. 

Οι ιρλανδοί εργάτες πήραν την εκδίκη¬ 
σή τους, αλλά το σύστημα παραμένει λίγο- 
πολύ όπως ήταν, η νέα κυβέρνηση θα είναι 
πιο δεξιά από την προηγούμενη και έτσι 
το ιρλανδικό κεφάλαιο και ο ευρωπαϊκός 
ιμπεριαλισμός θα έχουν αυξημένα περιθώ¬ 
ρια ελιγμών. Η ψήφος ήταν μια απλή εκδί¬ 
κηση, ενισχυμένη από το φόβο, την αβε¬ 
βαιότητα και την έλλειψη μιας εναλλακτι¬ 
κής από την πλευρά της εργατικής τάξης. 

Το Φιάνα Φέιλ επιβίωσε στις αγροτι¬ 
κές περιοχές και στη δυτική Ιρλανδία. Συ¬ 
νολικά έπεσε από τις 78 έδρες στο Ντέιλ (η 
ιρλανδική βουλή) στις 20 και σε ποσοστά 
από το 41,6% στο 17,4%. Θα είναι εξαιρε¬ 
τικά δύσκολο να ανακάμψει από το κατα¬ 
στροφικό του αποτέλεσμα στο Δουβλίνο, 
όπου πήρε μόνο μια έδρα. 

Οι Πράσινοι, ο μικρός κυβερνητικός 
σύμμαχος του Φιάνα Φέιλ, έπεσαν κάτω 
από το 2%. Αυτό είναι μια προειδοποίη¬ 


ση για το Σιν Φέιν, που η στρατηγική του 
ήταν να ψάχνει θέσεις σε μια κυβέρνηση 
συνασπισμού με το Φιάνα Φέιλ. Η αξιο¬ 
πιστία του ως αριστερής αντιπολίτευσης 
έχει πέσει σοβαρά από την ψήφο υποστή¬ 
ριξης που έδωσε το 2008 στο σχέδιο εγγυ¬ 
ήσεων στις τράπεζες και από την παρου¬ 
σία του στην κυβέρνηση του βόρειου τμή¬ 
ματος της χώρας (σημ.: βρίσκεται ακόμα 
υπό βρετανική κατοχή), όπου υλοποιεί ένα 
πρόγραμμα περικοπών ύψους 4 δισ. λιρών. 

Το κόμμα του Φάιν Γκάελ πήρε 76 
έδρες από 51 που είχε (άνοδος από το 
27,3% στο 36%). Οι Εργατικοί έγιναν το 
δεύτερο κόμμα, με 37 έδρες από 20 (άνο¬ 
δος από το 10% στο 19,4%). Το Σιν Φέιν 
είχε σημαντικά κέρδη (από τις 5 έδρες στις 
14). Η Ενωμένη Αριστερή Συμμαχία, που 
σχηματίστηκε λίγες εβδομάδες πριν τις 
εκλογές, κέρδισε 5 έδρες και 9% στην πε¬ 
ριοχή του Δουβλίνου. Μεγάλο μέρος της 
ψήφου βασίστηκε σε τοπικά κριτήρια και 
πελατειακές λογικές, τα οποία ακόμα επι¬ 
κρατούν. Ακόμα και στην Ενωμένη Αρι¬ 
στερή Συμμαχία, μεγάλο μέρος των ψή¬ 
φων καταγράφηκε κυρίως όπου οι υποψή¬ 
φιοι είχαν ήδη έναν συγκροτημένο τοπι¬ 
κό μηχανισμό. Όσοι κατέβαιναν για πρώτη 
φορά, απλά στη βάση του πολιτικού τους 
προγράμματος, πήγαν λιγότερο καλά. 

Η προεκλογική συζήτηση έπαιρνε ως 
δεδομένο ότι το νέο Ντέιλ θα έχει τις ίδιες 
νομοθετικές και δημοσιονομικές αρμοδιό¬ 
τητες με το παλιό. Η παρέμβαση της ΕΚΤ 
και του ΔΝΤ, το «μνημόνιο συνεργασίας», 
ο προϋπολογισμός λιτότητας που «δένει» 


το Ντέιλ για τέσσερα χρόνια, η συνεργα¬ 
σία του Φάιν Γκάελ και των Εργατικών για 
το πέρασμα του προϋπολογισμού της προ¬ 
ηγούμενης κυβέρνησης, όλα αυτά παραμε¬ 
ρίστηκαν. Η πραγματικότητα ωστόσο θα 
αποκαλυφθεί σύντομα. Όσο ακόμα κατα¬ 
μετρούνταν οι ψήφοι, ανακοινώθηκε ότι 
το επίπεδο των υποθηκών που δεν μπο¬ 
ρούν να εξυπηρετηθούν ανέβηκε στο 6%. 
Ο οικονομολόγος Μόργκαν Κέλι προέ- 
βλεψε μια δεύτερη οικονομική κατάρρευ¬ 
ση, καθώς οι εργάτες προσπαθούν να εξυ¬ 
πηρετήσουν τις υποθήκες τους με εισοδή¬ 
ματα που έχουν μειωθεί απότομα και ριζι¬ 
κά. Η πλειοψηφία των εργατών έχει την 
πεποίθηση ότι το κύμα λιτότητας θα τε¬ 
λειώσει σύντομα με μια επιστροφή στην 
ευημερία. Γι’ αυτό γαντζώνονται από τους 
Εργατικούς και τη συνδικαλιστική γραφει¬ 
οκρατία, παρά την υποστήριξή τους στο 
πακέτο διάσωσης των τραπεζών. 

Η Ενωμένη Αριστερή Συμμαχία συμ¬ 
μετείχε στις εκλογές γύρω από ένα ζήτη¬ 
μα κεντρικό για την εργατική τάξη, την άρ¬ 
νηση ενός χρέους που δεν είναι δικό της. 
Ωστόσο, μια χαλαρή εκλογική συμμαχία 
με πέντε έδρες στο Ντέιλ δεν είναι ένας 
πειστικός μηχανισμός για να χτίσει την τα¬ 
ξική πάλη. Αυτό αναγνωρίζεται από ηγε¬ 
τικές μορφές της Συμμαχίας και οδήγησε 
σε καλέσματα για ένα νέο κόμμα της ερ¬ 
γατικής τάξης. Ωστόσο, καλέσματα ή μια 
πολιτική πλατφόρμα δεν θα χτίσουν μόνα 
τους αυτό το κόμμα. Αυτό μπορεί να χτι¬ 
στεί γύρω από τους άμεσους αγώνες των 
εργατών - θέματα όπως το ξεπούλημα του 


φυσικού αερίου του Κόριμπ, η κατάργη¬ 
ση του βασικού μισθού για τις εκπαιδευ¬ 
όμενες νοσοκόμες, η άγρια πάλη για την 
υπεράσπιση των δικαιωμάτων των εργα¬ 
ζομένων στα πληρώματα της αεροπορικής 
εταιρίας Αιρ Λίνγκους. 

Η προσπάθεια παρέμβασης σ’ αυτούς 
τους αγώνες θα βρεθεί αμέσως αντιμέτω¬ 
πη με την ηγεσία των συνδικάτων. Παρά¬ 
δειγμα, τα πληρώματα της Αιρ Λίνγκους 
είδαν την υπόθεσή τους να παραπέμπε- 
ται στο Εργατικό Δικαστήριο. Όμως στην 
αρχή της διαμάχης, ο γραμματέας του Ιρ¬ 
λανδικού Συνδικαλιστικού Συμβουλίου 
(σημ.: η αντίστοιχη ΓΣΕΕ) επανατοπο¬ 
θετήθηκε στο ΔΣ της εταιρίας. Παρέμει- 
νε εκεί όσο η εταιρία έκανε λοκ άουτ ενά¬ 
ντια στους εργαζόμενους των πληρωμά¬ 
των και χρησιμοποιούσε μια άλλη αεροπο¬ 
ρική εταιρία, τη Ριαναίρ, για να οργανώσει 
απεργοσπαστικές πτήσεις. 

Μετά τις εκλογές, ο οικονομικός επί¬ 
τροπος της ΕΕ Όλι Ρεν υπέδειξε ότι οι κά¬ 
τοχοι ιρλανδικών ομολόγων δεν θα δε¬ 
χτούν απώλειες και ότι οι ιρλανδοί εργάτες 
πρέπει πληρώσουν όλο το κόστος της «δι¬ 
άσωσης». Ένα ξεδοντιασμένο Ντέιλ, δεμέ¬ 
νο με χειροπέδες στην ΕΚΤ και το ΔΝΤ, 
κυριαρχούμενο από τη συμμαχία λιτότη¬ 
τας Φάιν Γκάελ-Εργατικών, δεν μπορεί 
να εξυπηρετήσει παρά σε μια πλατφόρμα 
για την οργάνωση μιας πάλης επιβίωσης 
στους δρόμους και στα εργοστάσια. Ένα 
νέο κόμμα της εργατικής τάξης μπορεί να 
χρησιμεύσει ως όργανο σ’ αυτή τη μάχη. 

2 Μαρτίου 2011 

Η πολίτικη του αναρχικού χώρου 

και τα αδιέξοδά της 

■ Γιάννης Χαλάς 


νια, ιδιαίτερα 

μετά το ξέσπα¬ 
σμα της παγκό¬ 
σμιας καπιτα¬ 

λιστικής κρίσης 
και τα γεγονότα 
του Δεκέμβρη του 2008, ο ευρύτερος 
αναρχικός και αντιεξουσιαστικός χώ¬ 
ρος γνωρίζει μια σημαντική άνοδο σε 
μαζικότητα και παίζει σημαντικό ρόλο 
στο ελληνικό εργατικό και νεολαιίστι- 
κο κίνημα. Ωστόσο, το γεγονός αυτό 
οφείλεται περισσότερο στα λάθη και 
τις αδυναμίες της Άκρας και Αντικα- 
πιταλιστικής Αριστερός, παρά στο ότι 
η πολιτική και η πρακτική των αναρ¬ 
χικών μπορεί να δώσει λύσεις απένα¬ 
ντι στην καπιταλιστική κρίση και στην 
κατεύθυνση της ανασυγκρότησης και 
ανασύνθεσης του κινήματος. 

Ο αναρχισμός ιστορικά, παρό- 
τι κατά περιόδους ασκούσε σημαντι¬ 
κή επιρροή στην εργατική τάξη ορι¬ 
σμένων χωρών, εκφράζει στο ιδεολο¬ 
γικό και πολιτικό πεδίο τις αντιλή¬ 
ψεις και τα συμφέροντα των μικροα¬ 
στικών στρωμάτων, και ιδιαίτερα των 
πιο αδύναμων από αυτά, που δέχονται 
τη μεγαλύτερη καταπίεση από το με¬ 
γάλο κεφάλαιο και το κράτος του. Η 
«αντίθεση σε κάθε είδους εξουσία» 
και η «ελευθερία του ατόμου απένα¬ 
ντι σε κάθε καταναγκασμό» ανταπο- 
κρίνονται στην κοινωνική ψυχολογία 
του κατεστραμμένου μικροϊδιοκτή- 
τη, που μισεί θανάσιμα το αστικό κρά¬ 
τος και τους μηχανισμούς του, απορ¬ 
ρίπτει όμως ταυτόχρονα και την τάση 
για πειθαρχία στην οργάνωση και τη 
δράση, που αποκτά το συγκεντρωμέ¬ 
νο σε μεγάλα εργοστάσια προλεταρι¬ 
άτο. Έτσι, οι αναρχικές ιδέες γνώρι¬ 
ζαν ιδιαίτερη απήχηση σε χώρες (όπως 
και η Ελλάδα) με πολυπληθή μεσαία 
στρώματα και όπου η πλειονότητα της 
εργατικής τάξης είναι διασκορπισμέ¬ 
νη σε πολλές μικρές επιχειρήσεις. Ει¬ 
δικότερα σε περιόδους κρίσης, προ¬ 
σφέρουν καταφύγιο για τα στρώματα 
αυτά που καταστρέφονται μαζικά, κα¬ 
θώς και για τους νέους που βιώνουν 
την ανεργία και την περιθωριοποίηση. 
Η τάση αυτή ενισχύεται διαρκώς στη 
σημερινή περίοδο της κατάρρευσης 
του ελληνικού καπιταλισμού, ιδιαίτε¬ 
ρα μετά το Δεκέμβρη του 2008. Κα¬ 
θώς μάλιστα ο χώρος της Ακρας Αρι¬ 
στερός αδυνατεί να επεξεργαστεί ένα 
σχέδιο για τους αγώνες και ένα πρό¬ 
γραμμα σοσιαλιστικής διεξόδου από 
την κρίση, η αίγλη των αναρχικών αυ¬ 
ξάνει μέσα στη νεολαία και τα πιο κα- 
ταπιεζόμενα στρώματα, αφού παρου¬ 
σιάζονται ως οι μόνοι που «μπορούν 
να τα βάλουν με την αστυνομία». 

Χωρίς να παραγνωρίζει κανείς τη 
συμβολή του αναρχικού χώρου στη 


ριζοσπαστικοποίηση πολλών ανθρώ¬ 
πων και στην ανάπτυξη σημαντικών 
αντιστάσεων, η πολιτική και η πρακτι¬ 
κή του παρουσιάζει σοβαρότατες αδυ¬ 
ναμίες. Από τα κείμενα των διάφορων 
αναρχικών ομάδων απουσιάζει οποια¬ 
δήποτε σοβαρή ανάλυση για την κρί¬ 
ση, τις αιτίες της και το βάθος της και 
πολύ περισσότερο μια επεξεργασία 
ενός προγράμματος σοσιαλιστικής δι¬ 
εξόδου. Αυτό βέβαια είναι φυσιολογι¬ 
κή συνέπεια της κυριότερης από τις 
θεωρητικές αδυναμίες που ιστορικά 
εμφάνισε ο αναρχισμός, δηλαδή την 
έλλειψη μιας επιστημονικής ανάλυσης 
για τον καπιταλιστικό τρόπο παραγω¬ 
γής, τις 
εγγενείς 
αντιφά¬ 
σεις του 
και τις 
αιτίες 
εμφάνι¬ 
σης των 
κ ρ ί σ ε - 
ών του 
και, το 
κυριότε- 
ρο, ενός 
σχεδίου 
μετάβα¬ 
σης σε 
μια άλλη 
οργάνω¬ 
ση της 
οικονο¬ 
μίας και 
της κοι¬ 
νωνίας, 
που να 
βασίζε¬ 
ται στην 

κεντρική θέση της εργατικής τάξης 
στην παραγωγή. Για τους αναρχικούς 
έχει μεγάλη σημασία το πώς θα οργα¬ 
νωθεί η έφοδος των καταπιεσμένων 
ενάντια στο κράτος, όχι όμως και το 
πώς θα διαπαιδαγωγηθεί η ίδια η ερ¬ 
γατική τάξη ώστε να είναι σε θέση να 
αναλάβει την οργάνωση και διαχείρι¬ 
ση της παραγωγής, κάτι που είναι και 
η μόνη εγγύηση ενάντια σε κάθε εξου¬ 
σία και καταπίεση και για την ολοκλη¬ 
ρωτική εξαφάνιση του κράτους. Έτσι, 
το σύνολο του αναρχικού χώρου θεω¬ 
ρεί δευτερεύον καθήκον ή ακόμα και 
απορρίπτει πλήρως την προβολή και 
ζύμωση μέσα στις μάζες ενός προ¬ 
γράμματος σωτηρίας τους από την κα¬ 
ταστροφή που σπέρνει το σάπισμα του 
καπιταλισμού. Οι αναρχικοί αδιαφο¬ 
ρούν, υποτιμούν ή αποφεύγουν να δώ¬ 
σουν απαντήσεις σε κομβικής σημασί¬ 
ας ζητήματα, όπως το χρέος και η δια¬ 
γραφή του, η κρατικοποίηση των τρα¬ 
πεζών και των βασικών τομέων της οι¬ 
κονομίας κάτω από εργατικό έλεγχο, η 
απαγόρευση των απολύσεων κλπ. Τέ¬ 


τοια αιτήματα, που έρχονται σε ρήξη 
με τη λειτουργία του καπιταλισμού, 
η διαπαιδαγώγηση και πολύ περισσό¬ 
τερο η οργάνωση και η πάλη των μα¬ 
ζών γύρω από αυτά συμβάλλουν στην 
άνοδο της ταξικής τους συνείδησης 
και της μαχητικότητάς τους πολύ πε¬ 
ρισσότερο από μια «παραδειγματική» 
δράση ή μια «ηρωική» ενέργεια. Επι¬ 
πλέον, οι αναρχικοί τις περισσότερες 
φορές αδιαφορούν και για τις άμεσες 
διεκδικήσεις των εργαζομένων, υπο¬ 
στηρίζοντας ότι συμβάλλουν στην 
«ενσωμάτωσή» τους στο σύστημα. 

Άμεση συνέπεια όλων των παρα¬ 
πάνω είναι ότι οι αναρχικοί αδυνατούν 

να κερδί¬ 
σουν την 
εμπιστο¬ 
σύνη των 
πλατιών 
στρωμά¬ 
των των 
εργαζομέ¬ 
νων μέσα 
από τους 
καθη με- 
ρ ι ν ο ύ ς 
αγώνες 
και φυσι- 
ολογ ικά 
οδηγού¬ 
νται σε 
μια εντε¬ 
λώς λαν- 
θ α σ μ έ - 
νη ανάλυ¬ 
ση για το 
ρόλο της 
εργατικής 
τάξης και 
την εξέλι¬ 
ξη της συνείδησής της. Θεωρούν την 
εργατική τάξη υποταγμένη, συμβιβα¬ 
σμένη ή ακόμα και εξαχρειωμένη και 
συνεπώς πλήρως ανίκανη να αποτε- 
λέσει επαναστατικό υποκείμενο και 
φορέα αλλαγής της κοινωνίας. Έτσι, 
οι αναρχικοί υποκαθ ιστού ν την εργα¬ 
τική τάξη με τους «αλληλέγγυους» 
και την «οργισμένη νεολαία», η δρά¬ 
ση βέβαια της οποίας έχει συγκεκρι¬ 
μένα όρια, καθώς βρίσκεται έξω από 
την παραγωγή. Οι υπαρκτές και σο¬ 
βαρότατες αδυναμίες της συνείδησης 
της σημερινής εργατικής τάξης έχουν 
πολύ συγκεκριμένα αίτια, την επί δε¬ 
καετίες στρεβλή διαπαιδαγώγησή της 
από γραφειοκρατικές και ρεφορμιστι¬ 
κές ηγεσίες, την αποθάρρυνσή από τις 
συνεχείς ήττες και απώλειες δικαιω¬ 
μάτων των τελευταίων χρόνων, αλλά 
και τη δυσφήμηση των σοσιαλιστικών 
ιδεών από την πολιτική του σταλινι¬ 
σμού και της σοσιαλδημοκρατίας. Το 
ξεπέρασμα όμως αυτής της κατάστα¬ 
σης δεν γίνεται με αφορισμούς ούτε με 
«θεαματικές ενέργειες», αλλά με κα¬ 


τανόηση της αντιφατικότητας της συ¬ 
νείδησης των εργαζομένων μέσα στις 
σημερινές συνθήκες, που ταλαντεύε¬ 
ται διαρκώς ανάμεσα στην παθητικό- 
τητα και τη μοιρολατρία από τη μια, 
την οργή, την αγωνιστικότητα ακόμα 
και την εξέγερση από την άλλη. 

Οι λανθασμένες θεωρητικές αντι¬ 
λήψεις και αναλύσεις του αναρχικού 
χώρου έχουν ως φυσιολογικό αποτέ¬ 
λεσμα και μια εξαιρετικά προβλημα¬ 
τική πρακτική μέσα στο κίνημα. Ακό¬ 
μα και τα κομμάτια εκείνα που δεν επι¬ 
διώκουν σε κάθε ευκαιρία την τυφλή 
σύγκρουση με την αστυνομία και το 
κράτος, έχουν την τάση να υποκαθ ι- 
στούν την άμεση δράση των μαζών με 
το «επαναστατικό παράδειγμα» των 
«λίγων αποφασισμένων». Από αυτό 
προκύπτει η συχνά άσχημη ακόμα και 
υβριστική συμπεριφορά κατά τη διάρ¬ 
κεια διαδηλώσεων και όχι μόνο, ενά¬ 
ντια σε εργαζόμενους, σωματεία και 
οργανώσεις, που κατά την κρίση των 
αναρχικών δεν είναι αρκετά «μαχητι¬ 
κοί». Πολύ χαρακτηριστικό πρόσφα¬ 
το παράδειγμα είναι η στάση πολλών 
αναρχικών ομάδων κατά την απεργία 
της 23 ης Φλεβάρη, όπου καθύβριζαν 
όσα μπλοκ της πορείας δεν ακολου¬ 
θούσαν τις «εντολές» τους για παρα¬ 
μονή στο Σύνταγμα, ενώ στη συνέχεια 
επιχείρησαν μια κατάληψη-παρωδία 
της Πλατείας Συντάγματος, χωρίς να 
υπάρχει ουσιαστική συμμετοχή των 
μαζών. Από την άλλη πλευρά, σε πολ¬ 
λές πρωτοβουλίες και δράσεις μέσα 
στο κίνημα, οι αναρχικοί επιχειρούν 
να αποκτήσουν κυρίαρχη θέση επιδι¬ 
ώκοντας τον αποκλεισμό και την πε¬ 
ριθωριοποίηση των πολιτικών και ιδε¬ 
ολογικών τους αντιπάλων, με το πρό¬ 
σχημα ότι οι αγώνες πρέπει να είναι 
«ακηδεμόνευτοι» και ότι οι εργαζό¬ 
μενοι έχουν αρνητική στάση απένα¬ 
ντι στα κόμματα γενικά. Στις περισσό¬ 
τερες περιπτώσεις η νοοτροπία αυτή 
οδηγεί σε κατάφωρη παραβίαση ακό¬ 
μα και στοιχειωδών αρχών της εργα¬ 
τικής δημοκρατίας και δεν έχει τίπο¬ 
τα να ζηλέψει από τις χειρότερες πρα¬ 
κτικές του σταλινισμού, από τις οποί¬ 
ες υποτίθεται ότι θέλουν να «προστα¬ 
τέψουν» το κίνημα οι αναρχικοί. 

Είναι αναμφισβήτητο ότι η μεγά¬ 
λη πλειονότητα των εργαζομένων και 
των νέων που έλκονται από τις αναρ¬ 
χικές ιδέες είναι αγωνιστές που έχουν 
πολλά να προσφέρουν στην υπόθε¬ 
ση του σοσιαλισμού. Οι προσπάθειές 
τους όμως θα έχουν ουσιαστικό απο¬ 
τέλεσμα μόνο εφόσον συνειδητοποιή¬ 
σουν τα πολιτικά και πρακτικά αδιέξο¬ 
δα του αναρχισμού. 

ΠΑΡΙΣΙΝΗ ΚΟΜΜΟΥΝΑ 

140 χρόνια από ιην πρώτη εργατική επανάσταση 

■ Μαρία Χριστοφή 



την επέτειο 
των 50 χρό¬ 
νων από την 
Κομμού- 
να του Παρι¬ 
σιού, και μετά 
την πραγ- 
ματοπο ίη - 
ση της ρώσι- 
κης επανά¬ 
στασης, ο Τρότσκι γράφει: «Κάθε φορά 
που μελετάμε την ιστορία της Κομμού¬ 
νας την αντικρίζουμε κάτω από μια νέα 
όψη, χάρη στην πείρα που αποκτήθηκε 
από τους κατοπινούς επαναστατικούς 
αγώνες». 1 Σήμερα, 140 χρόνια μετά την 
πρώτη εργατική επανάσταση, διανύο- 
ντας εκ νέου μια εποχή επαναστάσεων, η 
ανάγκη να μελετήσουμε την ιστορία και 
τα διδάγματα της Παρισινής Κομμούνας 
παραμένει πρωταρχική. 

Η εξέγερση της Κομμούνας του Πα¬ 
ρισιού είναι η πρώτη στην ιστορία προ¬ 
λεταριακή επανάσταση και η Κομμού¬ 
να η πρώτη εργατική εξουσία. Η ζωή της 
μπορεί να κράτησε μόνο 72 μέρες (18 
Μάρτη έως 28 Μάη του 1871), όμως η 
συνεισφορά της στο παγκόσμιο εργατι¬ 
κό κίνημα είναι ανεκτίμητη. Εμπλούτισε 
την επαναστατική θεωρία και οδήγησε 
σε πολύτιμα συμπεράσματα, πολλά από 
τα οποία εφαρμόστηκαν επιτυχώς στην 
Οκτωβριανή Επανάσταση του 1917. 

Ο Λένιν αναφέρεται συνοπτικά στις 
άμεσες αιτίες που οδήγησαν στην επα¬ 
νάσταση: η ήττα της Γαλλίας στον γαλ- 
λοπρωσικό πόλεμο, ο εξοπλισμός της 
εργατικής τάξης από τη γαλλική κυβέρ¬ 
νηση για τη συμμετοχή της πρώτης στον 
πόλεμο, η ανεργία στις γραμμές του 
προλεταριάτου και η καταστροφή της 
μικροαστικής τάξης, η αγανάκτηση των 
μαζών ενάντια στις ανώτερες τάξεις και 
ενάντια στις αρχές που είχαν δείξει πλή¬ 
ρη ανικανότητα, ο υπόκωφος αναβρα¬ 
σμός στους κόλπους της εργατικής τά¬ 
ξης που ήταν δυσάρεστημένη με την κα¬ 
τάστασή της και επεδίωκε ένα άλλο κοι¬ 
νωνικό σύστημα.2 

Με την ήττα της Γαλλίας στον γαλ- 
λοπρωσικό πόλεμο, η γαλλική αστική 
κυβέρνηση εγκαταλείπει το Παρίσι για 
να ανασυγκροτηθεί στις Βερσαλλίες. Το 
Παρίσι μένει ακυβέρνητο και η εξουσία 
«πέφτει» στα χέρια του προλεταριάτου 
στις 18 Μαρτίου. 

Οι εξεγερμένοι καταλαμβάνουν το 
Δημαρχείο. Στις 26 Μάρτη εκλέγεται η 
Παρισινή Κομμούνα και στις 28 ανακη- 
ρύσσεται πανηγυρικά και επίσημα σε κυ¬ 
βέρνηση, η οποία, σύμφωνα με τις δια¬ 
κηρύξεις, εκπροσωπούσε την παγκόσμια 
δημοκρατία. Πρόκειται για ένα συμβού¬ 
λιο βουλευτών των ενόπλων εργατών 
και μικροαστών, εκλεγμένο άμεσα από 
τις μάζες. Και ως τέτοιο αντανακλά τόσο 
τις ισχυρές όσο και τις αδύναμες πλευ¬ 
ρές των μαζών, τις οποίες η επανάσταση 
βρήκε αρκετά απροετοίμαστες. 

Κατά τη διάρκεια των 72 ημερών 
ζωής της, η Κομμούνα, και παρ’ όλες τις 


αδυναμίες της, οι οποίες θα εξεταστούν 
παρακάτω, κατάφερε να πάρει μια σειρά 
πολιτικών μέτρων που όμοιά τους δεν 
είχαν υπάρξει στο παρελθόν. Οι γάλλοι 
εργάτες: 1) αντικατέστησαν το μόνιμο 
στρατό με τον εξοπλισμό του λαού, 2) 
διαχώρισαν την Εκκλησία από το κρά¬ 
τος, δημεύοντας την περιουσία της, 3) 
δημιούργησαν επιτροπή για την αναδι¬ 
οργάνωση της εκπαίδευσης, καθιερώ¬ 
νοντας τη δημόσια και λαϊκή — σε αντί¬ 
θεση με την τότε εκκλησιαστική — παι¬ 
δεία. 4) Στην «παγκόσμια κυβέρνησή 
τους» μπορούσαν να εκλέγονται και ξέ¬ 
νοι υπήκοοι. 5) Στις συλλήψεις εργατών 
από την κυβέρνηση των Βερσαλλιών 
απάντησαν με τη δημόσια καταστροφή 
της λαιμητόμου. 6) Καθιέρωσαν τη δη¬ 
μοσιότητα των συνεδριάσεων της Κομ¬ 
μούνας. 

Στο κοινωνικό επίπεδο δεν πρόλαβε 
να κάνει πολλά, ωστόσο αυτά που έκανε 
δείχνουν τον καθαρά εργατικό και λαϊκό 
χαρακτήρα της Κομμούνας: 

1) Απαγόρευσε τις εξώσεις για τρεις 
μήνες, επιστρέφοντας στους ενοίκους το 
ενοίκιο του Μάρτη, 2) απαγόρευσε την 
πώληση αντικειμένων που είχαν μπει 
ενέχυρο, 3) κατάργησε τα τυχερά παι¬ 
χνίδια, 4) απελευθέρωσε όσους κρατού¬ 
μενους κρατούνταν χωρίς κατηγορία, 5) 
απαγόρευσε τη νυχτερινή εργασία των 
αρτοποιών, 6) κατάργησε το σύστημα 
των προστίμων, 7) ο μισθός όλων των 
υπαλλήλων της διοίκησης και της κυ¬ 
βέρνησης απαγορευόταν να ξεπερνάει 
τον κανονικό μισθό ενός εργάτη. Τέλος 
έβγαλε ψήφισμα σύμφωνα με το οποίο 
«όλες οι φάμπρικες, τα εργοστάσια και 
τα εργαστήρια που είναι εγκαταλειμ¬ 
μένα ή ακινητοποιημένα από τους ιδιο¬ 
κτήτες τους αναλαμβάνονται από εργα¬ 
τικούς συνεταιρισμούς για να ξαναρχί¬ 
σουν την παραγωγή». 

Σύνθεση και αδυναμίες της 
επανάστασης 

«Η Κομμούνα γεννήθηκε αυθόρμη¬ 
τα. Κανένας δεν την είχε προετοιμάσει 
συνειδητά και σχεδιασμένα», λέει ο Λέ¬ 
νιν. Αρχικά, το κίνημα ήταν πολύ μπερ¬ 
δεμένο και ακαθόριστο. Πρωταγωνιστές 


καθ’ όλη τη διάρκειά του ήταν οι εργά¬ 
τες (και πιο συγκεκριμένα οι παρισινοί 
τεχνίτες), στους οποίους είχε γίνει δρα¬ 
στήρια σοσιαλιστική προπαγάνδα το 
προηγούμενο διάστημα και κάποιοι από 
αυτούς ανήκαν και στη Διεθνή. Εκτός 
από εργάτες, αρχικά συμμετείχαν μι¬ 
κροαστοί, αστοί δημοκράτες και πατρι¬ 
ώτες που έλπιζαν σε μια νίκη στον γαλ- 
λοπρωσικό πόλεμο μαζί με την Κομμού¬ 
να. Οι υπόλοιποι όμως γρήγορα αποχώ¬ 
ρησαν και οι προλετάριοι ήταν οι μόνοι 
που ήταν διατεθειμένοι να μείνουν μέ¬ 
χρι τέλους ή ακόμη και να πεθάνουν για 
ένα καλύτερο μέλλον όλων των εργαζο¬ 
μένων. 

Στο αντίπαλο στρατόπεδο είχε συ¬ 
σπειρωθεί όλη η αστική τάξη της Γαλ¬ 
λίας (γαιοκτήμονες, χρηματιστές, ερ¬ 
γοστασιάρχες), υποστηριζόμενη από 
τον μέχρι τότε πρώσο αντίπαλό της, 
τον Βίσμαρκ, ο οποίος, προκειμένου να 
μη διαδοθεί η επανάσταση, απελευθέ¬ 
ρωσε 100.000 γάλλους φαντάρους για 
να συμμετάσχουν στην καταστολή της 
Κομμούνας. 

Για να πετύχει μια σοσιαλιστική επα¬ 
νάσταση είναι απαραίτητες αντικειμε¬ 
νικές όσο και υποκειμενικές προϋπο¬ 
θέσεις: α) η όξυνση των αντιφάσεων 
του καπιταλιστικού συστήματος και β) 
ένα καλά προετοιμασμένο προλεταριά¬ 
το, υπό την ηγεσία του επαναστατικού 
κόμματος. Στη Γαλλία του 1871 αυτές οι 
προϋποθέσεις ήταν ανεπαρκείς. Από τη 
μία ο γαλλικός καπιταλισμός δεν ήταν 
πλήρως ανεπτυγμένος. Κυρίως όμως η 
εργατική τάξη δεν ήταν επαρκώς οργα¬ 
νωμένη και δεν υπήρχε το επαναστατι¬ 
κό κόμμα, το οποίο να μπορεί να συσ¬ 
σωρεύει και να οργανώνει την πείρα 
του προλεταριάτου. Μόνο με τη βοή¬ 
θεια ενός αληθινά επαναστατικού κόμ¬ 
ματος, το οποίο στηρίζεται στην ιστορία 
του παρελθόντος και το οποίο μπορεί 
να αναλύσει και να προβλέψει πιθανούς 
δρόμους εξέλιξης της ιστορίας και να 
συνάγει από αυτούς το σχέδιο της ανα¬ 
γκαίας δράσης, θα μπορούσε το προλε¬ 
ταριάτο να απελευθερωθεί από τους δι¬ 
σταγμούς, την έλλειψη αποφασιστικό¬ 
τητας και τα λάθη του. 


Όπως παρατηρεί ο Τρότσκι, αυτή η 
έλλειψη οργάνωσης είχε ως συνέπεια μία 
σειρά «λαθών» τα οποία έκριναν σε με¬ 
γάλο βαθμό και την έκβαση της επανά¬ 
στασης, κυρίως λόγω της αδράνειας που 
δείχνουν οι μάζες μετά τις πρώτες επιτυ¬ 
χίες. Συνοπτικά αυτά μπορούμε να πού¬ 
με ότι ήταν: α) η καθυστέρηση της επα¬ 
νάστασης κατά έξι μήνες. Αν η Κομμού¬ 
να γινόταν σχεδιασμένα τον Σεπτέμβριο 
του 1870, ενώ η γαλλική αστική τάξη 
βρισκόταν σε πόλεμο με την Πρωσία, οι 
πιθανότητες επιτυχίας της θα ήταν αυ¬ 
ξημένες. β) Ο Θιέρσος, επικεφαλής της 
αστικής γαλλικής δημοκρατίας, καθώς 
και οι υπουργοί του, δεν φυλακίστηκαν 
μετά τη νίκη της Κομμούνας, γεγονός 
που έδωσε την ευκαιρία στους αστούς 
να ανασυνταχθούν και να καταστείλουν 
τελικά την επανάσταση, γ) Οι εργάτες 
δεν διέγειραν την προϋπάρχουσα δυσα¬ 
ρέσκεια των στρατιωτών ενάντια στους 
αξιωματικούς σε μεγαλύτερο βαθμό, 
ούτως ώστε να τους απομονώσουν τε¬ 
λείως από τους δεύτερους και να ενώ¬ 
σουν το στρατό με το λαό. Όλα αυτά εί¬ 
ναι προτάσεις που τη δεδομένη στιγμή, 
με την έλλειψη προηγούμενων εμπειρι¬ 
ών, μόνο ένα επαναστατικό κόμμα θα 
μπορούσε να διατυπώσει, γιατί αυτό πε¬ 
ριμένει την επανάσταση και προετοιμά¬ 
ζεται συνειδητά για αυτή, δ) Τέλος, εξαι- 
τίας και της έλλειψης χρόνου, η επανά¬ 
σταση δεν πρόφτασε να διαδοθεί και σε 
άλλες γαλλικές πόλεις, γεγονός που θα 
διευκόλυνε και τη συνέχισή της στο Πα¬ 
ρίσι, με σκοπό τη συντριπτική νίκη ενά¬ 
ντια στην κυβέρνηση, αφού οι όποιες 
σχετικές προσπάθειες έγιναν καταστάλ¬ 
θηκαν νωρίς. 

Είναι προφανές ότι παρά τις μεγά¬ 
λες αδυναμίες της, η Κομμούνα αποτε¬ 
λούσε θανάσιμη απειλή για τον «Παλιό 
Κόσμο» και έπρεπε οπωσδήποτε να κα¬ 
τασταλεί πριν εξαπλωθεί. Έτσι, στις 21 
Μάη, τα στρατεύματα της κυβέρνησης 
των Βερσαλλιών αρχίζουν γενική επίθε¬ 
ση ενάντια στο Παρίσι. Η εβδομάδα που 
ακολούθησε έμεινε γνωστή ως «Ματω¬ 
μένη Εβδομάδα», κατά την οποία περί¬ 
που 100.000 εργάτες σφαγιάστηκαν, φυ¬ 
λακίστηκαν ή εξορίστηκαν. 

Όπως παρατηρεί ο Λένιν: «η Κομ¬ 
μούνα αγωνίστηκε όχι για κάποιο το¬ 
πικό ή στενά εθνικό σκοπό, μα για την 
απελευθέρωση όλης της εργαζόμενης 
ανθρωπότητας, όλων των ταπεινωμέ¬ 
νων, όλων των αδικημένων. Με την έν¬ 
νοια αυτή το έργο της Κομμούνας είναι 
αθάνατο!». Γι’ αυτό και 140 χρόνια μετά, 
η Παρισινή Κομμούνα αξίζει να μελετη¬ 
θεί από όλους τους εργαζόμενους και 
τους επαναστάτες. 

1. «Τα διδάγματα της Κομμούνας», 
[1921 ] Λ. Τρότσκι, εκδ. Νέοι Στόχοι, Νο¬ 
έμβριος 1971 

2. «Στη Μνήμη της Κομμούνας », [1911] 
Β. Λένιν, εκδ. Νέοι Στόχοι, Νοέμβριος 
1971 

ΓΑΛΛΙΑ 

Το ΝΑΚ σε βαθιά κρίση προσαναιολισρού 

■ Άγγελος Χονδρομάρας 



τις 11, 12 και 13 
Φλεβάρη διε- 
ξήχθη το πρώ¬ 
το συνέδριο του 
Νέου Αντικαπι- 
ταλιστικού Κόμ¬ 
ματος (ΝΑΚ) 
στο Παρίσι, σχεδόν δύο χρόνια μετά 
το ιδρυτικό του συνέδριο. Οι διαδι¬ 
κασίες ξεκίνησαν με τα βλέμματα 
στις λαϊκές επαναστάσεις στις αρα¬ 
βικές χώρες, αφού την ημέρα έναρ¬ 
ξής του ο Μουμπάρακ εγκατέλειπε 
την εξουσία. Ο Ολιβιέ Μπεζανσενό, 
κλείνοντας τις εργασίες της πρώ¬ 
της μέρας, τόνισε ότι ο κόσμος αλ¬ 
λάζει και αυτό πρέπει να έχει αντί¬ 
κτυπο στην Αριστερά, ότι η νέα γε¬ 
νιά δεν είναι καταδικασμένη να ζή- 
σει σ’ έναν κόσμο χωρίς επαναστά¬ 
σεις. Ήταν από τις λίγες στιγμές 
«ενοποίησης» ενός συνεδρίου που 
σφραγίστηκε από την οξεία αντιπα¬ 
ράθεση γύρω από τις ιεραρχήσεις 
του κόμματος και την πολιτική του 
κατεύθυνση. Η αντιπαράθεση κι¬ 
νήθηκε γύρω από τα συμπεράσμα¬ 
τα των μεγάλων εργατικών και φοι¬ 
τητικών κινητοποιήσεων του φθι¬ 
νοπώρου, τη λεγάμενη «κοσμικό- 
τητα» (με αφορμή το θόρυβο από 
την υποψηφιότητα της Ιλχάμ Μου- 
σάιντ, επικεφαλής περιφερειακού 
ψηφοδελτίου, η οποία φορούσε μα¬ 
ντίλα) - αλλά κυρίως την πολιτική 
συμμαχιών που πρέπει ν’ ακολου¬ 
θήσει το ΝΑΚ από *δω και πέρα, ει¬ 
δικά ενόψει των προεδρικών εκλο¬ 
γών του 2012. 

Τέσσερις ήταν οι προτάσεις- 
πλατφόρμες, οι οποίες τέθηκαν σε 
ψηφοφορία στις τοπικές οργανώ¬ 
σεις για την εκλογή των συνέδρων 
και κατατέθηκαν στο συνέδριο. Κα¬ 
μιά απ’ αυτές δεν κατάφερε να συ¬ 
γκεντρώσει ξεκάθαρη πλειοψη¬ 
φία, να λάβει το 50%. Η πρώτη, που 
στηριζόταν από την ηγεσία (Μπε¬ 
ζανσενό, Κριβίν κα.) συγκέντρωσε 
41,95%. Η δεύτερη, η οποία στηρι¬ 
ζόταν από τη συντριπτική πλειοψη- 
φία της νεολαίας, από την τάση της 
«αριστερής κριτικής» (από τη δια¬ 
λυμένη πλέον ΕΟΚ), από την πρώ¬ 
ην φράξια (έχει προσχωρήσει στο 
ΝΑΚ) της Ειιΐίε ΟιινπείΌ, από την 

Επαναστατική Αριστερά (ΟλΥΙ) κα., 
συγκέντρωσε 27,87%. Η τρίτη συ¬ 
γκέντρωσε 26,43% και στηρίζεται 
από τους πολιτικούς οπαδούς του 
Κριστιάν Πικέ, ο οποίος αποχώρη¬ 
σε από το ΝΑΚ συγκροτώντας την 
Ενωτική Αριστερά και προσχωρώ¬ 
ντας στο Μέτωπο της Αριστεράς 
(μέτωπο του ΚΚ Γαλλίας και του 
Κόμματος της Αριστεράς). Η τέ¬ 
ταρτη πλατφόρμα πήρε 3,73%. 

Η συμμετοχή των μελών του 
ΝΑΚ στις εκλογές στις τοπικές ορ¬ 
γανώσεις ήταν κατά πολύ μικρότε¬ 
ρη απ’ ό,τι πριν δύο χρόνια: 9.000 
ψηφίσαντες το 2009, έναντι 3.500 
το 2011. Ο συσχετισμός δυνάμεων 
πριν την έναρξη του συνεδρίου δεν 
άλλαξε κατά τη διάρκειά του, εκτός 
από τους υποστηρικτές της τέταρ¬ 
της πλατφόρμας, οι οποίοι τελικά 
συντάχθηκαν και ψήφισαν τη δεύ¬ 
τερη. 

Η ηγεσία, μέσω της πρώτης 
πλατφόρμας, επεσήμανε την κρι¬ 
σιμότητα της νέας ιστορικής πε¬ 
ριόδου τονίζοντας την αναγκαιό¬ 
τητα να τεθεί από την αρχή το πο¬ 
λιτικό ζήτημα, τόσο στο επίπεδο 
του κινήματος όσο και των εκλο¬ 
γών, χωρίς να δοθεί βάρος μονομε- 
ρώς στο καθένα χωριστά. Αρνήθη- 
κε την πολιτική ενότητα με το Μέ¬ 
τωπο της Αριστεράς, κατηγορώ¬ 
ντας το ότι δεν θέτει σε άμεση προ¬ 
τεραιότητα την αλλαγή της κοινω¬ 
νίας και επεσήμανε την εκ νέου συ¬ 
σπείρωση των αντικαπιταλιστικών 
δυνάμεων μέσω της ενωτικής δυνα¬ 
μικής που ξεκινά από την επεξεργα¬ 
σία κοινού προσανατολισμού του 
ίδιου του ΝΑΚ. Μέχρι και την τε¬ 
λευταία στιγμή του συνεδρίου, προ¬ 
σπάθησε να πετύχει ψήφιση εκλο¬ 
γικής τακτικής για το 2012, στηρί¬ 
ζοντας σθεναρά την άποψη για μια 
ενωτική υποψηφιότητα που θα εκ¬ 
φραστεί από έναν εκπρόσωπο του 
ευρύτερου αντικαπιταλιστικού χώ¬ 
ρου και των κοινωνικών κινημάτων. 
Συνολικά, προσπάθησε να κρατή¬ 
σει ισορροπίες μεταξύ των υπόλοι¬ 
πων προτάσεων, με αποτέλεσμα η 
πρόταση της να είναι αρκετά αδύ¬ 
ναμη, με ελλιπή προσανατολισμό 
και ασαφή ανάλυση της κρίσης του 
ιμπεριαλιστικού/κα- 
πιταλιστικού συστή¬ 
ματος. 

Η δεύτερη πλατ¬ 
φόρμα («αριστε¬ 
ρή κριτική») έθετε 
ως κεντρικό ζήτημα 
το κίνημα με την ευ- 
ρεία έννοια του όρου 
αλλά και συγκεκρι¬ 
μένα τον προσανα¬ 
τολισμό του ΝΑΚ 
στην εργατική τάξη 
μέσω της σύνδεσής 
του με σημαντικούς 
κλάδους εργαζομέ¬ 
νων. Προκειμένου 


να επιτευχθεί αυτός ο στόχος, πρό- 
τεινε ένα άμεσο πρόγραμμα δρά¬ 
σης και συγκεκριμένες πρωτοβου- 
λίες-καμπάνιες, με κατεύθυνση τη 
διοργάνωση γενικής απεργίας στο 
αμέσως επόμενο χρονικό διάστημα. 
Έβαλε ως προμετωπίδα την αντικα- 
πιταλιστική ενότητα σε προγραμ¬ 
ματική βάση, με βασικό στόχο του 
κόμματος την προετοιμασία για τις 
πιθανές επερχόμενες κοινωνικές 
εκρήξεις. Κατηγόρησε την ηγεσία 
για προσκόλληση σε εκλογικές τα¬ 
κτικές, υποτίμηση των κοινωνικών 
αγώνων και υποχωρήσεις μπροστά 
στις δεξιές πιέσεις για ενότητα άνευ 
περιεχομένου, προκρίνοντας την 
αυτόνομη κάθοδο στις εκλογές και 
απορρίπτοντας κάθε συζήτηση με 
τις άλλες δυνάμεις της Αριστεράς. 
Υπερασπίστηκε την ως τώρα φυσι¬ 
ογνωμία και ταυτότητα του κόμμα¬ 
τος, θέτοντας το ζήτημα της σχε¬ 
τικής αυτονομίας της νεολαίας και 
της οργάνωσης της παρέμβασής 
της στο νεολαιίστικο κίνημα. 

Η τρίτη πρόταση («ενωτικοί») 
πρότεινε το ΝΑΚ να πάρει πρωτο¬ 
βουλίες υιοθετώντας συνθήματα 
τα οποία θα ενώνουν όλες τις δυ¬ 
νάμεις «στα αριστερά του Σοσια¬ 
λιστικού Κόμματος», συγκροτώ¬ 
ντας έναν πολιτικό, κοινωνικό και 
εκλογικό πόλο που θα αποτελέσει 
εναλλακτική για την αντιμετώπιση 
του Σαρκοζί και της άκρας δεξιάς. 
Ασκησε πιέσεις για δέσμευση της 
ηγεσίας γύρω από κοινή υποψηφι¬ 
ότητα της Αριστεράς στις επερχό¬ 
μενες εκλογές, φωτογραφίζοντας 
ουσιαστικά τον Μελανσόν (πρώην 
επικεφαλής της κοινοβουλευτικής 
ομάδας του Σοσιαλιστικού Κόμμα¬ 
τος), που τον έχει ήδη προτείνει ως 
υποψήφιο το Μέτωπο της Αριστε¬ 
ρός. Σύμφωνα με τους «ενωτικούς», 
το ΝΑΚ πρέπει να παίξει θετικό 
ρόλο για την «ανασύνθεση της αρι¬ 
στερός των ριζικών κοινωνικών με¬ 
ταρρυθμίσεων» - και μέσω της συ¬ 
ζήτησης των πολιτικών αυτών ζη¬ 
τημάτων, να οδηγηθεί στην ανα¬ 
ζήτηση των αιτίων της οργανωτι¬ 
κής αιμορραγίας του. Κατηγόρησε 
την πλειοψηφία ότι δεν βγάζει συ¬ 
μπεράσματα από τις εκλογικές ήτ¬ 
τες των ευρωεκλογών και των αντί¬ 
στοιχων τοπικών, επιλέγει τον απο¬ 
μονωτισμό και υποκύπτει στον 
«επαναστατικό βερμπαλισμό» των 
υποστηρικτών της δεύτερης πρό¬ 
τασης. 

Η τέταρτη, και τελευταία, πλατ¬ 
φόρμα πρότεινε την υιοθέτηση από 
το ΝΑΚ ενός συνόλου μεταβατικών 
και άμεσων αιτημάτων, που θα φέ¬ 
ρουν στο προσκήνιο τα συμφέρο¬ 
ντα της εργατικής τάξης, η οποία 
είναι η μόνη ικανή να απαλλοτρι- 
ώσει την ιδιοκτησία των καπιτα¬ 
λιστών, να ξεμπερδέψει με το κρά¬ 
τος της μπουρζουαζίας και να φτά¬ 
σει στο σοσιαλισμό. Σύμφωνα μ αυ¬ 


τήν, το ΝΑΚ δεν πρέπει να βασίζε¬ 
ται σε μια στρατηγική μεταρρυθμι- 
στική αλλά σε μια στρατηγική επα¬ 
ναστατική, που η πρακτική της θα 
περνά μέσα από την τακτική του 
ενιαίου εργατικού μετώπου, της συ¬ 
νεχούς ταξικής πάλης και της δημι¬ 
ουργίας δομών αυτο-οργάνωσης. 
Κατηγορεί τις προτάσεις της πλειο- 
ψηφίας και των «ενωτικών» ότι αγ¬ 
γίζουν τα όρια του ρεφορμισμού και 
τους καθιστά υπεύθυνους για το μη 
πρωταγωνιστικό ρόλο που έπαιξε 
το ΝΑΚ στις εργατικές κινητοποιή¬ 
σεις του φθινοπώρου, καθώς και για 
την απώλεια αρκετών μελών. 

Συνοψίζοντας: οι «ενωτικοί» 
κάνουν ξεκάθαρο κάλεσμα για μια 
«παναριστερά», μάλιστα μαζί με 
κομμάτια των Σοσιαλιστών, που 
έχει προφανή ορίζοντα και τη συμ¬ 
μετοχή σε μια «αριστερή», «προο¬ 
δευτική» κλπ. κυβέρνηση. Η «αρι¬ 
στερή κριτική» (και δευτερευόντως 
η πολύ πιο αδύναμη τέταρτη πλατ¬ 
φόρμα) μπορεί να κάνει σωστές επι- 
μέρους διατυπώσεις, ωστόσο αυτό 
δεν αρκεί για έναν γενναίο αναπρο- 
σανατολισμό έξω από τα αδιέξοδα 
του ΝΑΚ - ιδιαίτερα όταν αυτές οι 
διαπιστώσεις γίνονται με προμετω¬ 
πίδα την αποτυχημένη «φυσιογνω¬ 
μία» του ΝΑΚ. Η πλειοψηφία δεί¬ 
χνει για μια ακόμα φορά τον και¬ 
ροσκοπισμό της (ισορροπίες προς 
όλες τις κατευθύνσεις) και αναρω¬ 
τιέται κανείς αν και ξέρει και η ίδια 
τι επιδιώκει... μια στάση που σύ¬ 
ντομα θα καταποντιστεί μέσα στις 
τεράστιες πιέσεις της ταξικής πάλης 
σήμερα. 

Η οργανωτική και πολιτική κα¬ 
τρακύλα του ΝΑΚ εντωμεταξύ συ¬ 
νεχίζεται. Μετά το συνέδριο, 7 μέλη 
του απερχόμενου Εθνικού Πολιτι¬ 
κού Συμβούλιου δήλωσαν ότι απο¬ 
χωρούν, προσβλέποντας σε ενότη¬ 
τα με το Μέτωπο της Αριστεράς. 
Ένα από τα ιδρυτικά μέλη, η Λεϊ- 
λά Σαΐμπι, της συλλογικότητας των 
ελαστικά εργαζόμενων νέων, απο¬ 
χώρησε κι αυτή. Δυστυχώς για το 
εργατικό κίνημα, το μόνο αποτέλε¬ 
σμα των «πλατιών» πολιτικών σαν 
του ΝΑΚ θα είναι νέες συμμετοχές 
σε αστικές κυβερνήσεις (πχ. ιταλι¬ 
κή Κομμουνιστική Επανίδρυση) και 
ταξικές προδοσίες, από πολλούς 
-αν συνεχίσουν στον ίδιο δρόμο- 
από τους σημερινούς «αντικαπιτα- 
λιστές» (πχ. πορτογαλικό Μπλοκ 
της Αριστεράς). Μια κατάσταση 
που έχει φθείρει σε βάθος την απή¬ 
χηση του επαναστατικού μαρξι¬ 
σμού στην Ευρώπη, σε μια κρίσιμη 
περίοδο που αυτή είναι στο επίκε¬ 
ντρο της κρίσης αλλά και σημαντι¬ 
κών ταξικών αγώνων και που θα 
έπρεπε να παίζει πρωταγωνιστι¬ 
κό, καθοριστικό ρόλο στην ανασυ¬ 
γκρότηση και ανασύνθεση του ερ¬ 
γατικού κινήματος. 


























